瑪利兵房 - 維基百科，自由嘅百科全書

# 瑪利兵房

### 出自維基百科，自由嘅百科全書

瑪利兵房係香港 香港島 中環以前一個兵房，即係家下近金鐘嘅中銀大廈同亞太金融中心塊地。以前裏面嘅瑪利樓，即係今日講嘅美利樓，就係呢個兵房嘅軍官宿舍。

瑪利係指佐治瑪利(George Murray)。佢係香港開埠嗰陣，負責全英國軍事工程。成個中環唔少軍事設施就係用佢個名。當然實際上唔係佢搞，而係皇家工兵軍團(Royal Engineer)嘅哥連臣等人搞。

## [編輯] 地點

個兵房響花園道同紅棉道之間，依山而建，南高北低，對住維多利亞港。兵就住響南面，軍官住就北面嘅瑪利樓，響皇后大道(家下金鐘道)側邊。

出咗兵房，過咗花園道就係瑪利操場，而過咗皇后大道就係北面兵房(North Barracks)，即係後尾威寧頓兵房(Wellington Barracks)。過埋操場，再向家下炮台里走，就係瑪利炮台。過咗威寧頓兵房，之後有瑪利碼頭。

## [編輯] 美利樓

軍官宿舍最初叫做Officer's Mess。後尾改名做瑪利樓。英軍搬走之後，做過差餉物業估價處。1980年代中，起中銀大廈之前，成棟樓拆散咗收埋，一收就數15年。到咗2002年，就響赤柱起返。家下係餐廳同香港海事博物館。

由 "http://zh-yue.wikipedia.org../../../%E7%91%AA/%E5%88%A9/%E5%85%B5/%E7%91%AA%E5%88%A9%E5%85%B5%E6%88%BF.html" 接收

分類: 香港兵房

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English