死 - 維基百科，自由嘅百科全書

# 死

### 出自維基百科，自由嘅百科全書

死人

死，或亡，意思係生命完咗，永遠都唔會返生，生物學上嚟講，呢個係永久嘅狀態，而且係生物就紿終都要死。死嘅相反係出世。死可以自然死，例如病死，又或者非自然死，即俾人或物終止生命，例如發生意外、被殺……等。

## [編輯] 人

傳統來講，人無咗心跳、無呼吸就當佢已死，但問題係以現今嘅醫學技術，心肺可以復甦而令到身體機能回復活動。現代科學上可以分做瀕臨死亡期、臨床死亡期同生物學死亡期。目前公認嘅醫學觀念用腦幹死亡做腦死亡嘅標準，一旦個腦死咗，即係腦部冇活動嘅象徵，就當個人死咗。

## [編輯] 死嘅原因

病、受傷、中毒等可引致死亡。哩啲種種嘅原因破壞主要器官嘅功能，影響身體，搞到內部失衡，最終引致死亡。即使冇外在因素嘅破壞，所有生物始終都要死。每種生物都有佢嘅死期，人一般唔過一百歲。好似其他生物一樣，人會隨時間而衰老，健康慢慢惡化，最終死亡。

## [編輯] 粵語常用嘅辭彙

由於對死字有所忌諱，粵語/漢語對死描述嘅辭彙極其豐富，叫法好多好多，例如：

- 婉轉啲嘅：過身、過世、去世、瓜柴、瓜老襯、瓜咗、釘蓋、釘咗、去咗、走咗、香咗、冚旗、兩腳一伸、伸直咗、行先一步、Game Over、摺埋、長休、玩完、已故、斷氣、賣鹹鴨蛋、百年歸老、返返舊時嗰度、一命嗚呼、撒手塵寰、駕崩（帝皇專用）、香銷玉沉（女人專用）、冚國旗、天妒英才…
- 好聽啲嘅：辭世、與世長辭、辭去人世、百年之後、壽終正寢（男）、壽終內寢（女）、成為故物、嗚呼哀哉、已故、作古、大去、仙逝、安眠、安息、往生（佛家語:指去另一個世界生活）、駕鶴西歸 …
- 有宗教色彩嘅：魂歸天國、蒙主寵召、安息、上天堂、圓寂、涅槃、歸西、仙遊、登極樂、上西天、見閻羅王、上咗路（黃泉路／陰司路）、落黃泉、落地獄、落下面、洗陰司紙、食香、嘆元寶蠟蠋、氣數已盡、乘鶴西去…
- 政治色彩嘅：見馬克思、搵毛主席（以上都係共產黨員愛用）…
- 正面啲嘅：殉國、殉教、殉職、殉道、成仁、犧牲、與世長辭、壽終正寢、英年早逝、返魂乏術、就義…
- 未成年人死：夭、夭折、短折、夭亡、殤、夭殤、早逝（英年早逝）、夭逝、天逝、棄養、夙殞、天服之殤…
- 自然死嘅：壽終、登仙、百年、老了、謝世、長逝、長往、長辭、歸室、歸泉、走了、去了、故去、就木、壽終正寢、壽終內寢 …
- 非自然死嘅：自盡、自殺、被殺、遇刺、遇難、身亡、暴斃、斃命、喪生、非命、病逝、斷魂、隊冧、解決咗、攪掂咗、魂斷XX（XX係一個地方，可以係：香港、長城、異鄉、南山…）、葬身XX（XX係一個空間，可以係：火海、大海、魚肚、輪下…）…
- 單字：殁、殞、斃、薨、卒…

## [編輯] 可以睇下

同死有關嘅文章：

- 屍
- 遺囑、遺言、遺書、遺物、遺產、遺腹子
- 死亡證
- 壽衣
- 冥鏹
- 長生店
- 棺材
- 訃聞
- 喪事：輓聯、帛金、吉儀、孝服、仵工、大殮、靈車
- 紅白二事
- 殯儀館
- 義莊
- 墳場
- 葬禮：火葬、土葬、海葬、天葬
- 火化
- 骨灰、骨灰罌、骨灰龕
- 執骨、金塔

由 "http://zh-yue.wikipedia.org../../../%E6%AD%BB/_/_/%E6%AD%BB.html" 接收

分類: 死 | 醫學

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- العربية
- ܐܪܡܝܐ
- Български
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Interlingua
- Bahasa Indonesia
- Ido
- Italiano
- 日本語
- Latina
- Lietuvių
- Latviešu
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- Сибирской
- Srpskohrvatski / Српскохрватски
- Simple English
- Slovenčina
- Shqip
- Српски / Srpski
- Basa Sunda
- Svenska
- Türkçe
- Українська
- اردو
- Tiếng Việt
- ייִדיש
- 中文