華南虎 - 維基百科，自由嘅百科全書

# 華南虎

### 出自維基百科，自由嘅百科全書

華南虎仲翻譯緊。歡迎你積極翻譯同修訂。

華南虎
瀕危指標
PEW
物種分類

界 (Regnum): | 動物界 Animalia
門 (Phylum): | 脊索動物門 Chordata
綱 (Classis): | 哺乳綱 Mammalia
目 (ordo): | 食肉目 Carnivora
科 (familia): | 貓科 Felidae
屬 (genus): | 豹屬 Panthera
種 (species): | 虎種 P. tigris
亞種 (Subspecies): | P. t. amoyensis

三元學名
Panthera tigris amoyensis (Hilzheimer, 1905)
華南虎現時分布 (橙色部分)

華南虎又叫南中國虎，係老虎的一個亞種，生活響中國南部，係所有老虎種類中最瀕臨絕種的一種，估計世界上少於20至30野生華南虎，響中國嗰18個動物園中仲有47隻圈養華南虎，為中國一級受保護動物。

## [編輯] 外形

華南虎個體較細隻，係老虎中個體最細果幾個亞種之一，雄虎身長約2.5米（連頭），重約150公斤。老虎乸身長約2.3米，體重約110公斤。毛皮上有既短又窄嘅條紋，條紋之間嘅間距比孟加拉虎、西伯利亞虎嘅大。

## [編輯] 分佈

過去響中國範圍分佈很廣，數量亦最多。其分佈遠到除咗華南以外，仲包括華東、華中、西南嘅廣闊地區，甚至陝南、隴東、豫西同晉南等個別地區亦曾發現過。

喺50-60年代，南嶺地區係華南虎嘅分佈中心，鄰省的浙江、湖北、四川分佈則唔太均勻。響香港過往亦有華南虎出現。

## [編輯] 獵物

同其他老虎亞種相似，華南虎主要獵食有蹄類動物，最喜歡的體形約為30-400磅。雄性華南虎甚至有能力攻擊較大隻嘅獵物，例如黑熊同馬來熊等。

## [編輯] 瀕危情況

於1959年，基於毛澤東響大躍進時宣稱華南虎為「人類的敵人」後，物種數目於1976年由2,000急降至約200。1977年，中國政府對老虎政策嘅改變，禁止捕殺任何野生老虎，但華南虎現時剩餘數目已經唔足以進行大規模繁衍。最後一隻被確認嘅野生華南虎係喺1994年射殺嘅一隻，之後就再無確實證據證明野生種群嘅存在。

由 "http://zh-yue.wikipedia.org../../../%E8%8F%AF/%E5%8D%97/%E8%99%8E/%E8%8F%AF%E5%8D%97%E8%99%8E.html" 接收

分類: 翻譯請求 | 老虎 | 香港哺乳動物

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- Español
- Hrvatski
- Italiano
- Nederlands
- ‪Norsk (bokmål)‬
- Português
- Simple English
- Suomi
- 吴语
- 中文