江湖 - 維基百科，自由嘅百科全書

# 江湖

### 出自維基百科，自由嘅百科全書

江湖係一種中國民間社會，多數講係遠離官方嘅民間組織同勢力，有自己一套規舉，有時甚至莫視法律。江湖有說起源自周圍去賣藝、賣武技人，成日經水路來往各個江 湖。因為到處維生，唔容易畀官府管，後尾產生武俠、武林、黑社會嘅意思。古代中國雖然係中央集權制，但係地方治安好多時都係靠民間組織自保，所以有江湖發展嘅空間。

## [編輯] 廣義嘅解釋

江湖有好多意思。因為有武俠小說嘅流行，唔少人會覺得，以前嘅江湖一定係關於武林，有好多武林高手不斷以命相搏想成為天下第一，而今日嘅江湖就一定係同黑幫有關，幫會之間互相鬥爭廝殺要成為最高霸主，總之就係充滿血腥嘅地方；但原來江湖唔一定係以上哩兩種，唔一定有血腥，可以咁講：喺同一個領域裡面活動嘅人，不論國界，不分膚色，總之佢哋之間係存在競爭，唔理係生存抑或名利之爭，良性定係惡性之爭，都可以稱嗰個領域為一個江湖。

## [編輯] 概念

江湖照字面睇係「江川」同「湖泊」嘅合稱，裡面匯合咗來自唔同地方嘅水，當水入咗江、湖之後，不論流向、遭遇都冇人會知道；有可能被人挑咗去種田，有可能俾動物飲用，俾植物吸取咗，又可能會被蒸發變成水蒸氣消失喺江、湖中……。

將哩個概念引申出嚟，將江湖比喻為一個群體小社會，而擁有相同或類似目標嘅人就好似江 湖中嘅好多好多滴水，不斷喺個小社會裡面打滾，為喺哩個空間生存而迎接一切嘅挑戰，冇人會知道當自己入咗江湖之後會遇到咩遭遇，亦唔知有咩後果，會闖出名堂？定係寂寂無聞而無聲引退……？

所以一路以嚟都有好多唔同嘅句子詞語同江湖有關，好似：

- 「名震江湖」：即係喺一個領域裡面打出名堂，個大名全天下人都聽過；
- 「江湖路險」：即係話個領域危機四伏，要力爭上游係會遇到好多危險；
- 「血染江湖」：顧名思義即係喺個領域裡面中咗招；
- 「江湖不歸路」、「人在江湖，身不由己」：有好多領域唔係話可以話唔玩就唔玩，入咗去就冇得返轉頭；又或者有時有啲嘢係好想做，或者好想退出，但係身邊嘅嘢令到自己唔可以話想點就點，冇選擇餘地。

……等等。

## [編輯] 相關嘅書刊同媒體產品

喺香港有一套名為江湖嘅電影，係講關於香港黑社會嘅故事；由香港藝人劉德華同埋張學友主演。

至於香港嘅著名武俠小說家金庸（原名：查良鏞，人稱查大俠），其中亦有一部作品叫做【笑傲江湖】。要解釋哩個書名嘅意思，其實即係「輕鬆寫意咁喺武俠嘅領域裡面生存」；當然如果話真係想「笑傲江湖」，咁必須要有一身嘅真本事先得啦。

由 "http://zh-yue.wikipedia.org../../../%E6%B1%9F/%E6%B9%96/_/%E6%B1%9F%E6%B9%96.html" 接收

分類: 中國社會

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- 中文