疴蛋 - 維基百科，自由嘅百科全書

# 疴蛋

### 出自維基百科，自由嘅百科全書

疴蛋，通常係話母雞生蛋嘅動作，例如「隻雞擒晚疴蛋。」

用喺講波嗰陣，就係話球員想接波，多數係地波，但比個波穿過褲浪底(兩隻腳之間，即係)，咁就好似晌球員屎忽有隻蛋跌咗出嚟咁，所以講波佬稱之為「疴蛋」。疴蛋較多嘅球員係龍門。好多時龍門想烏低身雙手接迎面而來嘅地波，但係因為場地濕滑，球速太快，個波走勢太畸怪，彈咗一下地，場地質素問題，對面球員擾亂等因素而判斷錯誤，未能接住個波，發生意外。多數都係個波漏入龍門，因而失分。

疴蛋龍門通常會比球迷笑死。辟如打拜仁慕尼黑嘅德國鋼門簡尼晌03-04歐聯十六強首回合主場鬥皇家馬德里，接唔實羅拔圖卡路士個罰球，疴蛋而入，好多球迷都記得！

注意疴蛋同射穿大細嘅分別。簡單嚟講，疴蛋全屬錯誤示範，各位球迷唔好學。射穿大細全屬技術表現，各位球迷好難學，不過學咗用到嚟入波一定威過威士忌！

由 "http://zh-yue.wikipedia.org../../../%E7%96%B4/%E8%9B%8B/_/%E7%96%B4%E8%9B%8B.html" 接收

分類: 足球 | 球賽術語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢