嘉道理農場暨植物園 - 維基百科，自由嘅百科全書

# 嘉道理農場暨植物園

### 出自維基百科，自由嘅百科全書

嘉道理農場果園

嘉道理農場暨植物園(Kadoorie Farm and Botanic Garden)，以前叫做嘉道理試驗及推廣農場(Kadoorie Experimental and Extension Farm)，簡稱嘉道理農場，係香港一個非牟利機構，位於新界大埔區林錦公路近林村白牛石一帶。嘉道理農場專係搞農業同埋環境保育工作。

## [編輯] 歷史

早喺1949年，大量走能難嘅中國難民湧入當時受英國統治嘅殖民地香港。猶太裔嘉道理兄弟喺1951年成立嘉道理農業輔助會，研究同開發農業技術，幫佢哋務農維生。

香港農業日漸式微，咁農場就將重點轉移到自然保育同教育兩方面，重透過立法局立法，正式確立農場新指標，即係畀大眾認識人同大自然關係多啲。

嘉道理農場有機菜園

## [編輯] 地理環境

- 面積：148公頃
- 海拔：150米至600米；
- 擁有一半以上的香港本地植物；
- 飼養大部分喺香港出沒嘅大型哺乳動物、鳥類、昆蟲、爬蟲類同兩棲動物。

## [編輯] 開放時間

- 每日上晝 9 點 30 分到下晝 5 點（下晝 4 點之後，唔再畀人入場）

## [編輯] 公共設施

- 停車場、飲料販賣機、盥洗室等。2006年，開咗農場博物館，小賣部亦同時開返。

## [編輯] 遊覽景點

- 動物：

- - 水鳥天地；
  - 猛禽飛翔園地；
  - 艾先生猛禽護理中心；
  - 胡禮先生紀念雞舍及展覽中心；
  - 孔雀飼養區；
  - 鸚鵡護理中心；
  - 蝴蝶園；
  - 昆蟲館；
  - 蜜蜂園；
  - 野生動物拯救中心；
  - 本土哺乳動物館；
  - 兩棲及爬行動物屋；
  - 野豬之家；
  - 淡水生物屋；
  - 鹿苑等。

- 植物：

- - 溫室；
  - 蘭花谷；
  - 蕨類植物小徑；
  - 中草藥園及茶園；
  - 吊鐘路；
  - 修女花園；
  - 果園；
  - 有機菜園；
  - 生機園等；

- 攝影熱點：
  - 嘉道理兄弟紀念亭；
  - 彩虹亭；
  - 世界主要城市指示牌；
  - 四柱擎天（舊尖沙咀火車站嘅柱頭）

- 天然風物
  - 大瀑布：源頭於大帽山嘅溪澗。
  - 熱風洞：位於「觀音山」嘅山癲，海拔572米處有一個溫泉嘅泉眼，湧出熱風。

- 古蹟：
  - 古代祭壇：位於「觀音山」嘅山癲，海拔572米處，設有一個500多年歷史嘅觀音祭臺。

- 教育：
  - 有機耕地示範；
  - 污水處理示範。

## [編輯] 研究食品

- 嘉美雞：嘉美雞之命名源自「香港大學嘉道理農業研究所種及培養的美味雞」。現時市面上一般雞(三黃雞)嘅有好多皮下脂肪、肉質粗又無雞味；有見及此，香港大學動物學系陳安教授於1996年始於香港同國內搜羅十幾種近乎原種雞(真正純種雞已絕蹟)，用先進的遺傳工程技術將其純化，再交配出一隻品種優良嘅嘉美雞。

## [編輯] 公共交通

- 坐九廣東鐵喺大埔墟站或太和站下車，轉搭九巴64K線(往元朗西方向)，響嘉道理農場暨植物園大門口前面落車。
- 坐九廣西鐵喺錦上路站落車，轉搭九巴64K線(往大埔火車站方向)，響嘉道理農場暨植物園大門口對面落車。

由 "http://zh-yue.wikipedia.org../../../%E5%98%89/%E9%81%93/%E7%90%86/%E5%98%89%E9%81%93%E7%90%86%E8%BE%B2%E5%A0%B4%E6%9A%A8%E6%A4%8D%E7%89%A9%E5%9C%92.html" 接收

分類: 林村 | 香港動物園 | 植物園 | 香港旅遊景點

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Español
- 中文