黃家強 - 維基百科，自由嘅百科全書

# 黃家強

### 出自維基百科，自由嘅百科全書

黃家強（Wong Ka Keung Steve，1964年11月13日—），鄉下響廣東嘅台山，係香港好出名嘅搖滾樂隊Beyond嘅低音結他手，係過左身嘅樂隊主音歌手同結他手黃家駒嘅細佬，老婆係日本人。

黃家強好多年前同過梁翹柏一齊夾樂隊，1983年尾因為李榮潮離開Beyond而加入。響1988年Beyond《現代舞台》哩隻碟開始有唱歌，佢唱嘅《冷雨夜》係佢響Beyond嗰陣最多人識嘅歌。

作為屋企的孻仔，黃家強細過嗰陣都好任性，係屋企的霸王仔，但係佢阿哥黃家駒仍然好惜佢。大過咗之後黃家強係個細心嘅人，黃貫中同埋葉世榮都話，佢地兩個嘅性格都比較粗枝大葉，黃家強令Beyond一齊做歌嗰陣，留意到好多睇漏眼嘅嘢。

1993年6月，Beyond嘅主音歌手黃家駒響日本意外過身，無咗阿哥對黃家強嘅打擊好大。1994年，樂隊出咗《二樓後座》哩隻碟，黃家強亦都響哩個時候開始，同埋主音結他手黃貫中一齊撐起Beyond樂隊主音歌手嘅擔子，發表嘅歌亦都較黃家駒響度果陣多。

1999年尾，Beyond宣佈成員分開發展，黃家強開始自己搵食。2002年同埋幾個後生嘅樂手夾左Picasso Horses哩隊樂隊，簽埋香港嘅環球唱片出自己的碟，而且仲提拔新樂隊。

黃家強耐唔耐都會寫吓歌畀其他歌手，合作過嘅歌手包括古巨基、陳奕迅、李蕙敏、陳小春、王菲等。

## [編輯] 出過嘅碟

- 《Be Right Back》（2002年）
- 《叱咤903組Band時間家強第一GIG(新曲+Live)》（2003年）
- 《畢家索的馬》（2004年）

## [編輯] 拍過嘅電視劇

- 《淘氣雙子星》（1989年）

## [編輯] 做過嘅戲

- 《禿鷹特警隊》（電視電影）（1988年）
- 《敵對》（2000年）
- 《陰陽愛》（電影配樂）（2000年）
- 《墨斗先生》（2004年）

## [編輯] 做過嘅廣播劇

- 香港商業電台《落入凡間的天使5》（2002年）

## [編輯] 攞過嘅獎

- 國際唱片業協會（香港會）「IFPI 2002年度香港唱片銷量大獎－最暢銷本地男新人」（專輯：《Be Right Back》）
- 《南方都市報》及中國廣東電台「第五屆華語音樂大獎－最佳搖滾藝人」獎（2005年）

## [編輯] 有關嘅網頁

- 黃家強環球唱片網站
- Beyond Music
- 黃家強官方網站

由 "http://zh-yue.wikipedia.org../../../%E9%BB%83/%E5%AE%B6/%E5%BC%B7/%E9%BB%83%E5%AE%B6%E5%BC%B7.html" 接收

分類: 1964年出世 | 香港歌手 | 香港作曲家 | 低音結他手

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文