屌 - 維基百科，自由嘅百科全書

# 屌

### 出自維基百科，自由嘅百科全書

「屌」，音diu(聽)，俗寫為「門」字裡加個「小」字（𨳒），但「屌」為正字，其大部份用法均與國語粗話中嘅「操」、「幹」字共通。

「屌」字又根據佢嘅聲母(D)同埋韻毋(IU)演變為「小」之類嘅單字。

## [編輯] 意思及用法

「屌」字嘅意思同埋用法如下：

- 名詞用，「陽具」嘅意思，量詞係「條」或者「轆」。

- 動詞用(1)，指用陽具插入嘅動作，係以擁有陽具者（假陽具都可以）為主導嘅用字；哩個字多數帶有唔尊重、貶低對方嘅意思，通常用於感情唔多或者唔認識嘅交歡對象身上；同朋友傾計時用有炫耀嘅意味。例子：

  尋晚條貓女自動送上門，梗係屌屌佢啦！（「尋晚有個飲醉咗嘅女仔主動撩我，梗係要同佢性交吓啦！」；「屌屌」：亦即「屌一屌」，同佢性交一次嘅意思。「貓」：醉咗。）
  條女一路屌一路笑！（個女仔一邊被抽插一邊笑！）
  碌假鳩屌到我好撚high！（「嗰支假陽具插到我好鬼興奮！」）

※注意：因為哩個字帶有唔尊重同埋貶低嘅性質，所以唔好用喺老婆或者親密女友度，我哋唔會對佢哋講：「老婆／甜心，今晚想屌妳。」

- 動詞用(2)，詞義係「侮辱」，帶強烈嘅侮辱性，係由(1)嘅意思引申出嚟。用嚟辱罵人哋，唔理同性異性都可以。又可以用喺俾人鬧嘅情況。例子：

  我屌你呀！（我嚴重地侮辱你！）
  俾老細屌到塌皮！（「俾老闆鬧到狗血淋頭！」；「塌皮」：無晒心機）
  又要屌又要笑（成日鬧，但係又俾人引到佢笑；哩個情況多數發生喺睇戲嘅時候。）
  屌撚你（同樣係嚴重嘅侮辱，但係比起「屌你」嚟得更恨更不滿。因為帶有用賓周做主導嘅意思，所以中間嘅「撚」字只可以同「鳩」同埋「𨳍」互相交換使用。）

  屌撚爆你（「將你抽插到爆開！」；更進一步嘅嚴重侮辱。）

- 語氣助詞(1)，通常以單字使用。用以表達唔滿意或者失望嘅情緒。

  用嚟做表現強烈感嘆或者厭惡，音調要由低至高再低，但唔可以太慢，讀音要重。例子：
    屌～！你都唔係路o既！（「嘩～！睇你都係唔想撈頂嘞！」；對人或物不滿時嘅感嘆。）
    屌～！咪撚搞啦！（「噫～！咪再搞我啦！」；俾人或物件煩擾時嘅厭惡表示。）
  表現出極度失望嘅心情會拉長佢嚟讀，通常持續兩三秒或者更耐。例句：
    （全場同聲）屌……乜腳波射到咁撚肉酸呀？（嘩……點解腳波射到咁鬼肉酸架？）
    屌……俾個仆街炸彈炸撚死幾鑊啦…咁撚難玩呀…（哎呀……俾嗰粒咁嘅爛鬼炸彈炸死幾次啦…咁鬼難玩架…）

- 語氣助詞(2)，用作表現突然嘅驚嘆，例如見到醜樣嘅嘢、突然俾人襲擊或者因突發事件而要雞咁腳逃走嘅時候。注意：講嗰陣時要快而短促。例子：

  嘩！屌！失驚無神大叫想嚇撚死人咩！（嘩！！無啦啦大叫想嚇鬼死人咩？）
  嘩屌！因乜忽然間落狗屎呀？仲唔搵掟避！？（嘩嘩嘩！點解忽然間落起大雨嚟架？快啲搵地方避雨啦！）

- 形容詞：喺香港幾乎冇用「屌」做形容詞嘅語句，但係喺台灣呀之類嘅地方，「屌」哩個字通常會用喺讚嘆之上，但用法比較粗俗，因此唔可以對長輩或者上級使用。用法如：

  她今天穿的褲子很屌！銀光閃閃頂美的哪～！（佢今日著條褲好型，銀撐撐咁好鬼靚呀！）
  他彈的結他真屌！（佢彈果手結他好勁呀！）

### [編輯] 文法

「屌」字屬於單獨字句運用嘅粗口，獨位性相當之強，意思亦都好強烈，運用亦好容易，可以作為粗口嘅代表字，亦係最為人熟悉嘅。不過咁，佢唔似得「撚」字一樣可以亂咁插入一句句子裡面做助語詞，所以使用率反而唔夠「撚」字高。可以睇吓「屌」字所組成嘅詞句，花樣其實都好多。

「屌」字亦可以放喺句首或者句尾，有加強語氣嘅作用：

  好撚想搞大佢嚟玩！　→屌！好撚想搞大佢嚟玩！（加強「好想將件事情搞大」嘅語氣）
  你又早洩喇！　→你又早洩喇！屌！（加強對於早洩不滿嘅語氣）
  有冇搞撚錯呀！？　→屌！有冇搞撚錯呀！？（加強「點解會咁架／係咪咁樣呀」嘅語氣）

※　值得注意嘅係，雖然「屌」字可以解做陽具，但係喺日常嘅應用之中，我哋好少會將「屌」字當做名詞用。例如我哋唔會講「好大條屌」、「切屌」、「一碌屌」，我哋淨係會講「好大條撚」、「切𨳍」、「一碌鳩」。

### [編輯] 常見嘅單獨字句應用

- 屌配合語氣，可以用嚟表示唔滿意、震驚、厭煩、失望。

- 屌閪用陽具插入陰道入面，泛指男對女嘅性行為。

- 屌那星多數喺覺得憤怒或者唔抵嘅時候先會使用；哩個係將屌字組合變成名詞嘅例子之一，量詞係「條」，用嚟形容憎恨嘅人，衰人。例句：果條屌那星見鑊打鑊！〔嗰個咁嘅衰人真係要見一次打一次！〕

- 撚屌少數作名詞用詞語之二，意思同「屌那星」好類似，量詞又係「條」，用嚟鬧嗰啲奸姣卑劣，唔負責任嘅人，衰人。例句：嚟黎唔到又唔單聲，累我等佢成粒鐘，正一超級大撚屌！（唔嚟又唔講聲，白白咁等咗佢成個鐘頭，正一係超級衰嘅衰人！）

- 屌你老母嚴重咁侮辱你母親／用陽具插入你母親嘅陰道。（所謂禍不及家人，涉及到人哋屋企成員嘅用法，強烈建議唔好對人講）

- 屌你老味嚴重咁侮辱你。（為咗唔想有流血事件發生，建議用哩句嚟代替『屌你老母』，唔鍾意屌你老味可以換做「屌你老鼠」或者「屌你老闆」，悉隨尊便。）

- 屌你／屌撚你／屌鳩你／屌七你意思同上。

- 屌妳個閪用陽具插入你嘅陰道，帶侮辱性，男對女用。

- 屌你屎忽用陽具插入你嘅屎忽，帶侮辱性，男對同性或者異性用都可以。

- 屌你個嘴用陽具塞入你嘅嘴裡，帶侮辱性，男對同性或者異性用都可以。

- 一擒二摷三屌西市井創作俗句之一，意思係一個同女性發生性行為嘅步驟：首先捉住佢（擒拿），然後摸哂佢嘅重要部位（搜尋），最後先用陽具插入陰道裡。

## [編輯] 外部連結

- 廣東話粗口研究網

由 "http://zh-yue.wikipedia.org../../../%E5%B1%8C/_/_/%E5%B1%8C.html" 接收

分類: 廣東話粗口 | 香港粗口 | 性

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English