化學家 - 維基百科，自由嘅百科全書

# 化學家

### 出自維基百科，自由嘅百科全書

化學家即係研究化學嘅人。一個化學家同其他人做野唔同嘅地方就係佢地通常都會好小心咁檢查身邊每一樣野嘅變化。佢地嘅工作，多數都係研究點樣可以大量生產各種昂貴嘅藥用或者工業用化學品，務求造福大眾或者謀利維生。

每個化學家會有唔同嘅專科，但係佢地有一啲共同嘅做嘢方法。首先，佢地睇一種野通常都會研究佢係酸定鹼，並且細微到用原子嘅角度去諗嗰舊野。其次，佢地好小心咁測量啲野撈埋嘅時候唔同物質嘅比例、化學作用進行緊嘅時候反應嘅速度同埋唔同野之間化學特性嘅分別。仲有，佢地會用自己有限嘅知識去嘗試瞭解啲自己唔熟嘅野，從而令自己學識更多。

材料科學家係冶金學家嘅一類，但係佢地讀書嗰陣通常主修化學。

大部份化學家都係讀到大學畢業就出去搵工做，但係都有啲公司要啲人讀到博士先會請。好多有關化學嘅工作或者大學化學嘅課程對數學、物理同埋化學同樣重視，因為化學又叫中心科學，學得化學唔多唔少都要喺科學嘅其他領域入面略通一二。

讀到碩士，化學科學生就要專攻一個分支。大部分人都會揀生物化學，有機化學或者無機化學。當然，化學入面其他分支都一定會有人讀。

讀完書之後，化學畢業生，而家做左化學家，就會出來搵工。佢地多數會加入化學工業或者做藥劑師。喺好多國家大學其實有一科藥劑學專科，不過都會有人讀完化學跳槽做藥劑師。又有啲化學家會選擇打政府工，做政府化驗所技術員。

由 "http://zh-yue.wikipedia.org../../../%E5%8C%96/%E5%AD%B8/%E5%AE%B6/%E5%8C%96%E5%AD%B8%E5%AE%B6.html" 接收

分類: 化學

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Български
- Català
- Deutsch
- English
- Esperanto
- Français
- עברית
- 日本語
- Nederlands
- Tiếng Việt
- Simple English
- 中文