廣州 - 維基百科，自由嘅百科全書

# 廣州

### 出自維基百科，自由嘅百科全書

  本文章所指嘅係中國嘅廣州市，韓國嘅廣州郡同廣州市請睇相應嘅頁面。

廣州，簡稱穗，亦都羊城，花城同穗城等稱號。佢係中國南方重要城市之一。行政上，廣州係中華人民共和國 廣東省省會，叫廣州市，屬於副省級城市，面積7434.4平方公里。廣州喺正珠江口嘅沖積平原上，係華南地區嘅政治、經濟、科教同交通中心。以經濟來計，廣州係排喺上海同北京之後嘅中國大陸第三大城市。

## [編輯] 地理同氣候

廣州響珠江三角洲北部，啱啱好喺正西江、北江、東港三江匯合處，接近南中國海。接近珠江口外嘅香港同澳門。

廣州地勢東北高、西南低，北部係森林集中嘅丘陵山區；中部係丘陵盆地，而南部則係沿海沖積平原。珠江連埋眾多嘅支流橫穿整個廣州市。廣州屬亞熱帶季風海洋氣候，全年平均氣溫 20 - 22 攝氏度，平均相對濕度 77%，市區年降雨量約為 1,720 毫米。

地理座標：東經 112°57' - 114°3'，北緯 22°26' - 23°56'。

- 接鄰城市：佛山、東莞、中山、清遠、惠州

Image:Guangzhou map2005.jpg
廣州喺廣東嘅位置

## [編輯] 行政

清末時廣州，只包括白雲山以南嘅珠江兩岸，即係廣州省城，關西，河南等地方。因為都市急速擴展嘅關係，響中華人民共和國時期，尤其係八十年代之後，將鄰近嘅縣都拼入去佢嘅行政範圍。呢啲縣包括，番禺，花縣，增城同埋從化。

家下廣州市轄有10市轄區，2縣級市。

- 市轄區：越秀、海珠、荔灣、天河、白雲、黃埔、南沙、蘿崗、花都、番禺。
- 縣級市： 從化、增城。

## [編輯] 歷史

### [編輯] 名稱及其由來

廣州有文字記載嘅歷史約為2200年，但係早喺4000幾年前嘅新石器時代，呢一帶就已經有「百越」人喺度活動。喺西元前九世紀嘅周代，呢度嘅「百越」人同長江中游嘅楚國人已有來往，於周夷王八年特建『楚庭』，呢個係廣州最早嘅名稱。秦始皇33年統一嶺南後建南海郡，郡治為『番禺城』，即今日嘅廣州。到西元226年，孫權為咗便於統治，由分交州東部為廣州，『廣州』由此得名。直至1921年2月15日成立市府廳，先至特指廣州呢個城市。

廣州又稱為『羊城』、『穗城』，又因四季花開不敗而得名花城。『羊城』之名源於一則民間神話：傳說周朝個陣，廣州連年災荒，民不聊生。有一日，南海天空瓢嚟五朵彩色祥雲，五仙人騎住五隻羊，各攜帶一串穀穗降臨此處，贈谷穗畀居民，祝福此地五穀豐登、永無饑荒，後仙人飄然而去，留低五羊化為石頭。傳說中嘅「五羊」就係今日越秀公園建有嘅『五羊石像』。

### [編輯] 秦漢

秦始皇三十三年為南海郡治及番禺縣治。此後，廣州城開始逐步發展。漢初趙佗據有嶺南，成為第一代南越王，定都於廣州。漢武帝元鼎六年復置南海郡，為郡治。元封五年屬交州。建安二十二年交州廣信（今廣東封開）移治到廣州，為州、郡、縣同治。

### [編輯] 三國至隋唐

三國吳黃武五年，分交州合浦以北地段置廣州。晉置廣州南海郡，南北朝因之。隋文帝廢南海郡，置廣州總管府。仁壽元年因避太子楊廣之諱而改為番州。大業三年複置南海郡，屬番州。唐武德四年複置廣州，初為總管府，後改都督府。貞觀元年置嶺南道，治所在廣州。天寶元年，廣州改為南海郡；乾元元年複稱廣州。鹹通三年嶺南分東、西二道，廣州為嶺南東道治。

### [編輯] 五代至宋元

五代為南漢國都，改稱興王府，並廢南海縣改設咸甯、常康二縣。宋太祖開寶四年平南漢廢興王府及咸甯、常康二縣，複稱廣州，轄南海、番禺、增城、清遠、懷集、信安、新會、東莞八縣，屬嶺南道。宋至道三年設廣南東路，廣州屬之並為治所。大觀元年升為帥府，祥興元年改為翔龍府。元至元十五年為江西行中書省轄廣東道及廣州路治。

### [編輯] 明清至今

明洪武元年設廣州府，為廣東布政使司、廣州府及番禺與南海縣治。清為廣東省會、廣州府及番禺與南海縣治。民國元年廢廣州府。1918年設廣州市政公所。1921年立市政廳，為廣州建市之始，仍為省會。1930年改設特別市，同年改省轄市。1938年10月21日至1945年8月15日，為日軍所佔。1947年復為國民政府行政院院轄市。

1949年10月14日，由陳賡將軍率領嘅中國人民解放軍擊敗咗守衛廣州嘅國民革命軍，佔領該城。此後廣州為中華人民共和國中央人民政府直轄市、廣東省人民政府駐地。1954年改省轄市至今。1984年10月，劃為國家計畫單列城市。

### [編輯] 對外貿易史

廣州係古代中西交流史上著名嘅海上絲綢之路嘅始發港，作為中國最早對外開放並從未關閉過嘅貿易通商口岸。清朝閉關時期嘅廣州十三行更係全國唯一嘅對外通商口岸，「一口通商」使當時嘅廣州（歐洲商人稱 Canton）得以獨攬全國外貿，國際知名度迅速提高，成為廣州歷史上最輝煌嘅時期之一。

### [編輯] 近代革命

廣州仲係中國近代同現代革命嘅策源地。1841年嘅三元里抗英鬥爭、1911年嘅黃花崗起義均發生喺廣州。1924年，孫中山先生喺廣州黃埔創辦咗中國國民黨陸軍軍官學校，為國民革命軍培養軍事人才。喺中山先生逝世後，國民革命軍便以廣州作為北伐嘅大本營。同一時期，毛澤東、彭湃等人喺呢度舉辦咗農民運動講習所，為中國共產黨培養骨幹力量。1927年，張太雷、葉挺、葉劍英等係呢度領導咗廣州起義（又名「紅花崗起義」，「廣州暴動」）。魯迅、郭沫若、郁達夫等亦曾到廣州講學，傳播新思想。

### [編輯] 古蹟

六榕寺內嘅六榕花塔

廣州市內嘅國家級、省級、市級文物保護單位共有 219 處。其中國家重點保護單位 19 個，省級文物保護單位 41 個，市級文物保護單位 159 個。城區中山四路一帶先後發掘出秦漢造船遺址同西漢南越國宮署遺址，其中南越國宮署遺址兩次被評為中國大陸「全國十大考古新發現」。

廣州主要嘅歷史遺產包括：

- 秦造船貴遺址
- 南越王墓
- 北京路千年古道
- 藥洲遺址
- 光塔
- 六榕寺
- 南海神廟
- 黃埔古港
- 黃埔軍校
- 陳家祠

目前，南越國宮署遺址、南越王墓、南越國水閘遺址等三處南越國史跡現聯合申報聯合國世界遺產。

## [編輯] 人口資料

截止2004年底，廣州市戶籍人口總數約750萬，外來常住人口300多萬，總數超過1000萬。

## [編輯] 經濟

1970年代末中國大陸開放後，廣州經濟發展迅速，2005年全市國內生產總值統計數字為5115.75億元人民幣，年增長13%；全市人均GDP接近7000美元，排喺中國大陸十大城市嘅首位。

Image:新上下九.jpg
商業氣息濃厚嘅廣州

2000年以後，廣州市政府力圖改變產業構成，加大咗對重工業嘅扶植。如今，政府方面認為汽車、石化以及電子資訊產品製造已成為當前廣州嘅三大支柱產業。

## [編輯] 文化

### [編輯] 飲食文化

廣州嘅飲食文化獨具特色，較為聞名，有『食在廣州』嘅讚譽，亦有唔少爭議與批評。廣州嘅飲食文化主要有三大特色：

- 飲食業發達。目前全市飲食企業多達數萬家，其中絕大多數都經營『三茶兩飯一夜宵』（即早茶、下午茶、夜茶同午飯、晚飯、夜宵），全天供應幾乎冇任何中斷。

- 食品用料多樣。廣州飲食選料龐雜，幾乎無所不有。呢個係最為聞名亦都係最受爭議嘅特點。廣東人（尤其是廣州人）有一俗語：「背脊(背部)向天，人皆可食。」「天上飛嘅除咗飛機，水裏遊嘅除咗潛水艇，地上走嘅除咗坦克，都可以食。」暗指所有飛禽走獸皆可食用。支持者認為噉樣反映咗廣州飲食文化嘅博大同開放，批評者則認為呢種做法威脅到好多珍稀物種嘅生存，並且帶嚟咗一啲健康問題（如SARS）。

- 風格特色多樣。除粵菜外，嚟自世界各地嘅特色食品都可以喺廣州品嘗到。

飲食喺廣州人嘅生活中具有特殊嘅地位，亦使到全市每年嘅餐飲零售總額高達數千億元，係中國大陸各城市之首。廣州每年重舉行『美食節』，促進飲食業嘅發展。

（請參考：飲茶文化）

### [編輯] 語言文化

廣州本地嘅語言係粵語 廣州話 （增城、從化粵語及客家話並用） 。目前全世界粵語使用人口大約為 8 千萬。呢個數目喺中國國內語言使用人口排名中處於第三位。粵語嘅使用地區非常廣，喺海外華人社區中應用廣泛，加上香港娛樂文化喺海內外華人中盛行，使到粵語具有好強嘅影響力同生命力。可以話粵語係目前世界上有較強生命力嘅主要語言之一。而廣州話口音係粵語嘅公認標準口音，因此廣州亦就形成咗以粵語為載體嘅包括粵劇、粵曲、南音、咸水歌等在內嘅粵語文化。

1980年代以後，廣州嘅外來人口大量增加，同時中國大陸加強咗推普運動嘅力度，使到廣州嘅粵語人口近年嚟有下降嘅趨勢。

### [編輯] 宗教

- 基督教：河南堂、東山堂、光孝堂、錫安堂、救主堂、十甫堂、沙面會堂、芳村堂、沙河堂
- 佛教：光孝寺、六榕寺、大佛寺、無著庵、華林寺、海幢寺
- 道教：三元宮、五仙觀、仁威廟、純陽觀、玉虛宮
- 天主教：石室聖心教堂、沙面露德聖母堂、寶崗堂、龍洞堂
- 伊斯蘭教：懷聖寺（光塔寺）

## [編輯] 對外交通

### [編輯] 火車

廣州係中國大陸四大鐵路樞紐之一。京廣（北京至廣州）、廣九（廣州至香港 九龍）、廣三(廣州至佛山三水區)、廣梅汕(廣州至梅州及汕頭)等多條鐵路交匯於此。目前廣州最大嘅火車站係廣州火車站（位於越秀區環市西路）同廣州火車東站（位於天河區天河北路）。而位於番禺佢鍾村鎮石壁村嘅廣州新客運站目前已經動工，建成後將成為規劃中嘅武廣客運專線（武漢至廣州）及廣珠城際軌道交通嘅啟始站。

### [編輯] 機場

廣州市於2004年8月5日啟用新白雲機場，同時關閉咗建成已72年嘅老白雲機場。廣州新白雲國際機場位於廣州市北部，白雲區人和鎮同花都區新華鎮交界處，距廣州市中心直線距離約28公里。沿機場高速公路往返市區約需20分鐘。新機場係目前中國大陸嘅三大樞紐機場之一。 廣州新白雲國際機場已開通大約120條國內外航線，2004年旅客吞吐量2032萬人次。目前新機場2期工程已經啟動，預計到2010年廣州舉辦亞運會時年客運量可能超過4500萬人次。（請參閱廣州白雲國際機場)

### [編輯] 公路

廣州係華南地區公路網嘅樞紐，與除咗海南外嘅所有鄰省及廣東省內所有地級市均有高速公路連通，已建成通車嘅高速公路及快速路分別有廣州環城高速公路、廣深高速公路、廣佛高速公路、機場高速公路、廣清高速公路、廣惠高速公路、南沙港快速路、華南快速幹線、廣園快速路、廣三高速以及廣肇高速公路；建築中嘅廣梧高速公路，加上渝湛高速公路、粵贛高速公路、京珠高速公路以及汕汾高速公路。105國道、107國道、324國道穿越市區，106國道、321國道起/終於廣州。

### [編輯] 長途汽車

廣州有14座長途汽車客運站分佈市區各處，包括省汽車站、廣州市客運站、天河客運站、芳村客運站、窖口客運站、越秀南客運站、羅沖圍客運站、海珠客運站、黃埔客運站、夏茅客運站、永泰客運站、廣園客運站、天河大廈錦漢客運站及東圃客運站，其中省汽車站及市汽車站嘅路線最為集中，每日有數班城際巴士來往廣東省各地及廣東省周邊省份，其中去往佛山、珠海、深圳、東莞等地有直達班次（或中途停1至2個站點）。

### [編輯] 港口

- 黃埔舊港
- 黃港新港
- 南沙港口

## [編輯] 市內交通

Image:DSC04317.JPG
海印大橋

### [編輯] 地鐵

目前已有四條線路投入運營，共 38 個車站，現時祇有西朗以及坑口為地上車站，其他均為地下車站。

- 一號線：由廣州火車東站至西朗
- 二號線：由三元里至萬勝圍
- 三號線：由廣州火車東站至番禺廣場
- 四號線：萬勝圍至黃閣

票價由 2 蚊至到 9 蚊；另有 3 條線路正喺到施工，預計截至 2010年亞運會開幕時將有 9 條線路投入運營，通車里程超過 200 公里（請參閱廣州地鐵）。

### [編輯] 公共汽車

Image:Gznab.JPG
廣州市普通公共汽車
Image:Gzab.JPG
廣州市空調公共汽車

又稱「巴士」、「公交車」，目前廣州市嘅公共汽車、電車總數超過 7000 架，運營線路超過 350 條，係中國大陸公共交通最發達嘅城市之一，但同時由於公車過多而引起嘅交通堵塞卻日益明顯，特別係喺城市中心，比如天河體育中心站經常可以見到超過二十部以上嘅公車同時入站。廣州公交絕大多數線路都有空調車，祇有極少部分仍然使用舊嘅非空調車。至於票價則冇統一規定，視線路、車型與運營公司而定，市區線多為空調車 2 蚊，非空調車 1蚊，部分到大學城、過洛溪大橋、琶洲大橋嘅線路為 3 蚊，到花都新華、從化街口、番禺市橋、增城新塘、增城荔城嘅線路要 10－15 蚊。服務時間多為早上 6 點至晚上 10 點；廣州市有多間公共汽車運營公司，其中經營市區線嘅公司分別有廣州一汽巴士、廣州市第二公共汽車、廣州市第三公共汽車、廣州市電車公司、廣州市新福利巴士、廣州冠忠巴士、珍寶巴士、新穗巴士、白馬巴士、馬會巴士、溢通巴士、興華巴士、榮泰巴士；番廣巴士公司主要經營來往番禺嘅線路。廣州市亦設有夜班公共汽車線路，方便市民夜間出行；線路由夜1 － 夜41路，共有 41 條線路，收費標準為非空調車個半-2個本，空調車 3-4 蚊。

### [編輯] 無軌電車

Image:GZNATB.JPG
廣州市無軌非空調電車
Image:GZATB.JPG
廣州市無軌空調電車

廣州市無軌電車喺1960年通車，第一條無軌電車路線由越秀公園至中山三路大東門，稍後延長至農林下路，即現時嘅東山電車總站，廣州電車發展至今，依然係廣東省內唯一一座有無軌電車系統嘅城市，路線增加至目前嘅 14 條，14 條電車路線分別如下：

- 101：機場路－海印橋
- 102：文化公園－東山
- 103：文化公園－機場路
- 104：中山八路－海印橋
- 105：文化公園－機場路
- 106：文化公園－錦城花園(東風東路)
- 107：中山八路－東山
- 108：黃石路－東山
- 109：中山八路－天平架
- 110：文化公園－天平架
- 111：黃石路－天平架
- 112：南田路－天平架
- 113：南田路－機場路
- 114：南田路－羅沖圍
- 粗字代表嗰條線路幾乎全部用空調車

其中112、113、114 係首批過珠江嘅路線，112 路行經江灣大橋，113 路行經解放大橋，114 路行經人民橋，現時廣州電車均為非空調車1蚊，空調車 2 蚊。 由于依家农林下路地铁施工，所以本身行经依条路嘅112路电车需要改行另一条路，导致112电车由北由南方向中有一段路係无电力供应，要用后备电源驱动，所以依家112路全部改返用非空调车，直到农林下路施完先改返，时间待定。

### [編輯] 出租車

又稱「的士」，目前廣州市嘅出租車車身五顏六色，其中多數為紅、黃、藍、綠四色，唔同嘅車身顏色表示分屬唔同嘅出租車公司，但價格相同，市區內起步價 7蚊（現時需加收燃油附加費 1 蚊），2.3 公里後夏利車（基本被淘汰）每公里 2.2，其他車型每公里 2.6，如路程超過 35 公里則需加收 50% 嘅空駛費。增城、從化兩市嘅計程車單價則分別為每公里 2 蚊同每公里 1.6。

### [編輯] 渡輪

市內渡輪碼頭：

- 中大碼頭
- 天字碼頭
- 黃沙碼頭
- 芳村碼頭
- 永興街碼頭
- 紡織碼頭
- 海幢碼頭
- 塹口碼頭
- 省總碼頭

## [編輯] 國際交往

到目前為止，廣州市已經分別正式與下列 15 個國際城市互相結為友好城市：

- 1979年5月與日本福岡市
- 1981年12月與美利堅合眾國洛杉磯市
- 1982年11月與菲律賓馬尼拉市
- 1985年3月與加拿大 溫哥華市
- 1986年5月與澳大利亞 悉尼市
- 1986年11月與意大利巴里市
- 1988年4月與德國法蘭克福市
- 1988年11月與法國里昂市
- 1989年2月與新西蘭 奧克蘭市
- 1996年10月與大韓民國光州市
- 1997年11月與瑞典林雪平市
- 2000年7月與南非德班市
- 2001年5月與英國布里斯托爾
- 2002年7月10日與俄羅斯葉卡捷琳堡市
- 2004年10月27日與秘魯阿雷基帕市

## [編輯] 旅遊

Image:DSC02461.JPG
中信廣場
廣州二沙島
江灣橋一帶景色

### [編輯] 羊城八景

羊城八景係指喺廣州區內最著名嘅 8 個旅遊景點。自宋朝以嚟，依據當地人嘅評價嚟評定八景。以下係2002年廣州嘅羊城八景：

- 白雲山，景名『雲山疊翠』
- 珠江夜景，景名『珠水夜韻』
- 越秀公園，景名『越秀新暉』
- 中信廣場水景瀑布，景名『天河飄絹』
- 陳家祠，景名『古祠流芳』
- 黃花崗七十二烈士墓，景名『黃花皓月』
- 廣東奧林匹克中心，景名『五環晨曦』
- 番禺蓮花山，景名『蓮峰觀海』

### [編輯] 其他著名景點

- 香江野生動物世界
- 長隆夜間動物世界
- 西漢南越王墓
- 南海神廟
- 中山紀念堂
- 黃埔軍校
- 沙面島
- 雲台花園
- 北京路步行街
- 上下九步行街
- 中信廣場
- 石室聖心教堂
- 五仙觀
- 六榕花塔
- 光孝寺
- 懷聖寺
- 廣州起義烈士陵園
- 黃花崗七十二烈士墓
- 三元里人民抗英鬥爭紀念館
- 國民黨一大舊址
- 廣州公社舊址
- 農民運動講習所舊址
- 白雲山公園
- 東山湖公園
- 越秀公園
- 流花湖公園
- 蘭圃
- 西苑
- 麓湖公園
- 廣州動物園
- 華南植物園
- 珠江公園

### [編輯] 著名賓館酒店

Image:花園酒店20050719.jpg
花園酒店

- 花園酒店
- 白天鵝賓館
- 中國大酒店
- 國際大酒店
- 東方賓館
- 長隆酒店

## [編輯] 特產

- 沙河粉
- 腸粉
- 粥（及第粥、艇仔粥）
- 各類熱帶水果

## [編輯] 體育事業

現有大型體育場館:

- 廣州奧林匹克中心
- 天河體育中心
- 越秀山體育場
- 東校場
- 黃村體育場
- 廣州新體育館

廣州已經成功舉辦過第六屆及第九屆全國運動會，並於2004年 7月1日成功獲得第16屆夏季亞洲運動會嘅主辦權。該屆亞運會將於2010年 11月12日至27日喺廣州舉行。

## [編輯] 主要科研學術基構及高校

- 教育
  - 中山大學
  - 華南理工大學
  - 暨南大學
  - 廣東外語外貿大學
  - 華南農業大學
  - 華南師範大學
  - 廣州中醫藥大學
  - 廣東商學院
  - 廣東工業大學
  - 廣州大學
  - 廣州美術學院
  - 廣州星海音樂學院

## [編輯] 請睇埋

- 廣州地鐵
- 廣州白雲國際機場

## [編輯] 外部鏈結

- 廣州市政府官方網站：簡繁
- 廣州喺Google上嘅衛星圖
- raildog in the attic.：日文

由 "http://zh-yue.wikipedia.org../../../%E5%BB%A3/%E5%B7%9E/_/%E5%BB%A3%E5%B7%9E.html" 接收

分類: 廣東 | 中國城市

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- العربية
- Bosanski
- Català
- (Cuengh)
- Deutsch
- English
- Español
- Esperanto
- فارسی
- Français
- 한국어
- Bahasa Indonesia
- Italiano
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Tatarça
- Tiếng Việt
- 中文