何文匯 - 維基百科，自由嘅百科全書

# 何文匯

### 出自維基百科，自由嘅百科全書

何文匯，香港粵音學者。做過香港中文大學中文系教授、教務長、香港中文大學東華三院社區書院創校校長。任職中東書院其間，校內發生過集體辭職事件，涉及新任同接任嘅教務長同教務組。

## [編輯] 粵語正音運動

何文匯一直搞「粵語正音運動」，響香港電台主持過唔少粵語正音嘅節目，亦出版過唔少教粵語「正確讀法」嘅書。

但係，由何文匯所主導嘅「正音運動」，引起好多嘅爭議，認為𠵱家粵語嘅讀音只係靠「約定俗成」，冇統一標準，所以提倡以黃錫凌《粵音韻彙》嘅注音同埋《康熙字典》裏面嘅反切注音為標準。佢透過香港教育統籌局開辦粵語正音課程，教現任先生粵語嘅「正確讀音」。

香港唔少大專院校嘅講師、現職資深先生教師都批評佢，當中而家住響多倫多嘅作家王亭之同埋香港專欄作家潘國森話佢「邪音亂港」。對何文匯嘅批評，可以綜合為：粵語正音最基本嘅漏洞，就係假設讀音一成不變，實際上語言會隨時代而改變；硬係要確立統一標準，不論係跟《粵音韻彙》又好、《康熙字典》又好、《廣韻》都好，係漠視咗語言嘅自然發展、實際運用。

## [編輯] 主持嘅節目

- 《粵講粵啱一分鐘》
- 《百載鑪峰》

## [編輯] 外面網頁

- 何文匯的苦心
- 《廣府話救亡》反謀殺，盡微力 ── 挑戰何文匯．代序
- 「粵語正音運動」的謬誤

由 "http://zh-yue.wikipedia.org../../../%E4%BD%95/%E6%96%87/%E5%8C%AF/%E4%BD%95%E6%96%87%E5%8C%AF.html" 接收

分類: 香港人

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- 中文