維他奶 - 維基百科，自由嘅百科全書

# 維他奶

### 出自維基百科，自由嘅百科全書

自動售賣機裏面嘅紙包裝維他奶

維他奶係香港街知巷聞嘅豆奶飲品牌子。維他奶喺1940年開始喺香港生產，到而家生產廠房已經遍佈中國大陸、香港、澳門、澳洲同美國等地。維他奶由創辦人羅桂祥研製，佢希望能夠為香港嘅一般家庭，提供一種既平、蛋白質又豐富嘅嘢飲，用嚟代替價格貴啲嘅牛奶。有「中國之牛」美譽嘅大豆，含有豐富蛋白質、而價錢又平，所以佢就用咗大荳，研製出維他奶嘞。

## [編輯] 歷史

維他奶荳奶喺1940年4月3日面世，第一間維他奶工廠响銅鑼灣記利佐治街，第一日只係賣出咗六樽荳奶，售價喺港幣6個仙。維他奶早期係由售貨員用單車逐戶咁派，加上早期維他奶冇經過消毒處理，要即日飲，唔係就會變壞，所以未受消費者歡迎。1941年，因為打仗維他奶逼住要停產，嗰時每日大約賣1000支，到戰後業務先至恢復。

其後响1950年到1987年之間，分別响香港仔、觀塘同屯門開過廠房。

1994年，集團喺香港聯合交易所上市，股票編號0345。截至2006年年尾，集團市值大約港幣30億。

## [編輯] 連出去

- 維他奶國際集團有限公司
- Vitasoy USA Incorporated
- Vitasoy Australia Products Pty. Ltd
- 維他天地
- 香港美食

| 呢篇維他奶係楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E7%B6%AD/%E4%BB%96/%E5%A5%B6/%E7%B6%AD%E4%BB%96%E5%A5%B6.html" 接收

分類: 楔位文章 | 豆奶

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文