曾蔭權 - 維基百科，自由嘅百科全書

# 曾蔭權

### 出自維基百科，自由嘅百科全書

曾蔭權（左）同佢老婆曾鮑笑薇（右）

曾蔭權, JP, KBE, GBM（1944年10月7日—），係廣東 南海人，做緊香港特別行政區行政長官（即係特首）。佢曾經做過港英政府嘅財政司，同特區嘅財政司司長、政務司司長。又係太平紳士，攞過英國爵級司令勛章（KBE）同特區政府嘅大紫荊勳章（GBM）。因為佢成日喺公開場合都戴住個煲呔，所以又有「煲呔曾」哩嘅花名。

## [編輯] 底細

- 1944年10月7日喺香港出世，屋企排行最大
- 1964年喺香港華仁書院預科畢咗業後，做咗一排輝瑞藥廠嘅推銷員
- 1967年加入政府打工，做二級行政主任
- 1971年考到政務主任
- 1974年調去財政科
- 1977年借調去菲律賓馬尼拉亞洲發展銀行
- 1981年到1982年得到政府保送去美國哈佛大學，攞左個公共行政碩士
- 1982年做沙田政務專員，嗰時佢嘅上司係新界政務司鍾逸傑爵士
- 1984年做貿易署副署長
- 1985年做副常務司
- 1989年做行政署長
- 1990年負責搞居英權計劃
- 1991年做貿易署署長，兼總貿易談判代表
- 1993年做庫務司
- 1995年做第一位華人財政司
- 1996年7月6日第一次署任港督
- 1997年 7月1日 香港主權交畀中國之後，做財政司司長，於是乎又做埋行政會議嘅成員。
- 1998年8月14日，決定入市。
- 2001年5月1日，頂替陳方安生做政務司司長。
- 2005年 3月12日，因為董建華唔撈而做署理香港特別行政區行政長官。根據香港特別行政區基本法，政府喺7月10日選新特首，曾蔭權再署任多六個月，同時兼任政務司司長。
- 2005年5月25日，宣布唔做政務司司長，準備參選新嘅行政長官補選。
- 2005年 6月2日，辭職政務司司長嘅請求畀中華人民共和國中央人民政府批咗，正式宣布參加行政長官補選。
- 2005年 6月15日上晝11點50分，到選舉事務處交參選提名表，下晝5點選舉主任朱芬齡法官確認佢嘅提名有效。就係咁，曾蔭權一共得到710個選委嘅支持，其中包括674份提名表格同36份支持同意書。
- 2005年 6月16日下午5時，行政長官嘅選擧提名期結束，選擧主任宣佈收到嘅六份提名中，其中曾蔭權嗰份得到成674個選委提名，係唯一有效嘅提名。因此佢根據《行政長官選擧條例》，宣佈曾蔭權喺唯一嘅行政長官候選人，仲自動當選做新一任嘅特首。
- 2005年 6月21日得到中央政府正式任命，嗰日即刻上任。
- 2005年 6月24日上晝9點喺北京人民大會堂宣誓就職。
- 2007年 3月25日喺第三屆香港行政長官選舉入面，以649票對123票成功擊敗對手梁家傑，當選第3届行政長官。等埋中華人民共和國國務院正式任命之後，將會響2007年7月1日連任行政長官。

## [編輯] 出面網頁

- 香港特別行政區行政長官

| 呢篇曾蔭權係關於香港人物同傳記嘅楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E6%9B%BE/%E8%94%AD/%E6%AC%8A/%E6%9B%BE%E8%94%AD%E6%AC%8A.html" 接收

分類: 1944年出世 | 香港人 | 香港元首 | 香港人物楔類

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Español
- Français
- Bahasa Indonesia
- 日本語
- ‪Norsk (bokmål)‬
- Polski
- Português
- Suomi
- Tiếng Việt
- 中文