外交 - 維基百科，自由嘅百科全書

# 外交

### 出自維基百科，自由嘅百科全書

響美國紐約聯合國總部，係世界上最大嘅外交機構。

外交係指一國對外同他國交往接觸。外交包括一國對外政策，派去外國嘅人員使節，以及處理國際間唔同方面合作同埋衝突。外交事務好多時都係外交官先同外國傾掂，擬定條約，最後畀國內有關機關簽署批准。

外交通常都係一國對一國，即係雙邊外交。不過因為家下好多時問題都唔係一國可以解決，所以就有幾個國家一齊傾，咁就謂之多邊外交。

## [編輯] 外地機關同人員

為咗方便同外國機要溝通，一國通常會派人到外國駐守。呢啲人有時會總稱叫做使節，外交官或者外交人員。佢地有唔同級別，代替一國處理唔同層次嘅工作。通常駐守一國嘅阿頭叫做大使，所以佢做嘢嘅地方就叫做大使館。次一級就叫做領事，設立嘅係領事館。

駐外嘅外交人員有外交豁免權，即係就算當地犯法，都唔會受到當地法律懲罰。遇到呢種情況，如果係嚴重嘅，當地可能將呢個人驅逐出境，交返畀佢個國處理。

理論上，外交通訊可以唔使畀當地檢查，外交官帶嘅任何文件都唔會畀人查。

有時為咗表示兩國交往唔好，會驅逐對方外交官，又或者撒走自己外交人員，將使管摺埋。

由 "http://zh-yue.wikipedia.org../../../%E5%A4%96/%E4%BA%A4/_/%E5%A4%96%E4%BA%A4.html" 接收

分類: 外交

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Žemaitėška
- Български
- Bosanski
- Català
- Česky
- Dansk
- Deutsch
- English
- Español
- Eesti
- Suomi
- Français
- Furlan
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- Lietuvių
- Македонски
- Nnapulitano
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Српски / Srpski
- Svenska
- ไทย
- Türkçe
- 中文