福建麻雀 - 維基百科，自由嘅百科全書

# 福建麻雀

### 出自維基百科，自由嘅百科全書

福建麻雀係蔴雀嘅福建式玩法。但正如福建呢個地方本身嘅文化一樣，都係好多元化，好似「閩南派」同「福州派」咁已經好唔同，而福建麻雀亦只係一個統稱，唔可以當晒係福建嘅所有麻雀玩法。

## [編輯] 特點

福建麻雀其實有好多種玩法，而最常見係將東南西北中發白用嚟當花牌補花，換言之即係只打筒索萬三種牌。

## [編輯] 百搭

福建麻雀有一種「百搭」玩法，「百搭」即係話隻牌可以用嚟當任何一隻牌咁用，不過同越南麻雀或者江南麻雀嘅百搭唔同，越南牌同江南牌寧寧舍舍整幾隻「百搭牌」出嚟，但福建麻雀嘅百搭牌叫做「金」，即係平時叫開嘅「財神」。喺開局之後第一隻開出嚟嘅牌，就係金，呢個過程叫做「開金」，開咗金之後，嗰隻牌其餘三隻就用嚟做「百搭」

### [編輯] 帶弟百搭

「帶弟」意思係九一相連，由一到九，每一個數目之後個數目叫做弟，而由於九一相連，九之後嘅弟就係一，如此類推。而帶弟百搭即係話喺槓尾開隻牌出嚟，但就唔係用嗰隻牌做百搭，例如開出嚟係三筒，咁三嘅帶弟係四，就用四隻四筒做百搭。

## [編輯] 基本玩法

福建麻雀基本上係玩「輪莊制」，多數只打筒索萬三種牌，而「東、南、西、北、中、發、白、梅、蘭、竹、菊、春、夏、秋、冬」全部都當做「花牌」咁用。四個人玩，打十六張牌，同一般蔴雀玩法一樣，輪流通過模牌、掉牌、「上、碰、槓」去做一副糊牌。

## [編輯] 番種

福建麻雀有一啲特殊番牌類型，同一般蔴雀唔同

### [編輯] 搶金

### [編輯] 平糊

開出嚟副糊牌，又無花又無槓，咁叫平糊，平糊會根據搶金計。

### [編輯] 三金倒

任何一家只要拎到三隻金，就唔使理做緊乜嘢牌，立即可以食糊，計底分 40 倍。

### [編輯] 金雀

用兩隻金嚟做「對」，即係「將眼」，計底分 60 倍

## [編輯] 籌碼或分數計法

福建麻雀叫做「計銀両」，同廣東麻雀計法唔同，福建麻雀嘅銀兩計算，基本上係由「底分、花分、金」組成

### [編輯] 底分

根據糊出嘅牌型而定出級別，即係一般蔴雀嘅番

### [編輯] 花分

根據糊出時有幾多隻花牌計算，開槓當一隻花，暗槓當兩隻花

### [編輯] 金

每隻金嘅銀兩同底分相同

### [編輯] 連莊、抓莊

連莊即係冧莊，莊家食糊可以做多次莊，咁叫連莊，連莊食糊，可以加底分，連多次，就加幾多倍。抓莊即係閒家贏莊，可以贏一倍

### [編輯] 封頂

根據情況而定一個最大輸分值

## [編輯] 參考

- 開枱 簡而清著 ISBN 9621749069
- 福建麻雀

由 "http://zh-yue.wikipedia.org../../../%E7%A6%8F/%E5%BB%BA/%E9%BA%BB/%E7%A6%8F%E5%BB%BA%E9%BA%BB%E9%9B%80.html" 接收

分類: 麻雀

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢