陰莖環 - 維基百科，自由嘅百科全書

# 陰莖環

### 出自維基百科，自由嘅百科全書

陰莖環

陰莖環係套喺男性 陰莖上嘅性玩具，一般套喺陰莖嘅根部，主要係用嚟減慢勃起之後血液流出陰莖組織，從而延長勃起時間。陰莖環可以直接戴喺陰莖上，或者將陰莖同陰囊一齊套入環裏面，又或者只係戴喺陰囊上（咁樣戴，一般會叫做「睾丸鎖」）。陰莖環可以由好多種唔同嘅物料製造，最普遍嘅係皮革、橡膠、矽膠或者金屬。

通常男人會因爲有勃起困難而佩戴陰莖環。又或者佢哋中意收緊嘅特殊感覺以及增加陰莖充血量而佩戴。

某啲款式會包括凸出嘅金屬珠，用嚟喺性交嗰陣刺激陰核、陰戶或者肛門。另外也有附加振動器嘅，用嚟刺激自己或性交對像嘅睾丸或陰戶。仲有充氣式嘅，可以控制陰莖環充氣量。

三段式嘅陰莖環有額外嘅環套住睾丸。當性交高潮嗰陣，睾丸通常會喺射精嗰陣向身體方向收縮。三段陰莖環通過強制睾丸留喺原有位置唔向身體方向收縮，從而改變及強化性高潮嘅感覺。

陰莖環佩戴得太緊或太長時間會造成危險，會引發陰莖持續勃起症。如果唔及時處理會造成嚴重及永久性嘅傷害，包括陰莖壞死。爲咗減低佩戴陰莖環所造成的風險，某啲陰莖環會有「快懈」設計，以方便喺持續勃起嘅時侯好快咁將陰莖環攞落嚟。

有陣時，陰莖環亦會同陰莖泵一齊用。

由 "http://zh-yue.wikipedia.org../../../%E9%99%B0/%E8%8E%96/%E7%92%B0/%E9%99%B0%E8%8E%96%E7%92%B0.html" 接收

分類: 成人玩具

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Español
- Français
- Nederlands
- 中文