貝貝 - 維基百科，自由嘅百科全書

# 貝貝

### 出自維基百科，自由嘅百科全書

貝貝響香港濕地公園嘅貝貝之家

貝貝係香港最出名嘅灣鱷明星。有人喺2003年11月發現貝貝喺新界 元朗山貝河出沒，從此聲名大噪，傳媒爭住影佢，市民爭住睇佢，相機日捕夜捕。之後，貝貝同澳洲生態學家約翰·利弗同番禺捕鱷專家何展釗呢幾個人周旋咗幾個月，仲未捉得到。終於喺七個月之後，2004年6月俾漁農自然護理署捉住，送咗去嘉道理農場暫住。2006年 8月15號搬去香港濕地公園——專為貝貝而設永久嘅屋企「貝貝之家」裡面長住。

## [編輯] 改名

2004年 7月12號，漁農自然護理署同香港電台一齊搞咗個鱷魚命名比賽，反應熱烈。8月12號，漁農自然護理署宣佈元朗小灣鱷命名為「貝貝」；英文名為 Pui Pui，係因為呢個名生動活潑又易記，最啱攞嚟形容喺山貝河搵倒嘅小灣鱷。之前，首先發現嗰條鱷魚嘅南生圍姓陳嘅村民半講笑噉同佢改咗個名叫「陳鱷鱷」。

## [編輯] 幾大

專家估計捉倒嗰時貝貝係 4 歲，所佢就係條千禧年出世（2000年）， 1.75 米長，19.5 kg 重。大定有 3 米，貝貝之家嘅設計預埋呢樣嘢。

## [編輯] 貝貝之家

貝貝之家簡介：

- 位置：香港濕地公園遊客中心外面
- 面積：戶外範圍：20 平方米（陸地）50 平方米 （水池）
- 內室：14 平方米

### [編輯] 戶外設施

1. 水池：最深一米，水面有突出嚟嘅石台，畀鱷魚遮陰同哩埋。
2. 紅外線暖爐：藏在石簷底嘅紅外線暖爐，響凍嘅日子畀啲溫暖貝貝（溫度係 25 度 C）
3. 電熱板：陸上嘅電熱板，響凍嘅日子畀貝貝休息取暖。
4. 電子磅：巧妙咁收埋身石簷之下，簷底有紅外線暖爐。每當鱷魚攤喺度取暖嗰陣，工作人員可以響室內嘅嘅儀器紀錄重量，完全唔駛騷擾貝貝。
5. 濾水系統：池水唔停循環過濾，確保水質好正。先進嘅過濾系統包括過濾沙缸同紫外光消毒。
6. 戶外植物：戶外展區種嘅植物除點綴之外也為鱷魚提供蔭蔽地方，品種包括蒲葵、風車草、海芋、大薸

### [編輯] 室內設施

室內屋企同戶外範圍由一活動門分開，畀鱷魚自由出入。內室方便獸醫做健康檢查，亦可畀貝貝舒舒服服過寒冬。

1. 通風系統同自然光：室內個窗特大，風扇同抽風系統，保持空氣流通。自然光由窗射入嚟，對鱷魚有益。
2. 暖管：室內通風系統重有暖管，可以響冬天提供暖氣。溫度太低嗰陣重可以加紅外線暖爐。
3. 暖水：好凍嘅冬天時可提供暖水，等室內池水保持 20 度以上。
4. 閉路電視：室外戶內都有閉路電視，24 小時睇著條鱷魚嘅活動。來旅遊嘅人可以響戶外隔著塊玻璃睇吓貝貝嘅起居生活……

## [編輯] 資料來源

- 《我叫貝貝小灣鱷》，載香港《明報》，2004年8月13日
- 香港濕地公園，貝貝之家介紹牌
- 小灣鱷貝貝遷入濕地公園（附圖）

由 "http://zh-yue.wikipedia.org../../../%E8%B2%9D/%E8%B2%9D/_/%E8%B2%9D%E8%B2%9D.html" 接收

分類: 鱷魚 | 香港文化 | 香港濕地公園

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文