南昌站 (香港) - 維基百科，自由嘅百科全書

# 南昌站 (香港)

### 出自維基百科，自由嘅百科全書

| 南昌站 Nam Cheong Station |

南昌站地鐵月台

地區 | 九龍深水埗區
區域 | 西九龍填海區

啟用於 | 2003年12月16日
車站類型 | 地面
月台類型 | 側式
月台數目 | 4個
出口數目 | 5個

途經路綫 | 東涌綫 九廣西鐵
車站代碼 | NAC
服務時間 | 0605/0103
接駁交通 | 巴士、小巴

地圖 | 地鐵網頁

南昌站位於香港深水埗區，係九廣西鐵同地鐵 東涌綫嘅鐵路車站。南昌站係第一個地鐵同九鐵共用嘅車站。車站嘅土木工程（建築工程）由九廣鐵路負責，而機電工程則由地鐵負責。

南昌站嘅路軌同月台位於地面但唔同外面連接，大堂位於車站下面嘅地底。機場快線列車喺中間通過車站。南昌站設有4個側式月台，全部設有月台幕門。南昌站的車站色系係黃色同白色。

## [編輯] 車站結構

### [編輯] 車站樓層

地面 | 出口 | 出口、公共交通交匯處
地鐵東涌綫往東涌月台
3號月台 | 東涌綫列車往東涌／迪士尼綫方向
地鐵東涌綫往香港月台
4號月台 | 東涌綫列車往香港方向
九廣西鐵往屯門月台
1號月台 | 九廣西鐵列車往屯門方向
九廣西鐵抵達南昌月台
2號月台 | 九廣西鐵列車落客月臺
大堂 | 地鐵東涌綫大堂 | 客務中心、車站商店
自動售賣機
九廣西鐵大堂 | 售票處／補票處、車站商店、洗手間
自動售賣機、自動櫃員機

### [編輯] 鄰接車站

編輯 | 九廣西鐵 |
屯門 - 兆康 - 天水圍 - 朗屏 - 元朗 - 錦上路 - 荃灣西 - 美孚 - 南昌

編輯 | 東涌綫 |
香港 - 九龍 - 奧運 - 南昌 - 荔景 - 青衣 - 欣澳 - 東涌

## [編輯] 車站情報

- 位置 - 車站位於西九龍填海區，西九龍公路架空路段嘅下方。鄰近深旺道、欽州街同東京街西。

### [編輯] 設施

南昌站大堂及轉車閘

車站大堂由香港地鐵同九鐵共同管理。大堂設有兩鐵票務設施、商店、連接大堂、地面和月台嘅升降機等。另外喺西鐵收費區內設有洗手間。另外喺車站外面設有巴士站同的士站。

### [編輯] 出口

- A - 富昌邨
- B - 副食品批發巿場
- C - 海帆道
- D1 - 南昌邨
- D2 - 公共交通交匯處

## [編輯] 車站周邊

- 南昌邨
- 富昌邨
- 海麗邨
- 長沙灣副食品批發巿場
- 長沙灣魚類批發巿場
- 南昌公園
- 深水埗公園/游泳池

## [編輯] 利用狀況

- 西鐵方面：由於呢個站嘅位置偏離原有已發展地帶，而鄰近嘅大多係住宅區，所以自開幕以來都倚靠接駁交通前往各區。雖然呢個站設有免費接駁巴士K16號前往尖沙咀，但西鐵車費高昂，甚少乘客使用南昌站轉車，導致初期人流稀疏。及後新巴路線701號及702號同西鐵提供免費轉乘優惠，由於701號及702號巴士分別直達旺角同深水埗市中心，因此能夠吸引乘客轉乘兩條巴士線；而九鐵推出月票計劃，以低過巴士嘅車費吸引乘客使用西鐵，月票維持701號同702號巴士嘅西鐵的免費轉乘優惠，使更多乘客改用西鐵進出市區，使到南昌站人流有所上升。

值得一提，地鐵東涌線嘅乘客，在南昌站落車後，經九廣西鐵範圍並且喺15分鐘之內由西鐵範圍出閘轉乘九鐵巴士K16線、新巴701線及702線，八達通卡會紀錄乘客是由西鐵出閘，亦都可以享有免費轉車優惠。

## [編輯] 歷史

此站由九廣鐵路公司興建，2003年12月16日啟用，並由九廣西鐵與地鐵共同營運。此站位於富昌邨對面嘅西九龍公路之下，地鐵管轄範圍係車站南邊。乘客可通過全港首次設有嘅轉車閘機轉乘西鐵。

關於西鐵部份，請參考西鐵一條。

## [編輯] 接駁交通

### [編輯] 公共巴士

- K16 南昌站-東鐵 尖東站﹝免費接駁西鐵優惠﹞
- 701 海麗邨-旺角(循環線)﹝免費接駁西鐵優惠﹞
- 702 海麗邨-西九龍中心(循環線)﹝免費接駁西鐵優惠﹞
- 12 深水埗(東京街)-尖沙咀(循環線)
- 12A 南昌站-黃埔花園
- 18 南昌站-愛民(循環線)
- 36A 深水埗(東京街)-梨木樹
- 118 深水埗(東京街)-小西灣(藍灣半島)
- 212 深水埗(東京街)-黃埔花園
- 296C 深水埗(東京街)-尚德邨
- 914 海麗邨-天后地鐵站
- 971 海麗邨-石排灣
- 702A 碧海藍天→白田邨﹝繁忙時間行走﹞
- 702S 蘇屋邨-長沙灣(深盛路)/富昌邨(循環線)﹝繁忙時間服務﹞
- 118P 深水埗(東京街)-小西灣(藍灣半島)(經杏花邨)﹝繁忙時間服務﹞
- 914X 海麗邨→天后地鐵站(經灣仔北)﹝繁忙時間行走﹞
- N118 深水埗(東京街)-小西灣(藍灣半島)﹝通宵服務﹞

### [編輯] 公共專線小巴

- 10A/10M 南昌站-又一城
- 75:南昌站-長沙灣(青山道)

## [編輯] 未來發展

現時九廣鐵路公司正喺度起緊九龍南線，由九廣西鐵 南昌站出發到達尖東站。呢條路線建成之後，九廣東鐵嘅南行總站將改為紅磡，而九廣西鐵會接駁到尖東站，並延伸至紅磡站。

Template:九廣西鐵各站 (未來)

Template:九廣鐵路車站列表

由 "http://zh-yue.wikipedia.org../../../%E5%8D%97/%E6%98%8C/%E7%AB%99/%E5%8D%97%E6%98%8C%E7%AB%99_%28%E9%A6%99%E6%B8%AF%29.html" 接收

分類: 香港地鐵車站 | 深水埗區

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Français
- 日本語
- 中文