Kiroro - 維基百科，自由嘅百科全書

# Kiroro

### 出自維基百科，自由嘅百科全書

Kiroro（キロロ）係日本琉球人玉城千春同埋金城綾乃夾埋一齊嘅音樂組合。佢哋兩個都係來自沖繩縣中頭郡讀谷村。

Kiroro個名係玉城千春小學去北海道池田町交流嗰陣，響當地聽返來嘅蝦夷話來嘅。Kiroru係人行嘅大路，而Kiroro-an就係大，強健，強盛嘅意思。佢哋就決定用Kiroro來做佢哋組合嘅名。

## [編輯] 成員

玉城千春(たましろ ちはる/Tamashiro Chiharu)係組合嘅歌手。而金城綾乃(きんじょう あやの/Kinjou Ayano)呢就負責彈鋼琴或者鍵盤樂器。兩人係同年出世，玉城千春大少少，響1977年4月17號出世，而金城綾乃就1977年8月15日。

## [編輯] 緣起

兩個都係讀沖繩縣立讀谷高等學校，而且係同級，不過佢哋去到高二因為同班先至識得。玉城千春喺初中已經寫歌，後尾佢知金城綾乃彈琴好叻，就搵佢聽下自己作品，而金城就好開心咁同佢填埋簡譜。之後兩個放咗學就成日去音樂室夾歌。

高中畢業之後，玉城千春就入咗長崎衛斯理仁大學(長崎ウエスレヤン大学)讀短期中文。而金城綾乃就留返響沖繩讀醫務有關嘅專門學校。響讀書期間，因為大家要分開同埋第日都可能各奔前程，所以想去錄音室錄低佢嘅作品畀兩人自己留念。點之去錄好之後，錄音師見佢哋嘅作品好正，就叫佢哋不如獨立發行出一隻單曲碟，響沖繩度買。1996年佢哋就出咗長久(長い間)呢隻碟，竟然一出就賣咗一萬隻以上。電臺、電視臺播放率重好高添。

之後兩隻單曲碟向住未來(未来へ)同埋另一首都一樣咁好成績。

1998年1月21號，JVC睇中佢哋響沖繩咁好成績，就佢哋全國發行長久呢隻碟。

## [編輯] 出面網頁

- Kiroro官方網頁
- 中文簡介

由 "http://zh-yue.wikipedia.org../../../k/i/r/Kiroro.html" 接收

分類: 日本組合

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Suomi
- 日本語
- 한국어
- 中文