閩南話 - 維基百科，自由嘅百科全書

# 閩南話

### 出自維基百科，自由嘅百科全書

閩南語 (Hokkien)
主要使用地區: | 中國大陸、台灣、新加坡、馬來西亞、印度尼西亞、菲律賓、泰國等東南亞和其它海外華人地區
中國大陸: | 福建省南部；廣東省東部潮汕地區、雷州半島；浙江省南部少數地區
使用人口: | 約4900萬
排名: | 21 [1]
語系: | 漢藏語系 漢語 閩語 閩南語
官方地位
作為官方語言嘅地區: | 無；但中華民國教育部同埋民間組織喺台灣扮演重要角色
語言代碼
ISO 639-1 | zh
ISO 639-2(B) | chi
ISO 639-2(T) | zho
ISO 639-3 | nan

閩南語（粵拼：man5 naam4 jyu5，閩南語白話字：Bân-lâm-gú），喺臺灣亦稱為Hō-ló-ōe（臺灣話、臺語、河洛語、福佬話、鶴佬話等），屬於漢語閩語嘅方言，亦係最有影響力嘅閩語。分布喺福建南部、臺灣、廣東東部嘅潮汕地區、雷州半島、海南島、閩西龍巖市區同埋漳平一帶、閩東寧德市嘅福鼎一帶、浙江南部蒼南、平陽、洞頭部分地區同埋東南亞一啲國家同埋地區。

## [編輯] 分布地區

閩南語主要分布喺臺灣同埋福建，同時喺中國大陸其他地區同埋東南亞等地區亦都有分布：

- 江蘇省：宜興縣南部山區
- 浙江省：以平陽話為代表，主要分布喺沿海地區：
  - 溫嶺縣嘅石塘一帶
  - 玉環縣嘅坎門鎮
  - 洞頸縣嘅本島、半屏島、元角、倪嶼
  - 瑞安縣嘅北麂島、大南鄉
  - 平陽縣嘅南麓島、東部沿海嘅西灣鄉、墨城鄉
  - 泰順縣嘅東南角
  - 文成縣嘅東南角
  - 蒼南縣、長興縣、臨安縣、舟山群島等地區
- 江西省：東北部接近浙江嘅地區
- 廣東省：東部沿海地區
- 海南省：以海口話、文昌話為代表，分布遍及全島
- 廣西省
- 東南亞：新加坡、印度尼西亞、馬來西亞、泰國等地

## [編輯] 次方言

基本上，按地區，大致可以劃分為以下幾種次方言：

- 漳州話
- 泉州話
- 廈門話(Amoy)
- 東南亞福建話(Hokkien)
- 浙南閩語
- 潮汕話
- 海南話

## [編輯] 語言之間嘅親近性

### [編輯] 閩臺片

閩臺片，就係本土閩南語。漳州同埋泉州係語言學範疇裏面所指嘅各種閩南方言嘅發源地，所有嘅閩南方言嘅源頭都係漳州話同埋泉州話。漳、泉方言內部有啲差異，主要係音韻系統方面有啲唔同，但係相互之間有嚴格嘅對應關係；語法同埋用詞就基本一致。明清以來出現嘅廈門話同埋臺灣話(兩者非常之相似)，都係直接由漳、泉各縣（市）方言混合而成，均體現了亦漳亦泉、唔漳唔泉嘅特色。就係因為噉，廈門話同埋臺灣話亦被國內外人士睇成典型嘅閩南語。閩臺片嘅閩南語內部較為統一。東南亞嘅福建話亦就係指閩臺片嘅閩南語。

### [編輯] 浙南片

明末清初時期，有大量嘅閩南人（主要係龍溪、海澄、漳浦、安溪、惠安、同安等地）遷徙到浙南嘅蒼南縣、平陽縣、玉環、洞頭一帶同埋福建東北部嘅福鼎、霞浦一帶。浙南同閩東地理相連，口音亦相近，呢個片區統稱為浙南片。閩南語傳入浙南、閩東地區後，由於自身嘅演變同埋受周圍方言（浙南係甌語，閩東係福州語系）嘅影響，同閩南本土嘅閩南語形成一定差別，蒼南人習慣將呢種方言稱為「浙南閩語」。現代嘅浙南閩語同閩臺片嘅閩南語相比較，主要係入聲韻、鼻化韻嘅退化消失同埋用詞方面嘅差別。但係總體而言，浙南閩語基本重係保留咗本土閩南語其它嘅特色。相對嚟講，浙南閩語比潮汕話更係接近閩臺片閩南語。

### [編輯] 潮汕片

潮汕話同閩臺片嘅閩南語有許多相似嘅地方，但互相之間差別重係非常明顯。其語法同閩臺片相同，詞匯亦有高度嘅對應，語音語調上就有明顯嘅差異，即使係噉，彼此雖然各講各嘅，但係重算係能溝通，基本上潮閩雙方都可以好快融入對方嘅語系。喺潮汕話同閩臺片相交融嘅地區，兼具有兩者嘅發音特色，如福建嘅詔安，新加坡等。潮汕話除咗分布喺廣東省潮汕地區之外，重係廣泛分布喺東南亞眾多潮人聚居嘅地方。

而家使用潮州話嘅地區，主要係：汕頭市、潮州市、揭陽市等市同埋所屬嘅各縣區，汕尾市大部分地區，同埋海外潮人聚居嘅地方。泰國曼谷同埋其他城市嘅唐人街（Chinatown), 法國巴黎嘅唐人街，柬埔寨大部分嘅華人，越南一部分嘅華人講潮州話。全世界以潮州話為母語嘅大概有3000萬人。

### [編輯] 海南片

海南話據說係由閩南（有人話係莆田）人遷移過去之後同當地語言混合後形成嘅一種閩方言。 海南話以文昌話為代表，同其他片區嘅閩南語嘅差別最大，基本上溝通好費力。

## [編輯] 參看

維基百科有呢種語言嘅版本:
閩南話維基百科

- 鶴佬人
- 臺灣話
- 白話字
- 普實臺文
- 現代臺文
- 通用拼音
- TLPA
- 荔鏡記

## [編輯] 外部連結

- 當代泉州音字彙
- 潮州話拼音方案
- 閩語維基：首頁
- 閩語維基：廈門話語音系統
- 臺語線頂字典
- 廈門音線上查詢
- 閩南語國際網
- MLT/MTSS（現代臺文）
- PSDB（普實臺文）
- KHDB（科學臺文）

Template:漢語

由 "http://zh-yue.wikipedia.org../../../%E9%96%A9/%E5%8D%97/%E8%A9%B1/%E9%96%A9%E5%8D%97%E8%A9%B1.html" 接收

分類: 閩語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- አማርኛ
- Dansk
- Deutsch
- English
- Español
- Français
- Bahasa Indonesia
- 日本語
- 한국어
- Bahasa Melayu
- Nederlands
- Polski
- Русский
- Türkçe
- Tiếng Việt
- 中文
- Bân-lâm-gú