葉世榮 - 維基百科，自由嘅百科全書

# 葉世榮

### 出自維基百科，自由嘅百科全書

葉世榮（Yip Sai Wing，1963年8月19日—）係香港好出名嘅搖滾樂隊Beyond嘅鼓手。中學時期愛上咗打鼓，仲同埋兩個同學夾樂隊。預科畢咗業之後考唔到大學，唯有出嚟做嘢做保險經紀。後來樂隊解散，經琴行老闆介紹之後識得黃家駒，仲同埋兩位朋友鄧煒謙（又叫鄔林，英文名William）同埋李榮潮一齊夾樂隊，哩個就係Beyond嘅雛型。1983年Beyond正式組成，經過幾次成員變動，期間低音結他手黃家強，同埋主音結他手黃貫中先後加入，開咗「永遠等待音樂會」同埋出咗盒帶《再見理想》之後，終於有經理人睇得起佢哋而入咗樂壇。經過幾年嘅努力，Beyond終於成為咗香港最舉足輕重嘅樂隊之一。

相比Beyond其他三個成員，葉世榮性格靜啲，但係錢銀方面佢睇得好緊，所以最初畀其他成員推舉做樂隊嘅會計。為咗樂隊，葉世榮仲向屋企人講大話，話要結婚，而呃到屋企人名嘅一個單位裡面其中一間房仔嚟練歌（哩個單位後來成為咗Beyond嘅大本營「二樓後座」），可以睇得到世榮都有白厭嘅一面。

最初葉世榮喺樂隊只係專注彈樂器同埋唱和音，好少唱主音，直至到主音歌手黃家駒喺1993年意外過咗身之後，葉世榮先至唱得多啲主音，喺國語碟《愛與生活》開始，都有收錄佢寫同埋唱嘅歌。

1999年尾，Beyond宣佈成員分開發展，葉世榮正式開始自己搵食，同第一代Beyond結他手鄧煒謙等夾咗隊樂隊，仲開始出咗自己嘅碟。葉世榮呢幾年全力喺中國大陸發展，成績唔錯。2004年佢仲喺內地開咗間製作同埋經理人公司「大洋創藝」，積極培養有潛質嘅歌手。而家佢公司旗下歌手同埋樂隊包括陳尚實、寺崗俊作、九紫、Ever等。

2006年3月，葉世榮正式簽咗中國大陸嘅唱片公司「飛樂唱片」，進一步將事業重心轉去中國大陸。

## [編輯] 出過嘅碟

- 《美麗的時光機器》（EP）（2001年1月）
- 《Remember You》（EP）（2003年8月）
- 《葉子紅了》（只喺中國大陸出）（2005年11月）

## [編輯] 拍過嘅電視劇

- 香港無綫電視《廉政追擊2000》之「補習班」（2000年）

## [編輯] 做過嘅戲

- 《靚妹正傳》（1987年）
- 《戀愛季節》（1987年）
- 《黑色迷牆》（1989年）
- 《吉星拱照》（1990年）
- 《開心鬼救開心鬼》（1990年）
- 《忍者龜》（配音）（1990年）
- 《忍者龜II》（配音）（1991年）
- 《Beyond日記之莫欺少年窮》（1991年）
- 《豪門夜宴》（1991年）
- 《愛情傳真》（1998年）
- 《裳在我心間》（2000年）
- 《烹屍之喪盡天良》（2001年）
- 《山村老屍3惡靈纏身》（2001年）
- 《現代灰姑娘》（2002年）
- 《失敗家族》（2002年）
- 《墨斗先生》（2004年）

## [編輯] 攞過嘅獎

- 2005年度亞太音樂榜「港台地區最佳搖滾獎」
- 2005年度9+2音樂先鋒榜「樂壇生力軍男歌手獎」

## [編輯] 有關嘅網頁

- 世榮天地（葉世榮官方網站）
- Beyond Music

由 "http://zh-yue.wikipedia.org../../../%E8%91%89/%E4%B8%96/%E6%A6%AE/%E8%91%89%E4%B8%96%E6%A6%AE.html" 接收

分類: 1963年出世 | 香港歌手

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文