黃耀明 - 維基百科，自由嘅百科全書

# 黃耀明

### 出自維基百科，自由嘅百科全書

黃耀明(Anthony Wong)（1962年6月16號─）香港出世，鄉下喺潮州，香港出名嘅男歌手，中學喺九龍工業學校讀，香港樂隊「達明一派」嘅主音；進念二十面體嘅成員；人山人海音樂製作公司嘅董事長。

黃耀明1981年入咗娛樂圈，直到而家喺非主流音樂界影響深遠。黃耀明1984年喺香港商業電台做唱片騎師，1985年劉以達喺《搖擺雙週刊》登廣告搵歌手，黃耀明去咗試音，一拍即合。之後俞琤介紹佢哋入寶麗金唱片公司, 仲同佢地改咗隊名「達明一派」。1990年因為同劉以達喺音樂理念出現咗分歧而分開（之後喺1996年同埋2004年做咗兩次紀念性重組）。個人發展之後嘅黃耀明成績都好好，喺90年代中期佢去到事業嘅高峰，1996年佢憑住歌曲《春光乍洩》攞咗好多個獎。

黃耀明喺1999年 6月16日同好多位出色嘅音樂創作人，包括蔡德才、梁基爵、李端嫻、亞里安、于逸堯一齊喺香港開咗人山人海音樂製作公司，培育更多音樂人才，好似at17、拜金小姐、Pixel Toy等等。

## [編輯] 出過嘅碟

- 1991年《信望愛》
- 1992年《借借你的愛》
- 1994年《明明不是天使》(國語）
- 1995年《愈夜愈美麗》
- 1996年《5餅2魚》
- 1997年《風月寶鑑》
- 1997年《人山人海》
- 2000年《花天走地》
- 2000年《光天化日》
- 2002年《Cross over》
- 2003年《我的二十一世紀》
- 2004年《明日之歌》
- 2006年《若水》

## [編輯] 有關嘅網頁

- 人山人海官方網頁
- 港樂VS黃耀明Live 電幻音樂會
- 風雪中的故居／當港樂遇上黃耀明，從飯盒長出洋紫荊
- 風雪中的故居／黃耀明　新浪漫的音樂革命家！

由 "http://zh-yue.wikipedia.org../../../%E9%BB%83/%E8%80%80/%E6%98%8E/%E9%BB%83%E8%80%80%E6%98%8E.html" 接收

分類: 香港歌手 | 1962年出世 | 香港人 | 香港作曲家

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文