理民府 - 維基百科，自由嘅百科全書

# 理民府

### 出自維基百科，自由嘅百科全書

理民府(District Office)係是英國接收香港 新界之後，管理新界嘅機部門。理民府阿頭係理民府官，向新界政務司負責。理民府官1974年10月之前叫理民府長官，二次大戰前叫大人。

理民府職責範圍好廣泛，基本可以講係乜都包。土地註冊及買賣登記、收地賠償、排解糾紛、審裁小額錢債案件、處理地政事宜、委任諮議員、向上級反映新界人利益訴求以及代表鄉民向上級爭取利益、解釋香港政府施政計劃並爭取支持、統籌各政府部門響新界工作、蒐集政治情報、控制僭建房屋、鼓勵及協助地方發展 (包括各種建設地方工程)、協助發展教育、組織各因緊急事故而來的救災工作、處理社會福利事宜、主持與駐港英軍的聯絡工作。

另外，戰後重光前，理民府亦附設有郵政局，幾乎新界的大小事務俱在其管轄之列。

理民府最後嘅分界，成為日後區議會分界藍本。

## [編輯] 沿革

1899年4月16日，英國接收新界。1907年，理民府在大埔成立，管轄新界所有地方，包括埋新九龍同離島。1910年，理民府分為北約理民府和南約理民府。北約理民府管轄大埔、沙田、上粉沙打（上水、粉嶺、沙頭角同埋打鼓嶺，即北區前身）、西貢、元朗同埋青山（即屯門前身）；而南約理民府則管轄新九龍、荃灣同埋離島。1947年，北約理民府分為大埔同元朗兩個理民府，元朗理民府管轄元朗同青山；而大埔理民府就管大埔、沙田、上粉沙打同西貢。

1948年，政府成立新界民政署，統籌各理民府工作。1956年，南約理民府分為南約理民府同荃灣理民府。1961年，理民府個裁判司法庭取消。1963年，白沙灣淡水湖計劃放棄，南約理民府同西貢理民府合併。1969年2月28日起，進行萬宜水庫計劃，撤銷南約理民府，改設西貢及離島兩個理民府。西貢理民府管轄西貢半島同將軍澳；離島理民府則管轄大嶼山、赤鱲角、南丫島同長洲。1972年，青山理民府重新命名為屯門理民府。

1974年11月，新界政務署接替新界民政署管轄七個理民府，即係荃灣理民府、西貢理民府、沙田理民府、大埔理民府、元朗理民府、屯門理民府同埋離島理民府。

1981年4月1日起，政府實施地方行政計劃，新界每一區成立區議會，而理民府則改為政務處。

## [編輯] 辦事處

理民府轉制好多次。北約理民府辦事處響大埔運頭角里(現為香港童軍總會新界東地域總部)，南約理民府辦事處響加士居道南九龍裁判署。

1970年代，每個理民府都有辦事處。有部份分散啲嘅區，有埋一個或者以上嘅分區辦事處。新界民政署總部係響深水埗大埔道嘅北九龍裁判署。另外有兩個理民府唔響區裏面，西貢理民府響牛池灣；而離島理民府就響中環。

由 "http://zh-yue.wikipedia.org../../../%E7%90%86/%E6%B0%91/%E5%BA%9C/%E7%90%86%E6%B0%91%E5%BA%9C.html" 接收

分類: 新界 | 香港政府

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- 中文