荃灣綫 - 維基百科，自由嘅百科全書

# 荃灣綫

### 出自維基百科，自由嘅百科全書

荃灣綫，係香港地鐵營運嘅七條路線之一，由香港島途經九龍西部，連接到新界西南區嘅荃灣。1982年5月10號通車，因為總站設喺荃灣而得呢個名。截至2004年，荃灣綫總共有16個車站，當中有8個係轉車站，係香港地鐵最繁忙嘅路綫嚟。當中，荃灣站、葵興站、葵芳站同埋荔景站4個車站係架空／地面車站。荃灣綫喺路綫圖裡面以紅色做代表。

地鐵荃灣綫路線圖

## [編輯] 路線圖

地鐵荃灣綫路線圖

## [編輯] 歷史

香港地鐵荃灣線
香港地鐵太子站

### [編輯] 地下鐵路嘅誕生同埋早期系統（1967-1970）

荃灣綫係喺1970年研究興建地鐵嗰陣最早計劃嗰4條路線其中之一，落成後嘅設計同初期規劃有好多唔同，主要係車站名稱同埋位於新界嘅車站建設。計劃中嘅終點站“荃灣西站”係起喺荃灣站西面嘅山谷，以方便第時延伸到屯門，但最後要到2003年尾先至由九鐵開通呢個站。除此之外，荃灣站至荔景站一段最初嘅設計係起喺地底，並非好似而家咁起喺高架橋上面。

### [編輯] 修正早期系統（1974-1975）

### [編輯] 香港整體運輸研究（1976-1977）

1976年，政府再邀請顧問公司對香港嘅交通發展作出研究，發表首份《香港整體運輸研究》，當中建議興建地鐵荃灣綫。

1977年，荃灣綫工程獲批，隨即動工。雖然位於九龍彌敦道嘅一段已經喺1979年建成並且開始運作，但係荃灣站至深水埗站一段就要到1982年5月10號先正式投入服務。所有位於深水埗區嘅車站（深水埗站、長沙灣站、荔枝角站同埋美孚站）要喺荃灣綫通車之後一個星期先開啟使用。

荃灣綫有最少8個車站嘅名稱，同最初計劃嘅名稱唔同。中環站、油麻地站同旺角站最初是用車站所在嘅街道嚟命名，分別係遮打道、窩打老道同埋亞皆老街，後來先改以所在地區嚟命名。此外，旺角站本來係計劃起喺比而家更北嘅位置，取代現有嘅太子站；而深水埗站原本係起喺比而家南啲嘅位置。

另外，美孚站本來叫做「荔枝角站」；而荔枝角站就叫「長沙灣站」；長沙灣站應該叫做「蘇屋」。位於荃灣區嘅葵芳站本來係叫「垃圾灣站」，呢個名係取自葵芳填海前嘅海灣（醉酒灣）嘅俗稱「垃圾灣」。而葵興站本來係被命名做「葵涌站」。葵芳站、葵興站、荔枝角站同埋長沙灣站4個車站，都喺通車前更改做現時嘅名稱。美孚站就由「荔枝角站」改名做「荔灣站」。其餘車站嘅中文名稱都喺開幕前全部改番。最終「荔灣站」亦都喺1985年改做現時嘅「美孚站」。

### [編輯] 東涌綫轉車站（1997）

東涌綫正式落實興建嘅時候，荃灣綫就需要興建轉車站，否則乘客就要坐完全程，到達位於香港島嘅香港站先可以轉換到其他路線。地鐵選擇咗荔景站作為轉車站，於是荃灣綫北行路軌經過重新鋪排，以便騰出空間建造一個可供轉車嘅東涌綫月台。有趣嘅係，新月台喺1997年正式啟用，竟然比東涌綫早一年投入服務。

### [編輯] 九廣鐵路轉車站（2003-2005）

為咗迎接九廣鐵路公司嘅九廣西鐵同埋九廣東鐵尖沙咀支線嘅啟用，美孚站同埋尖沙咀站都需要分別興建新嘅出入口同埋地底行人隧道，用以接駁九廣鐵路嘅美孚同埋尖東站。美孚站嘅轉乘通道（D出口）喺2003年，九廣西鐵通車嗰陣同時啟用，乘客可以直接使用該條行人通道行去西鐵美孚站；而連接尖沙咀站同東鐵 尖東站嘅轉乘通道（即係F、G出口），G出口喺2004年10月24號同九廣東鐵尖沙咀支線通車一齊啟用，連接尖東站麼地道嘅行人隧道。至於F出口就要到2005年3月30號先至啟用，連接尖東站中間道行人隧道。

## [編輯] 使用車輛

全線採用英製都城嘉慕列車，一列列車有8卡，通車至今一直採用，並喺1998年至2001年間作全面翻新。使用嘅車卡以英製都城嘉慕列車第2a代車卡為主，第2a代車卡係英製列車之中佔最多嘅車卡。2004年初亦曾有南韓製造地鐵列車行駛。

英國製都城嘉慕地鐵列車車廂編組:

- (往中環方向) A (單數號碼)-C (單數號碼)-D-B-C-D-C (雙數號碼)-A (雙數號碼) (往荃灣方向)

- A(有駕駛室嘅動力車廂)
- B(動力推動卡)
- C(附集電弓嘅電力車廂)
- D(拖卡)

## [編輯] 車站

車站套色及名稱 | 所在區域 | 車站接駁 | 啟用日期
--- | --- | --- | ---
荃灣綫.
中環 | 中西區 | 港島綫 香港站轉乘東涌綫同機場快綫 | 1980年2月12日 （係修正早期系統嘅一部分） 1
金鐘 | 港島綫
尖沙咀 | 油尖旺區 | 尖東站轉乘九廣東鐵 | 1979年12月31日 （係修正早期系統嘅一部分） 1
佐敦 |
油麻地 | Template:觀塘線3
旺角 | Template:觀塘線 經旺角站轉乘九廣東鐵 4
太子 | Template:觀塘線 | 1982年5月10日
深水埗 | 深水埗區 |  | 1982年5月17日2
長沙灣 |
茘枝角 |
美孚 原名：茘灣 | 九廣西鐵
茘景 | 葵青區 | 東涌綫 | 1982年5月10日
葵芳 |
葵興 |
大窩口 |
荃灣 | 荃灣區 | 荃灣西站轉乘九廣西鐵 5

附註

1 由於荃灣綫現時行經呢段路屬於修正早期系統嘅原有路段，所以以修正早期系統嘅啟用日期作準。有關內容請參閱修正早期系統嘅文章。

2 荃灣綫列車曾經喺1982年5月10號至5月16號期間以不停站方式途經上述車站，上述車站喺同年嘅5月17號先正式啟用。

3 油麻地站喺路線圖上會以一個轉車站嘅形式出現，但係列車廣播就從來唔會建議乘客喺嗰個站轉車。由於車站只係觀塘綫嘅終點站，車站設計上並唔係主要嘅轉車站，乘客需要去行另一層月台先可以轉車。所以路線圖上嘅標示只係告知乘客可以喺呢個站轉乘另一條路線，但係建議乘客用旺角站或者太子站轉車。

4 旺角站並唔係接駁九廣東鐵 旺角站嘅車站，但係兩個站之間有一條行人天橋連接，而行晒全程大概需要10至15分鐘。

5 荃灣站並唔係接駁九廣西鐵 荃灣西站嘅車站，但係兩站之間有專線小巴95K連接（用八達通可以免費由鐵路轉乘），而步行嘅全程大概需要15至20分鐘。

由 "http://zh-yue.wikipedia.org../../../%E8%8D%83/%E7%81%A3/%E7%B6%AB/%E8%8D%83%E7%81%A3%E7%B6%AB.html" 接收

分類: 香港地鐵

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Italiano
- 한국어
- 中文