丘建威 - 維基百科，自由嘅百科全書

# 丘建威

### 出自維基百科，自由嘅百科全書

丘建威（Yau Kin Wai，1973年1月4日—），香港人鍾意叫佢做「丘仔」。喺香港出世，曾經係香港嘅職業足球運動員，效力過香港甲組足球聯賽嘅南華球會。

丘仔可以話係香港最佳嘅後衛之一，係90年代香港足球代表隊嘅後防主力大將；雖然佢出道冇耐時喺代表香港參加92亞運會嘅足球項目裡面，因為一時犯錯而令到港隊輸波，俾報紙大字標題咁話佢係「輸波嘅罪人」，但係憑住佢嘅忍耐同埋唔認輸嘅毅力，終於用實力令到大家認同，仲被選為1998-99年度嘅香港足球先生，成就得到肯定。喺球會方面，因為佢嘅適應力好強，可以擔任後防任何位置，除咗為南華奪得過好多嘅榮譽之外，亦都有被選過做南華球會先生。

丘仔喺2004/05年度香港甲組足球聯賽結束後宣佈退休，開始培育青少年足球嘅發展，同埋加入做講波佬嘅行列。丘仔現時主要喺香港有線電視擔任足球評述員，評述英超同埋西甲嘅足球賽事為多，亦會喺香港商業電台擔任客席主持。

## [編輯] 外面嘅連結

- 小丘足球訓練學校

| 呢篇丘建威係關於香港人物同傳記嘅楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E4%B8%98/%E5%BB%BA/%E5%A8%81/%E4%B8%98%E5%BB%BA%E5%A8%81.html" 接收

分類: 1973年出世 | 香港人物楔類 | 足球員 | 足球評述員 | 主持人 | 香港人

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文