至Net奇兵 - 維基百科，自由嘅百科全書

# 至Net奇兵

### 出自維基百科，自由嘅百科全書

至Net奇兵（Code Lyoko）係一套法國出產嘅卡通片。佢含有日本卡通片同電腦生(合)成動畫(CGI)嘅特色，由Antefilms同埋門士戈夫(Moonscoop)動畫公司聯合製作，分別由法國3電視台(France 3)：運河J(Canal J)(法國)、青年電視台(加拿大)、卡通網絡(美國，英國)同無線電視台(香港)喺2003年至2005年間開始播映。

## [編輯] 劇情

至Net奇兵係有關四位卡迪中學嘅學生（傑理明、阿奇、治狼同尤美）喺卡迪中學附近嘅廢棄廠房裏面揾到控制一個名叫利奧高(Lyoko)嘅虛擬世界嘅超級電腦，並嘗試幫助一個叫做亞烈達嘅虛擬人物離開利奧高同埋進入真實世界(簡單來講,就係將亞烈達實體化)。

一個巨大嘅數碼實體叫做山拿，佢想佔據世界嘅野心將掌管利奧高嘅超級電腦破壞咗。如果佢哋能夠使亞烈達揾到一座活化咗嘅高塔，佢就可以將高塔滅活化嚟防止山拿的攻擊。之後，部超級電腦就可以將時間倒流到攻擊之前，除了嗰五個人外，嗰段時間嘅記憶都會消失。為咗令過程更加完美，佢哋必須確保所有同學同埋老師冇被山拿殺死，因為時光倒流唔可以令死人復活。

另外一個問題係山拿係超級電腦，喺“大日子”，傑理明發現山拿嘅力量會隨住每次時光倒流得到嘅數據，逐漸變得強大。

由於佢哋需要停止山拿嘅襲擊，治狼、阿奇同尤美進入利奧高去幫助亞烈達打敗山那嘅怪獸同埋滅活化高塔。傑理明喺工廠操作超級電腦，追蹤佢哋在利奧高嘅位置同監察佢哋嘅生命值。如果其中一個幫助亞烈達嘅角色損失所有生命值，佢哋會離開利奧高。但係亞烈達冇“真身”，如果佢損失所有生命點，佢會永遠消失。

雖然佢哋都想將亞烈達實體化，但係山拿將病毒植入喺亞烈達嘅身體度，防止自己被熄機（山拿一“死”（熄機），亞烈達都會死。）亞烈達繼續住喺地球，但係都要滅活化高塔。每一次行動完成嘅時候，傑理明都要將亞烈達實體化一次，唔似其他成員會自動實體化。

喺第二輯最後，傑理明發現原來山拿冇將病毒植入喺亞烈達嘅身體度，反而係偷走咗佢喺地球上生活過唧記憶。

## [編輯] 至Net奇兵喺香港

無線電視翡翠台喺2005年 5月播出第一輯中文版（共26集），但由於唔係太受到歡迎，所以喺2006年播出第二輯英文版（都係26集）嘅時候，已經改喺明珠台嗰度播。第二輯已經喺2006年4月28號做哂。2006年9月11日開始喺"放學ICU" 播出第二輯中文版，而且響同年10月16日播放完畢。

由 "http://zh-yue.wikipedia.org../../../%E8%87%B3/n/e/%E8%87%B3Net%E5%A5%87%E5%85%B5_2c5c.html" 接收

分類: 卡通片

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Español
- Français
- Nederlands
- Polski
- Português
- Simple English
- 中文