中環及灣仔填海計劃 - 維基百科，自由嘅百科全書

# 中環及灣仔填海計劃

### 出自維基百科，自由嘅百科全書

進行緊嘅中環填海計劃3期

中環及灣仔填海計劃係喺香港嘅香港島北岸進行嘅大型填海計劃，分5期去發展。

喺1993年至2006年之間，完成咗其中嘅三期填海工程—中區填海計劃第1期、第2期；灣仔填海計劃第1期—共填造咗32.3公頃嘅土地，餘下嘅工程則喺度進行緊（中區填海計劃第3期）同埋重新檢討緊（灣仔填海計劃第2期）。

中環及灣仔填海計劃的嘅主要目的，主要係為中環灣仔繞道提供土地，同埋起多條鐵路支線到填海區。計劃又希望起一條世界級嘅海濱長廊，比區內提供額外休憩同綠化用地，提升海旁嘅吸引力。

## [編輯] 發展工程

### [編輯] 中區填海計劃第1期

「中區填海計劃第1期」喺香港機場核心計劃嘅工程之一，喺上環同卜公碼頭之間填咗約20公頃嘅海，將中區海岸線向前伸展咗最高達350米，使咗27億1千萬港元。土地嘅主要用途喺起機場鐵路香港站同擴展中環嘅商業區。工程喺1993年9月展開咗，1996年3月完成咗嗱。

現有嘅主要建築物

- 國際金融中心一期同二期
- 香港四季酒店及四季匯
- 地下鐵路香港站
- 中區政府碼頭（即係中環碼頭第1號）
- 中環碼頭第2號到6號
- 中環天星碼頭（中環碼頭第7號）

現有嘅道路

- 民吉街
- 民祥街
- 民寶街
- 民光街
- 民輝街
- 民耀街
- 金融街
- 港中里

### [編輯] 中區填海計劃第2期

中區填海計劃第2期填海地「中區填海計劃第2期」原址係添馬艦海軍船塢，總填海嘅面積係5.3公頃，做商業同遊憩用地發展。總共耗資咗3億2千萬港元，喺1994年2月展開工程，1996年3月完成咗。

### [編輯] 中區填海計劃第3期

「中區填海計劃第3期」喺添馬艦對出嘅海濱，總共填海面積係18公頃（原計劃係32公頃，1999年修訂為23公頃，2000年4月再將東面嘅5.3公頃土地擺咗入「灣仔填海計劃第2期」），連接「中區填海計劃第1期」同埋「灣仔填海計劃第2期」嘅填海區。

填海土地將用喺興建新嘅中環天星碼頭、公眾碼頭、鐵路同道路預留位置、軍用碼頭泊位預留位置同海濱長廊等。同時提供土地比發展中環灣仔繞道、P2道路網、機場快線掉頭隧道等嘅運輸基建項目。

工程耗資咗37億9千萬港元，喺2003年2月28日動工，預計喺2008年年底完成。

## [編輯] 參考資料

- 房屋及規劃地政局

由 "http://zh-yue.wikipedia.org../../../%E4%B8%AD/%E7%92%B0/%E5%8F%8A/%E4%B8%AD%E7%92%B0%E5%8F%8A%E7%81%A3%E4%BB%94%E5%A1%AB%E6%B5%B7%E8%A8%88%E5%8A%83.html" 接收

分類: 香港填海工程

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- 中文