澳門幣 - 維基百科，自由嘅百科全書

# 澳門幣

### 出自維基百科，自由嘅百科全書

最新版本澳門鈔票
面額 (MOP$) | 正面設計 | 背面設計
--- | --- | ---
大西洋銀行
10 | 白玉媽祖像 | 大西洋銀行大廈
20 | 澳門國際機場 | "
100 | 議事亭前地 | "
500 | 澳門旅遊塔 | "
1000 | 澳門文化中心 | "
中國銀行
10 | 松山燈塔及炮台 | 中國銀行大廈
20 | 媽閣廟 | "
50 | 澳門大學 | "
100 | 港澳碼頭 | "
500 | 友誼大橋 | "
1000 | 西灣岸邊和西望洋山 | "

澳門幣，或者叫澳門元/圓，係中華人民共和國 澳門特別行政區嘅法定流通貨幣，通常用縮寫 MOP$ 表示。而正式嘅 ISO 4217 簡稱為 MOP（Macao Pataca）。澳門嘅貨幣政策係由澳門金融管理局管理。1澳門幣可以暢做100仙 (Avo)。澳門幣嘅葡語名稱 "Pataca" 源自曾經喺亞洲廣泛使用嘅銀圓「墨西哥的八個雷亞爾」（葡語：Pataca Mexicana）。

喺澳門同埋香港嘅民間，澳門幣亦都叫葡幣，用來同以前曾經亦喺澳門流通嘅廣東銀圓同埋港元分開。不過，葡萄牙嘅本土貨幣實際上係另外一種貨幣，即係士姑度（Escudo）或者歐元（自1999年開始）。所以唔知情人士會誤會「葡幣」係葡萄牙貨幣。

1995年後，澳門幣嘅紙幣由澳門金融管理局授權大西洋銀行同埋中國銀行澳門分行發行，硬幣就由澳門金融管理局負責發行。澳門幣同港元之間實行聯繫匯率制度，以1.03澳門幣兌1港元。由於港元同美元實行聯繫匯率制度，所以澳門幣亦間接同美元掛鉤，匯率大概係1美元兌8元澳門幣。澳門現時對澳門幣同外幣嘅進出境都冇管制，遊客可以喺澳門嘅酒店、銀行、兌換店等地自由兌換貨幣。

## [編輯] 連出去

- 澳門金融管理局對澳門幣嘅介紹
- 澳門城市指南 - 澳門特區流通貨幣
- 澳門鈔票影像

由 "http://zh-yue.wikipedia.org../../../%E6%BE%B3/%E9%96%80/%E5%B9%A3/%E6%BE%B3%E9%96%80%E5%B9%A3.html" 接收

分類: 澳門 | 流通貨幣

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Català
- Deutsch
- English
- Esperanto
- Español
- Français
- Magyar
- 日本語
- Lumbaart
- Nederlands
- Polski
- Português
- Русский
- Svenska
- 中文