美洲豹 - 維基百科，自由嘅百科全書

# 美洲豹

### 出自維基百科，自由嘅百科全書

美洲豹
響 Milwaukee County Zoological Gardens 嘅美洲豹
瀕危指標
就快受威脅（Near Threatened） (NT)[1]
物種分類

界 (Regnum): | Animalia
門 (Phylum): | Chordata
綱 (Classis): | Mammalia
目 (ordo): | Carnivora
科 (familia): | Felidae
屬 (genus): | Panthera
種 (species): | P. onca

二元學名
Panthera onca Linnaeus, 1758
美洲豹嘅而家分布(綠)，以前嘅分布(紅)

美洲豹

美洲豹，（學名：Panthera onca），又叫做美洲虎，係世界上第三大嘅豹屬動物，亦都係西半球最大型嘅貓科動物，外表型態的確同豹極之相似，但係較粗壯，圓斑中有黑點，毛色亦較為深黃。同虎一樣同係食物鏈嘅頂級捕獵者。佢係美洲地區唯一嘅豹屬動物。

## [編輯] 體型同外表

體長 1.62 到 1.82 米，體重 56 至 96 千克，有啲可以重到 130 千克。外表似虎豹綜合體，肩臀較壯，黑斑中有圓點，四肢同下側腹則形成較大嘅黑點，背脊嘅黑斑有形成一條線嘅橫紋。同豹一樣會有黑化嘅個體。

## [編輯] 分布地同棲息環境

從美國佛羅里達州直到阿根廷中部，喺雨林、沙漠同埋高山都有分布，但主要偏好近水嘅生境。

## [編輯] 食物同生態地位

具領域性，可互相重疊，雄豹領域大細係雌豹兩倍，可能同幾隻雌豹重疊，活動範圍大約 2000 到 3000 米，最大可將近 60 千米。會發出多種叫聲，表達情緒。美洲豹亦都貓科中唯一以襲擊獵物頭骨作為捕獵技巧嘅動物，力大幾乎及得上獅子，可拖着一隻牛長途咁行。利齒亦有咬碎獵物頭骨以及龜殼嘅能力。

響南美洲食物鏈上端，食物包括魚、水豚、鹿、剌鼠、野豬、淡水龜等，甚至係牙尖嘴利嘅鱷魚。近年研究亦發現美洲豹原來有食腐肉嘅習性。

## [編輯] 生殖

豹乸成年都可以生仔，但各地生殖高峰期無一定，懷孕期大約 90 到 110 日，一胎大約生一到四隻，豹仔兩到十天後會開眼。

## [編輯] 保育現狀

由於美洲豹所居住嘅環境一直受到破壞，加上人類對皮毛嘅需求，傷害家畜等種種理由，令美洲豹數目日漸減少。

美洲豹係香港動植物公園裏面嘅「鎮園之寶」，現時養咗四隻，佢哋住響大型美洲豹籠舍內。籠舍喺兒童遊樂場斜對面，於 1994年完成，面積比起原先位於獸籠入口旁邊，喺 1976年完成嘅舊有籠舍足足大成 4 倍。

## [編輯] 參閱

- 香港動植物公園

由 "http://zh-yue.wikipedia.org../../../%E7%BE%8E/%E6%B4%B2/%E8%B1%B9/%E7%BE%8E%E6%B4%B2%E8%B1%B9.html" 接收

分類: 豹 | 貓科 | 哺乳動物

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Български
- বাংলা
- Català
- Česky
- Dansk
- Deutsch
- English
- Esperanto
- Suomi
- Français
- Avañe'ẽ
- עברית
- Hrvatski
- Magyar
- Ido
- Italiano
- 日本語
- 한국어
- Latina
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Oyghurque
- Tiếng Việt
- 中文