美洲獅 - 維基百科，自由嘅百科全書

# 美洲獅

### 出自維基百科，自由嘅百科全書

美洲獅
瀕危指標
就快受威脅（Near Threatened） (NT)[1]
物種分類

界 (Regnum): | Animalia
門 (Phylum): | Chordata
綱 (Classis): | Mammalia
目 (ordo): | Carnivora
科 (familia): | Felidae
屬 (genus): | Puma
種 (species): | P. concolor

二元學名
Puma concolor (Linnaeus, 1771)
美洲獅生活範圍
Synonyms
Felis concolor

美洲獅，（學名：Puma concolor），係西半球分布最廣泛嘅哺乳動物之一。佢嘅英文名：puma 依個字，係嚟自印加語，意思係山獅，美洲豹咁解。

## [編輯] 分類同特徵

美洲獅係屬於美洲金貓屬。美洲獅喺跳躍方面有驚人嘅「天賦」，佢輕輕一跳，就能夠跳到 6 至 7 米以外，厲害啲嘅更加可以跳到10幾米遠。擅於游水同爬樹。叫聲好大，但唔會咆哮（咆哮係大型貓屬嘅特徵之一），只會以嘶叫、鳥般叫聲進行 〔呢句唔似粵語，幫手改改佢〕。交配時會發出好似人類尖叫聲嘅可怕聲音。壽命可達19年。

## [編輯] 地理分布

美國亞利桑那州 Tucson 嘅 Arizona-Sonora Desert Museum 裏面嘅美洲獅

美洲獅係一種住喺北美洲、中美洲、甚至乎南美洲嘅食肉貓科動物。佢嘅適應能力好強，無論響沙漠，冰原，高山，熱帶雨林，濕地等都可以生存。一般住響寒帶同山區嘅亞種，體型會大隻啲。

## [編輯] 食啲乜

美洲獅係一種凶猛嘅食肉猛獸，亦都係噬殺成性嘅「雜食家」，主要食野生嘅兔、羊、鹿，喺肚餓嘅時候亦都會偷食家畜家禽，甚至連最難對付嘅犰狳、豪豬同臭鼬，甚至狼、熊等猛獸嘅幼仔，美洲獅亦都能夠令到佢哋束手就摛。如果美洲獅捉到嘅獵物比較多，佢哋就會將餘噃嘅食物收埋喺樹上面，等遲啲噃嚟再食。

## [編輯] 繁殖記錄

妊娠期為 3 個月，一胎生 2 到 4隻。獅乸生完後第二年又可再生。獅 BB 出世時，身上滿佈斑點，會維持半年左右。通常一隻響春天出現嘅美洲獅，到秋天就可以食肉，到冬天就可以自己搵食。

響香港已拆卸好多年嘅荔園動物園，以前亦有養過美洲獅，佢哋都係響20世紀80年代由日本運嚟養，分別係一雄一雌。其中獅乸咪咪，唔單止抓傷過管理員，仲曾經「逃獄」，最後要以前漁農處職員用麻醉槍制服。

## [編輯] 延伸閱讀

- David Baron, Beast in the Garden: A Modern Parable of Man and Nature, W. W. Norton, 2003年 11月，精裝，320頁，ISBN 0393058077。

## [編輯] 註

1. ↑ Template:IUCN2006 Database entry includes justification for why this species is near threatened

維基同享有多媒體嘅嘢：
美洲獅

由 "http://zh-yue.wikipedia.org../../../%E7%BE%8E/%E6%B4%B2/%E7%8D%85/%E7%BE%8E%E6%B4%B2%E7%8D%85.html" 接收

分類: 哺乳動物 | 貓科

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Български
- Brezhoneg
- Česky
- Dansk
- Deutsch
- English
- Esperanto
- Español
- فارسی
- Suomi
- Français
- עברית
- Hrvatski
- Magyar
- Italiano
- 日本語
- Basa Jawa
- ქართული
- 한국어
- Latina
- Lietuvių
- Македонски
- Nahuatl
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Русский
- Simple English
- Slovenčina
- Svenska
- Türkçe
- Tiếng Việt
- Walon
- 中文