鱷魚 - 維基百科，自由嘅百科全書

# 鱷魚

### 出自維基百科，自由嘅百科全書

鱷魚
尼羅鱷
物種分類

界 (Regnum): | 動物界 Animalia
門 (Phylum): | 脊索動物門 Chordata
綱 (Classis): | 爬行綱 Reptilia
目 (ordo): | 鱷目 Crocodilia
科 (familia): | Crocodylidae Cuvier，1807

亞目

- Mecistops
- Crocodylus
- Osteolaemus

See full taxonomy.

美國短吻鱷 (Alligator mississippiensis)，尼羅鱷 (Crocodylus niloticus)，同 恆河鱷 (Gavialis gangeticus) 三種鱷魚嘅頭部比較。

鱷，俗稱鱷魚，但唔係魚，屬於爬蟲綱鱷目。分佈喺熱帶到亞熱帶嘅各種濕地好似河、湖、海岸等等，家下凈返 23 種。

## [編輯] 特徵

個嘴長、條尾扁。係一種水陸兩棲嘅動物，但好少離開水太遠。因為眼睛同鼻孔都生喺頭頂上面，當佢響哩埋水裏面時，獵物好難發現佢。依家體型最大嘅鱷魚係灣鱷，一般紀錄長達 8 米（甚至 10 米）；而揚子鱷，侏儒鱷等體型最細。

鱷魚係變溫動物，需要爬上岸邊曬太陽來調節體溫。鱷魚個心臟有左、右心房同埋左、右心室，係喺脊椎動物首次出現完全分隔嘅左右心室。鱷魚同恐龍有共同嘅祖先，分開兩種唔同形態演化，但恐龍如今已死晒，鱷魚就留到而家，而且同以前個樣差唔多，所以又叫活化石。

## [編輯] 分類

鱷魚主要分 3 類：短吻鱷科（鼉科）Alligatoridae、鱷科 Crocodylidae、恆河鱷亞科 Gavialinae。不過，呢個分類排列到依家仲有得拗。

### [編輯] 短吻鱷科（鼉科） Alligatoridae

- 短吻鱷亞科 Alligatorinae
  - 短吻鱷屬 Alligator
    - 美國短吻鱷 Alligator mississippiensis American Alligator
    - 揚子鱷（中國短吻鱷） Alligator sinensis Chinese Alligator
- 凱門鱷亞科 Caimaninae
  - 凱門鱷屬 Caiman
    - 眼鏡凱門鱷 Caiman crocodilus Common Caiman
    - 巴拉圭凱門鱷 Caiman yacare Yacare Caiman
    - 寬吻凱門鱷 Caiman latirostros Broad-snouted Caiman
    - 鈍吻古鱷 Paleosuchus palpebrosus Cuvier's Smooth-fronted Caiman
    - 錐吻古鱷 Paleosuchus trigonuatus Scheider's Smooth-fronted Caiman
    - 黑凱門鱷 (黑鱷魚) Melanosuchus niger Black Caiman

### [編輯] 鱷科 Crocodylidae

- 鱷亞科 Crocodylinae
  - 鱷屬 Crocodylus
    - 美洲鱷 Crocodylus acutus American Crocodile
    - 非洲狹吻鱷 Crocodylus cataphractus Slender-snouted Crocodile
    - 奧利諾科鱷 Crocodylus intermedius Orinoco Crocodile
    - 澳洲淡水鱷 Crocodylus johnstoni w:Australian Freshwater Crocodile
    - 菲律賓鱷 Crocodylus mindorensis Philippine Crocodile
    - 瓜地馬拉鱷（莫瑞雷鱷） Crocodylus moreletii Morelet's Crocodile
    - 尼羅鱷 Crocodylus niloticus Nile Crocodile
    - 新畿內亞鱷 Crocodylus novaeguineae New Guinea Crocodile
    - 沼澤鱷 Crocodylus palustris Mugger/Marsh Crocodile
    - 灣鱷（河口鱷） Crocodylus porosus Estuarine/Saltwater Crocodile
    - 古巴鱷 Crocodylus rhombifer Cuban Crocodile
    - 暹羅鱷 (泰國鱷)Crocodylus siamensis Siamese Crocodile
    - 侏儒鱷（非洲侏儒鱷） Osteolaemus tetraspis Dwarf Crocodile
    - 馬來長吻鱷（馬來鱷） Tomistoma schlegeli False Gharial/Gavial
- 恆河鱷亞科 Gavialinae
  - 恆河鱷屬 Gavialis
    - 恆河鱷（食魚鱷、長吻鱷） Gavialis gangeticus Gharial

短吻鱷科（鼉科）嘅英文：alligator源自西班牙文 el lagarto，意思解蜥蜴；鱷屬(Crocodylus)源自希臘文krokodeilos，解作爬蟲(kroko=爬行，deilos=蠕蟲[或人類])；恆河鱷屬 Gavialis源自印地語ghariyal，解作鱷魚，「gharial」後期被錯寫成「gavialis」。

## [編輯] 嘢食

鱷魚係喺濕地嘅食物鏈入面位於最高嗰級嘅捕獵者同分解者。因為佢食晒啲動物同佢哋既屍體嚟維持濕地嘅食水衛生同生態平衡。水災時鱷魚用嚟攤唞（休息）嘅地方，可以為差唔多浸死嘅動物提供避難所。旱災時水位下降，啲動物又可以飲鱷魚挖嘅窿裏面嘅水維生。佢嘅蛋亦係水獺同水巨蜥哩啲動物嘅嘢食。

## [編輯] 養殖動向

早幾千年前，古埃及年代嘅皇族已開始養鱷魚，用嚟做展覽，保護財物同做祭品之用。喺工業革命之後，美國同歐洲紛紛開設動物園，亦陸陸續續飼養鱷魚，但都只係養單一品種。位於佛羅里達州嘅聖奧古斯丁鱷魚農場可能係史上第一個以飼養多種鱷魚為主嘅動物園。全世界 23 種鱷魚當中，至少有 8 種已瀕臨絕種，部分動物園已經開始一系列繁殖計劃，用嚟維持嗰啲品種嘅數量。

喺香港，有好多飼養唔同鱷魚嘅地方。好似喺香港動植物公園、香港海洋公園（分別養揚子鱷）、嘉道理農場暨植物園（眼鏡凱門鱷）同埋香港濕地公園（灣鱷同馬來長吻鱷）。舊時喺荔園動物園亦養過鱷魚（揚子鱷，另外有灣鱷嘅短期展覽）。

## [編輯] 相關文章

- 蘭里島之戰——鱷魚食人數目最多嘅一次事件
- 貝貝——香港最出名嘅鱷魚

由 "http://zh-yue.wikipedia.org../../../%E9%B1%B7/%E9%AD%9A/_/%E9%B1%B7%E9%AD%9A.html" 接收

分類: 爬蟲類 | 動物

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Dansk
- Deutsch
- English
- Español
- Esperanto
- Français
- 한국어
- Bahasa Indonesia
- Italiano
- Limburgs
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Tagalog
- 中文
- Bân-lâm-gú