昂坪360 - 維基百科，自由嘅百科全書

# 昂坪360

### 出自維基百科，自由嘅百科全書

昂坪360東涌站
香港昂坪360嘅車廂

昂坪360（Ngong Ping 360）係香港 大嶼山上一條吊車綫，駁住東涌同昂坪。佢喺2006年 9月18日通車，係世界最大規模嘅吊車系統，亦係香港第二個吊車系統。昂坪360係香港地鐵公司所有。家下畀Skyrail-ITM（香港）管理呢個系統。佢係香港海洋公園之後第二個同類系統。

## [編輯] 名

最初香港地鐵將個系統叫做「東涌旅遊吊車」，但係官方名稱依家已經改咗做「昂坪360」。個名入面嘅「360」，係可以畀客坐吊車，望勻一個圈360度角，即係一眼睇晒大嶼山嘅風景。後尾官方將吊車改叫纜車。

## [編輯] 工程及試車

吊車工程喺2004年2月展開。吊車系統原本喺2006年 6月24日投入服務，但係因為吊車喺6月17日試車嗰陣時出事唔郁，當局就宣布押後開幕日期。7月29日同埋7月30日，地鐵同九鐵嘅員工試坐吊車，機電工程署講話試車情況大致順利。喺颱風派比安8月吹襲香港其間，損毀咗部分吊車設施，不過都算輕微，但係開幕又要推遲。之後8月30日，昂坪吊車又開始畀人試坐，一直去到試到9月5日，情況都算順利。因為咁，昂坪市集嘅商戶之間，重估吊車會喺9月11日或者9月13日通車。

因為吊車工程有唔少阻滯，唔少地鐵公司有份搞呢個工程嘅人都遲職唔撈。而東涌站亦都發現石屎有裂紋，不過最後都有補救到。

最後喺9月18日下晝1點鐘，昂坪360正式通車。地鐵工程總監柏立恆，同埋昂坪360常務董事高德偉，一齊主持開幕儀式。

## [編輯] 外面嘅連結

維基同享有多媒體嘅嘢：
昂坪360

- 昂坪360官方網頁
- 香港地鐵嘅描述
- 東涌吊車計劃嘅可持續發展咨詢委員會（英文）

| 呢篇昂坪360係關於香港嘅楔位文章，仲未完成嘅。麻煩你幫手加下料，補充佢嘅內容。

由 "http://zh-yue.wikipedia.org../../../%E6%98%82/%E5%9D%AA/3/%E6%98%82%E5%9D%AA360.html" 接收

分類: 香港地鐵 | 香港楔類 | 香港交通

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- 中文