無綫電視 - 維基百科，自由嘅百科全書

# 無綫電視

### 出自維基百科，自由嘅百科全書

電視廣播有限公司（無綫電視）係香港其中一間電視台。無綫係1967年啟播。嗰陣香港得佢一間免費收睇電視台。佢依家除咗有主要嘅中文頻道翡翠台(Jade) 同埋英文頻道明珠台(Pearl) 之外，仲增設咗好多其它頻道俾廣大觀眾選睇，不過想睇呢啲新嘅頻道就要畀錢嘞。

電視廣播有限公司而家嘅總部係位於將軍澳工業邨嘅無綫電視城。

## [編輯] 演藝圈嘅大果樹

無綫開台咁多年以嚟，實在開創咗好多香港潮流，好似舉辦《香港小姐選美會》同埋《香港新秀歌唱大賽》……等，亦捧紅左好多藝人同埋歌手，包括周潤發、劉德華、梁朝偉、周星馳、梅艷芳、張曼玉……等等，當中有好多仲當選過影帝影后；有啲甚至得到海外藝壇嘅賞識，遠赴美國荷里活影圈發展。

## [編輯] 與眾同樂

無綫電視，可以話係香港市民日常生活嘅朋友，佢哋除咗會隔住大氣電波喺電視做戲歌唱俾觀眾欣賞之外，仲好多時會邀請觀眾去到電視台一齊參與節目，一齊感受現場嘅氣氛。而每逢一啲大時大節或者特別節目，都會帶隊去到公眾地方表演，近距離接觸市民，增加大家嘅親切感。講到參與感，最受觀眾歡迎同支持嘅就一定係有獎遊戲節目嘞，玩嘅故之然會開心，得獎就更加高興，但係睇嘅亦都會覺得過癮。

## [編輯] 風雨同路

香港近哩幾十年嘅歷史，一直都有無綫電視嘅新聞同埋時事節目為大家見証。講到無綫嘅新聞資訊節目都可謂多元化，除咗每日嘅正點新聞之外，仲泡制咗好多唔同類型提材嘅專題節目，有關心時事，探討社會嘅，亦會帶我哋走出國際，追訪內地，甚至帶過我哋上太空，可以話差唔多走遍天涯。其中仲有啲專輯係得過國際大獎嘅榮譽。

## [編輯] 慈善籌款

一直以嚟香港裡面都仲有好多需要幫助嘅人未能得到援手，單靠賣旗籌款，當街募捐等係唔足以幫助到問題；無綫電視就發揮咗哩方面嘅影響力，每年都會為唔同嘅慈善機構舉辦大型電視綜合節目向廣大觀眾籌募善款；有時遇著國際性嘅災難，好似當年嘅華東水災咁，一眾演藝人就會發起大型演出，希望各界可以施以援手，為救助難民出一分力。

由 "http://zh-yue.wikipedia.org../../../%E7%84%A1/%E7%B6%AB/%E9%9B%BB/%E7%84%A1%E7%B6%AB%E9%9B%BB%E8%A6%96.html" 接收

分類: 香港電視台 | 無綫電視

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- 中文