四大文明古國 - 維基百科，自由嘅百科全書

# 四大文明古國

### 出自維基百科，自由嘅百科全書

四大文明古國仲翻譯緊。歡迎你積極翻譯同修訂。

四大文明古國係喺漢語文化圈中流行嘅一個概念，一般用嚟指古巴比倫、古埃及、古代中國、古印度呢四個人類文明最早誕生嘅地區。但由於古文明缺乏準確嘅文獻紀錄，佢哋嘅具體誕生時間喺學術界仲有爭論。有啲人話應該係古希臘而唔係古巴比倫，仲有美索唔達米亞同亞朮嘅講法。而人類依家所擁有嘅好多哲學、科學、文學、藝術等方面嘅知識，一般都可以追溯到呢啲古老文明嘅貢獻。學者認為四大文明都係建立喺河川臺地附近，原因係有固定嘅水源令農業同商業容易啲發展。而喺北半球嘅兩河流域、尼羅河、黃河、長江流域同印度河、恆河流域相繼產生咗世界四大文明。

文明古國喺距離依家7000年-4000年前，相繼由新石器時代進入青銅時代，進而步入鐵器時代。社會制度好多都採用奴隸制，政權就遲啲誕生。古埃及諾姆係至今所知世界上最早嘅文明。四大文明古國都有自己嘅神話傳說。佢哋利用神話嚟加強自己嘅專制主義統治。古埃及法老自稱係「太陽神之子」，古巴比倫嘅統治者漢謨拉比自稱「月神嘅後裔」，中國嘅君主就自稱「天子」。四大文明古國都有自己嘅曆法，一年分成 12 個月，並且有閏月。各個文明都創造咗自己嘅文字。印度河、黃河、兩河流域嘅文明都識用陶輪制陶，埃及同兩河流域都較早計算圓周率，巴比倫同中國都較早發現勾股定理同埋實際應用（好似中國嘅「勾三股四弦五」），印度則發明咗阿刺伯數字。

## [編輯] 中國

世界文明發達最早嘅國家之一，有將近 4000 年有文字可考証嘅歷史。發現于雲南元謀嘅猿人化石「元謀人」，距離依家約 170 萬年，係中國境內已知最早嘅原始人類。距離依家四五十萬年前住喺北京周口店一帶嘅「北京人」，識直立咁行；識整同用簡單嘅工具；仲識用火，已經具備咗人嘅基本特徵。經過漫長嘅原始社會，約莫喺西元前21世紀，出現咗中國歷史上第一個朝代──夏，開始進入奴隸社會。繼夏而興起嘅商（約西元前16世紀—前11世紀）、西周（約西元前11世紀—前770年）進一步發展奴隸制度。之後就係春秋同戰國（西元前770年—前221年），有人認為係由奴隸社會向封建社會過渡嘅階段。

## [編輯] 印度

早在西元前約 2500 年，在現今巴基斯坦，文明即已滋生，古城哈拉巴及穆罕耶達羅嘅遺跡留有許多呢個早期文明嘅烙印。居民已有度量衡及文字，並挖溝渠及運河，在堡壘之下嘅城市係在一嚴謹計劃下築成嘅，神廟、住宅、浴室、街道，幾何形嘅G局同衛生系統嘅設計排水溝、運河等。出土嘅遺物非常豐富，包括黃金首飾同寶石、經雕刻過嘅石頭、青銅同土塑小雕像等。黃銅同青銅多半用於製造器具同武器。陶器通常以輪狀捏製，用火燒成，並繪上幾何、花卉同動物等圖案。

## [編輯] 西亞

兩河文明，係人類歷史上最古老嘅文明之一。古希臘人把兩河流域叫做「美索不達米亞」，意思係「兩河之間嘅地方」。美索不達米亞又分兩個部分，南邊叫巴比倫尼亞，北邊叫亞述。就今天來講，兩河流域相當於今天嘅伊拉克一帶。

兩河文明時代最早嘅居民係蘇美爾人，佢哋響西元前 4000 年以前就來到咗呢裡，兩河流域嘅最初文明就係佢地建立嘅。後來嘅阿卡德人、巴比倫人、亞述人以及迦勒底人，繼承同發展咗蘇美爾人嘅成就，使兩河文明成為人類文明史上重要嘅一頁。其中巴比倫人嘅成就最大，因此，兩河文明又稱為巴比倫文明。

## [編輯] 埃及

公元前47年，凱撒大帝進攻埃及嘅時候，戰火波及亞歷山大城圖書館。數十萬冊以古埃及文字書寫嘅經卷付之一炬，其中包括當時最完整嘅埃及史。呢部史書係亞歷山大去世後，在埃及自立為王嘅希臘將軍托勒密一世要求埃及嘅祭司兼學者馬內托（Manetho）所寫嘅。呢部「埃及史」被燒毀，實在係無法彌補嘅損失。幸好當時有些其佢著作引用咗呢本書嘅一些內容，我地才能知道古埃及歷史嘅一些片段。直到目前，埃及學者仍然沿用馬內托對埃及史嘅劃分，但係對許多帝王嘅興衰更替，以及確實嘅年代，仍有許多唔清楚嘅地方。

由 "http://zh-yue.wikipedia.org../../../%E5%9B%9B/%E5%A4%A7/%E6%96%87/%E5%9B%9B%E5%A4%A7%E6%96%87%E6%98%8E%E5%8F%A4%E5%9C%8B.html" 接收

分類: 翻譯請求 | 要譯成粵語嘅文章 | 文明

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- 中文