黃土高原 - 維基百科，自由嘅百科全書

# 黃土高原

### 出自維基百科，自由嘅百科全書

黃土高原係中國四大高原之一，響太行山以西，烏鞘嶺以東，秦嶺以北，長城以南，面積有40萬平方公里，海拔響1000至2000米之間，跨越陝西、山西、寧夏、甘肅、內蒙等省區，係中國水土流失嚴重嘅地區。

黃土高原到處都係疏鬆嘅泥土，厚到50到801米，最厚嘅地方超過200米。由於歷代戰亂，當地民眾盲目開荒、放牧，宜家高原嘅植被破壞得好嚴重，搞到有嚴重嘅水土流失。

## [編輯] 地質地貌

黃土高原由西北向東南傾斜，好多地方都係厚層黃土覆蓋，由於流水長期嘅侵蝕，使到高原地區到處都係溝壑的特殊景象。

黃土高原主要嘅山脈有太行山、呂梁山同埋六盤山等，呢啲山將黃土高原分成咗三個部分：山西高原、陝甘黄土高原同隴西高原。

## [編輯] 氣候同水文

黃土高原地區嘅氣候比較乾旱，65%的降水都係響夏季，每次落雨強度都比較大，有時一次落雨就已經佔咗全年落雨量嘅30%上，呢個都係導致呢度水土流失嚴重嘅原因嚟嘅。

黃土高原河川係以黃河作為骨幹，響黃土高原發源的河川有200幾條，比較大的河流有：渭河、汾河、洮河等，呢啲河流嘅水量都唔大，受汛期影響大，往往係急起急落。

## [編輯] 土壤同植被

黄土高原上嘅土層富含磷、鉀、硼、錳等元素，但係水土流失嚴重，土層嘅肥力不足，偏鹼性，因此植物好難生長。再加上長期嘅戰亂同埋砍伐、土地嘅唔合理使用，高原上植被覆蓋率好低，東南邊嘅情況好一啲，西北面嘅地區多數都係草原同埋荒漠。

## [編輯] 水土流失

黄土高原水土流失嚴重嘅面積有27萬平方公里以上，特別嚴重嘅地區有11萬平方公里。水土流失仲使到河床淤塞，水庫淤積，渠道不暢。

由 "http://zh-yue.wikipedia.org../../../%E9%BB%83/%E5%9C%9F/%E9%AB%98/%E9%BB%83%E5%9C%9F%E9%AB%98%E5%8E%9F.html" 接收

分類: 中國高原

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Español
- Polski
- Русский
- 中文