教育學院拼音方案 - 維基百科，自由嘅百科全書

# 教育學院拼音方案

### 出自維基百科，自由嘅百科全書

教院拼音方案，又叫《常用字廣州話讀音表》拼音方案，係香港教育統籌局同埋香港考試局等香港教育部門，唯一承認嘅標準粵語拼音方案。

## [編輯] 特點

「教院拼音」方案嘅特點，係依從國際音標，同時喺有規律嘅情況下，將國際音標羅馬字母化，方便啲人用一般電腦鍵盤輸入，亦可以避免亂碼同埋冇咗啲字符呢類問題。由於佢係以《粵音韻彙》裏面所使用嘅國際音標 (寬式)做基礎，佢嘅羅馬字母拼寫，就可以同國際音標好有規律咁樣直接對應，方便咗用者响「教院拼音」同國際音標(寬式)兩個系統之間嘅轉換，唔使額外學習咁多嘢。

另一方面，「教院拼音」完全採用一般電腦鍵盤可以直接輸入嘅英文羅馬字母嚟拼寫，免除輸入、顯示特別符號嘅煩惱。

所以，佢能夠同時滿足「準確標注語音音素」同「方便資料的輸入、儲存和傳送」兩項要求，一直以來受到教育界嘅歡迎。

## [編輯] 發展同歷史

呢套「教院拼音」系統，最早係由余秉昭司鐸响佢1971年在所寫嘅《同音字彙》使用，只係當時佢把聲調直接用「上平」、「上上」、「上去」、「下平」、「下上」、「下去」、「上入」、「中入」、「下入」（即今天所稱的「陰平」、「陰上」、「陰去」、「陽平」、「陽上」、「陽去」、「陰入」、「中入」、「陽入」）呢啲文字寫出嚟。

到咗1990年，香港教育署語文教育學院中文系（後來歸併入香港教育學院，成為佢嘅一部份）出版嘅《常用字廣州話讀音表》，就將聲調由「上平」、「上上」、「上去」呢啲文字，改做「1」、「2」、「3」等數字標調。之後，呢套「教院式」方案就成為香港教育界嘅標準，獲得教育部門（包括以前嘅教育署、考試局，同埋今日嘅教統局、考評局）認可，亦都喺中、小學嘅教育界中獲得廣泛使用。

2000年出版嘅《廣州話正音字典》沿用「教院拼音」方案，亦都將方案嘅「長a音」固定拼寫做「aa」。主編這些字典嘅學者詹伯慧認為，呢套拼音方案「多年來已為香港中、小學廣泛採用」，為香港教師所熟悉。

其他嘅教育界粵語研究書籍，像1994年香港教育署語文教育學院中文系出版嘅《常用字廣州話異讀分類整理》，2002年施仲謀主編嘅《廣州音北京音對應手冊》，2003年浸會大學中文系教授潘慧如等人主編嘅《小學中文科常用字研究報告》、《小學中文科常用字表》同埋佢個網站等等，亦都用咗這套獲得教育界廣泛採用嘅拼音系統。

## [編輯] 方案內容

「教院拼音」粵語拼音方案的拼音字母，由拉丁字母 a 至 z 組成，聲調就以阿拉伯數字 1 至 9 (或 1 至 6 ) 標示。

### [編輯] 聲母

19個，請睇下面個表：

聲母表
聲母 | b | p | m | f | d | t | n | l | g | k | ng | h | gw | kw | w | dz | ts | s | j
國際音標 | [p] | [ph] | [m] | [f] | [t] | [th] | [n] | [l] | [k] | [kh] | [ŋ] | [h] | [kw] | [khw] | [w] | [ts] | [tsh] | [s] | [j]
漢字舉例 | 巴 | 怕 | 媽 | 花 | 打 | 他 | 那 | 啦 | 家 | 卡 | 牙 | 蝦 | 瓜 | 誇 | 蛙 | 渣 | 叉 | 沙 | 也

### [編輯] 韻母

#### [編輯] 韻腹

8個，請睇下面個表：

韻腹表
韻腹 | aa | i | u | e | o | a | y | oe
國際音標 | [a] | [i]/[ɪ] | [u]/[ʊ] | [ɛ]/[e] | [ɔ]/[o] | [ɐ] | [y] | [œ]/[ɵ]
漢字舉例 | 沙/山/剎 | 詩/星/識 | 夫/風/福 | 些/四 | 疏/蘇 | 新/塞 | 書 | 靴/需

#### [編輯] 韻尾

9個，請睇下面個表：

韻尾表
韻尾 | -p | -t | -k | -m | -n | -ng | -i | -u | -y
國際音標 | [-p] | [-t] | [-k] | [-m] | [-n] | [-ŋ] | [-i] | [-u] | [-y]
漢字舉例 | 濕 | 失 | 塞 | 心 | 新 | 生 | 西 | 收 | 需

#### [編輯] 韻母表

韻腹加韻尾組成粵拼嘅韻母，共54個：

(方括號內係國際音標，其中[ɵ]亦寫成[œ⊥]或[ø])

韻母表
行列 | - | i 列 | u 列 | y 列 | m 列 | n 列 | ng 列 | p 列 | t 列 | k 列
aa 行 | aa 渣 [a] | aai 齋 [ai] | aau 嘲 [au] | - | aam 站 [am] | aan 讚 [an] | aang 掙 [aŋ] | aap 集 [ap] | aat 扎 [at] | aak 責 [ak]
a 行 | - | ai 擠 [ɐi] | au 周 [ɐu] | - | am 斟 [ɐm] | an 珍 [ɐn] | ang 增 [ɐŋ] | ap 汁 [ɐp] | at 姪 [ɐt] | ak 則 [ɐk]
e 行 | e 些 [ɛ] | ei 四 [ei] | eu 掉* [ɛu] | - | em 舐* [ɛm] | - | eng 鄭 [ɛŋ] | ep 夾* [ɛp] | - | ek 石 [ɛk]
i 行 | i 思 [i] | - | iu 消 [iu] | - | im 閃 [im] | in 先 [in] | ing 升 [ɪŋ] | ip 攝 [ip] | it 泄 [it] | ik 識 [ɪk]
o 行 | o 可 [ɔ] | oi 開 [ɔi] | ou 好 [ou] | - | - | on 看 [ɔn] | ong 康 [ɔŋ] | - | ot 喝 [ɔt] | ok 學 [ɔk]
oe 行 | oe 靴 [œ] | - | - | oey 需 [ɵy] | - | oen 詢 [ɵn] | oeng 雙 [œŋ] | - | oet摔 [ɵt] | oek 腳 [œk]
u 行 | u 夫 [u] | ui 灰 [ui] | - | - | - | un 歡 [un] | ung 風 [ʊŋ] | - | ut 闊 [ut] | uk 福 [ʊk]
y 行 | y 書 [y] | - | - | - | - | yn 孫 [yn] | - | - | yt 雪 [yt] | -
鼻音韻 | - | - | - | - | m 唔 [m̩] | ng 吳 [ŋ̩] | - | - | - | -

- 掉、舐、夾係口頭語音，不存在於傳統讀書音中。

### [編輯] 鼻音獨立韻

兩個，係：m（唔）、ng（吳、五）

## [編輯] 聲調

聲調表
聲調 | 陰平 | 陰上 | 陰去 | 陽平 | 陽上 | 陽去 | 陰入 | 中入 | 陽入
調值 | 55/53 | 35 | 33 | 21/11 | 13 | 22 | 5 | 3 | 2
漢字舉例 | 分 | 粉 | 訓 | 焚 | 奮 | 份 | 忽 | 發 | 佛
代表數字 | 1 | 2 | 3 | 4 | 5 | 6 | 7 (1) | 8 (3) | 9 (6)
拼音 | fan1 | fan2 | fan3 | fan4 | fan5 | fan6 | fat7 | faat8 | fat9
拼音(又) | 同上 | 同上 | 同上 | 同上 | 同上 | 同上 | fat1 | faat3 | fat6

實際上 7、8、9 聲調嘅音高，同1、3、6係一樣嘅，不過係憑-p、-t、-k 韻尾嘅入聲字特徵嚟區分。因為聲調嘅定義，係包括抑揚性(即實際音高)同埋頓挫性。而入聲韻尾-p、-t、-k正正係影響咗佢個頓挫性。所以，就算只係用1至6標示，我哋仍然要話粵語係有9個聲調，或者話係有「九聲六調」，唔可以話佢只得6個聲調。

## [編輯] 拼寫舉例

春曉 孟浩然 | Tsoen1 Hiu2 Maang6 Hou6jin4
春眠不覺曉， | Tsoen1 min4 bat7 gok8 hiu2,
處處聞啼鳥。 | Tsy3 tsy3 man4 tai4 niu5.
夜來風雨聲， | Je6 loi4 fung1 jy5 sing1,
花落知多少？ | faa1 lok9 dzi1 do1 siu2?

## [編輯] 出面網頁

- 港標中文網
- 小學中文科常用字研究
- 香港教育學院自學教材
- 粵語拼音輸入法(以「教院拼音」做正音)
- 粵語拼盤 (粵語拼音自學課程)
- 廣東話拼音輸入法(免費)

呢篇文章係喺2006年3月27日下晝11點48分翻譯自中文版本。

由 "http://zh-yue.wikipedia.org../../../%E6%95%99/%E8%82%B2/%E5%AD%B8/%E6%95%99%E8%82%B2%E5%AD%B8%E9%99%A2%E6%8B%BC%E9%9F%B3%E6%96%B9%E6%A1%88.html" 接收

分類: 廣東話拼音 | 有萬國音標文

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文