GAP (術語) - 維基百科，自由嘅百科全書

# GAP (術語)

### 出自維基百科，自由嘅百科全書

## [編輯] 字義

哩個英文字嘅原本意思係指裂縫、罅隙、山溝，好似地鐵響列車入站後，叫乘客小心月台間空隙嘅英文就係”Please Mind The Platform GAP”。因為哩個翻譯，喺中西合璧嘅香港，啲創意一族就將哩個字嘅意義擴大，用嚟形容做女性嘅陰戶、陰道。

至於佢同樣係咩出名牌子之類嘅嘢，喺哩個欄目度係唔會討論。

## [編輯] 運用

因為若果喺粗俗嘅角度嚟用哩個英文字嘅時候都係指女性嘅陰部，所以有啲詞語可以同＜廣東粗口五大字＞嘅「閪」字互通咁使用，不過有時若果讀起嚟唔係幾順口，咁就要二者選擇其一嚟用。

與「閪」字互通嘅用法：

  GAP 毛／GAP 鬚都係指女性嘅陰毛。
  臭 GAP有異味嘅陰戶。
  夾 GAP夾到好緊嘅陰唇。

## [編輯] GAP 嘅新文化

對於今日香港新一代嘅青少年嚟講，GAP 字含義可以話係更加擴張。佢哋好了解：山溝，縫隙等哩啲都係窄嘅嘢，於是將 GAP 字再引申形容為唔係幾可能、好難做到；甚至用喺取笑人哋嗰啲好無聊或者懶好笑嘅說話／動態，或者指一個人出咗醜。例句：

- 哩單嘢 GAP GAP 地喎，我就冇信心搞得掂嘞！　（即係俗啲講嘅「窄窄哋」。句中意思係指有一件事要做，但係佢嘅成功率明顯係好低，於是講嘢嘅人表示冇信心可以完成。）
- 你唔好咁 GAP 得唔得呀！講埋哂唔識笑嘅笑話！　（句中意思係指有人講咗個笑話，但係在場嘅人都覺得冇乜好笑，係一個好爛嘅笑話。）
- 嘩你個頭咁鬼 GAP 好心就去搵個髮型師傅整整佢啦～（哩度係話有個人嘅髮型望落去好老土古怪，俾人勸佢去搵個髮型師傅重新整吓。類似嘅對白亦都可以喺周星馳主演嘅香港電影《逃學威龍２》裡頭聽到。）

補充：一啲英語水平唔高嘅人，誤會咁將普遍解成「灰諧說話」嘅英文字”Gag”同哩個”GAP”字互相混淆，於是造出咗好多令人啼笑皆非嘅句子；例如：「阿 Sir 今日上堂嗰陣搞咗個爛 GAP 呀！」，原本意思係話「阿 Sir 今日講咗啲自以為好灰諧但係爛到無倫嘅說話」，但係一照字面咁睇，人哋仲以為嗰個阿 Sir 上堂嗰陣唔知點樣整咗個「爛」嘅裂縫出嚟。哩個誤用嘅情況其實都幾普遍，所以有需要正視。

| 呢篇GAP (術語)係楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../g/a/p/GAP_%28%E8%A1%93%E8%AA%9E%29_4bc7.html" 接收

分類: 楔位文章 | 香港俗語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢