殭屍 - 維基百科，自由嘅百科全書

# 殭屍

### 出自維基百科，自由嘅百科全書

殭屍即係指死咗之後好耐仍然無腐爛嘅屍體，除咗因為經過某種方法加工，例如將屍體整成木乃伊咁，又或者因為氣候、土質關係而令屍體唔會腐爛。除此之外，亦有關於殭屍嘅妖怪傳說，根據清朝野史《述異記》講，喺清朝初年嘅湘南西邊，有一個小村落就有殭屍活動嘅情況，當然呢啲只係傳說，信則有不信則無。

中國傳說嘅殭屍同西方傳說入面嘅吸血鬼(vampire)或者喪屍(zombie)雖然類似，但唔相同，雖然大家都係由屍體而變成，但分別在於吸血鬼係有思想而殭屍無，喪屍比較似中國傳說嘅殭屍，不過喪屍係身體腐爛而殭屍就無

## [編輯] 傳說入面嘅殭屍

殭屍好明顯就係指屍體，喺中國傳說入面，殭屍係殘暴，鐘意將人搶走然後吞噬。

### [編輯] 傳說起源

殭屍傳說喺明朝中葉到之後清朝開始盛行。而清代記載殭屍傳說最多，又以袁枚嘅《子不語》同紀曉嵐嘅《閱微草堂筆記》兩本書講最多，可以話係「殭屍大全」。

### [編輯] 趕屍

殭屍傳說其中之一可能來自「趕屍」，喺湘西沅陵，佢哋會喺屍體未腐化之前，由術士即屍體趕返鄉吓安葬，而呢啲趕屍嘅人其實只係孭住件屍體行，加上趕屍嘅人著黑衫，啲人夜晩見到唔知道，就以為屍體識得行

### [編輯] 殭屍種類

袁枚嘅《子不語》將殭屍分成八個品：

- 紫僵
- 白僵
- 綠僵
- 毛僵
- 飛僵
- 遊屍
- 伏屍
- 不化骨

呢篇殭屍係一篇同文化有關嘅楔位文章，仲未完成嘅。麻煩你幫手加下料，補充佢嘅內容。
由 "http://zh-yue.wikipedia.org../../../%E6%AE%AD/%E5%B1%8D/_/%E6%AE%AD%E5%B1%8D.html" 接收

分類: 妖怪 | 文化楔

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Français
- 日本語
- 中文