武田信玄 - 維基百科，自由嘅百科全書

# 武田信玄

### 出自維基百科，自由嘅百科全書

武田信玄嘅畫像，由歌川國芳繪畫

武田信玄（1521年12月1日—1573年5月13日、大永元年11月3日、元龜4年4月12日、拚音：たけだ　しんげん、羅馬字：Takeda Shingen）係日本戰國時代甲斐國嘅大名。佢阿爸係武田信虎，阿媽係大井信達嘅女大井之方。佢細個嗰陣嘅名係太郎，元服之後改名為晴信，後來改名為信玄。由於佢無論喺軍事或政治上都有出色嘅判斷，後世稱佢為甲斐之虎。

## [編輯] 少年時期

佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿。終於喺1541年佢終於同家老板垣信虎同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活。據講嘅理由係佢實行暴政，受唔到人民歡迎。

## [編輯] 信濃攻略

喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田信隆決意幫信玄之下，利用計仔奪得砥石城，取得優勢。終於1553年迫到義清放棄葛尾城，以後要靠長尾景虎嘅力量反抗信玄。

## [編輯] 川中島合戰

自從村上義清向長尾景虎（後來嘅上杉謙信）要求幫手，根據甲陽軍鑑記載，長尾（上杉）同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地。

## [編輯] 信玄嘅晚年

信玄改攻上野國嘅箕輪城，之後守將長野業正曾六次打低信玄嘅軍隊。不過1561年業正死咗，由佢個仔長野業盛繼承，1566年終於攻陷箕輪城。其後信玄因應今川氏真嘅支援，到達駿府城，但係因為德川同北條聯軍軍力龐大，最終使信玄撤退。冇耐，武田、今川同北條三國之間同盟瓦解，使到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不段催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢係第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆。死後由勝賴繼承家督。

## [編輯] 人物

- 「其疾如風　其徐如林　侵掠如火　不動如山」一般稱為風林火山，佢係最能代表武田軍嘅象徵，當信玄讀咗孫子兵法後，決定以這一句作為代表。
- 家中設有甲州法度之次第，以使統治領地。
- 內政能力非常高，積極開發金山，就算信玄領土喺內容，都嘗試同南蠻貿易，引入南蠻技術。

## [編輯] 家臣同一門

- 武田四天王：板垣信方、甘利虎泰、飯富虎昌、小山田昌辰

- 武田四名臣：馬場信房、内藤昌豐、高坂昌信、山縣昌景

- 武田二十四將：飯富虎昌、横田高松、板垣信方、土屋昌次、甘利虎泰、小幡虎盛、山縣昌景、秋山信友、穴山信君、真田幸隆、馬場信房、原昌胤、武田信繁、武田信廉、小幡昌盛、一條信龍、真田信綱、多田滿賴、小山田信茂、内藤昌豐、三枝守友、高坂昌信、原虎胤、山本勘助。（有唔同講法）

### [編輯] 妻妾

- 正室：上杉朝興之女、三條夫人
- 側室：諏訪御料人、油川夫人、禰津夫人

### [編輯] 子女

- 大仔：武田義信
- 二男：海野信親
- 三男：西保信之
- 大女：黃梅院--北條氏政
- 二女：見性院
- 三女：武田真理
- 四男：武田勝賴
- 五男：仁科盛信
- 四女：桃由童女
- 六男：葛山信貞
- 五女：武田菊姬
- 六女：武田松姬
- 七男：安田信清

## [編輯] 書藉

- 甲陽軍鑑

## [編輯] 登場作品

- 電影影武者
- 小說版武田信玄（新田次郎著）
- 大河劇武田信玄

由 "http://zh-yue.wikipedia.org../../../%E6%AD%A6/%E7%94%B0/%E4%BF%A1/%E6%AD%A6%E7%94%B0%E4%BF%A1%E7%8E%84.html" 接收

分類: 1521年出世 | 1573年死 | 日本人

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- العربية
- Català
- Česky
- Deutsch
- English
- Français
- Bahasa Indonesia
- 日本語
- 한국어
- Nederlands
- Polski
- Українська
- Tiếng Việt
- 中文