中華白海豚 - 維基百科，自由嘅百科全書

# 中華白海豚

### 出自維基百科，自由嘅百科全書

中華白海豚
瀕危指標
資料唔夠 (DD)[1]
物種分類

界 (Regnum): | Animalia
門 (Phylum): | Chordata
綱 (Classis): | Mammalia
目 (ordo): | Cetacea
科 (familia): | Delphinidae
屬 (genus): | Sousa
種 (species): | S. chinensis
亞種 (Subspecies): | S. c. chinensis

三元學名
Sousa chinensis chinensis (Osbeck, 1765)
中華白海豚出沒範圍（藍色部份）

中華白海豚（Chinese White Dolphin），台灣叫印度洋駝背豚（Indo-pacific Humpback Dolphin）係海豚嘅一種。呢個種有 3 個亞種，而喺香港見到嘅就係 Sousa chinensis chinensis 呢個亞種喇。本地漁民叫佢哋「白忌」，有唔吉祥嘅意思，因為佢哋食網入邊嘅魚。但係，響1997年，中華白海豚就變成香港嘅吉祥物。

## [編輯] 外型

佢哋背部有個脂肪瘤，睇上去好似駝背咁，所以又個印度洋駝背豚。但係亞種 Sousa chinensis plumbea 個脂肪瘤就唔明顯。

大細就比較細，平均 2.2 米 至 2.5 米，重 150 至 230 kg。

啱啱出世嘅時候，佢哋嘅皮膚係深灰色，大大下就會變淺。到咗青少年期，就會變咗有灰色斑點，睇上去好似發咗毛咁，所以又有人叫佢哋發毛海豚。成年嗰陣，皮膚就會冇任何色素，血管都可以睇倒，變成好多人都鐘意嘅粉紅色。

## [編輯] 食乜嘢

主要都係食魚，例如狗肚魚。

## [編輯] 生活習性

佢哋係群居動物，但係同其他海豚唔同，佢哋成日換組，唔會固定。同一組海豚玩悶咗，就會走去搵其他啱玩啲嘅海豚玩。不過，如果生咗仔，個仔就會一路陪住媽咪，入咗青少年期先分開。

## [編輯] 行為

佢哋大概 30 秒唞一次氣，BB 就 15 秒一次。唞氣頭得密過其他海豚好多。有時，會成隻嘢躍出水面。又有時，會伸上半身出水面睇下嘢。

## [編輯] 繁殖

中華白海豚乸 10 歲成熟，公就 13 歲。多數會喺夏天至秋天交配，之後等 11 個月，BB 就會出世啦。

## [編輯] 壽命

最長可以有 40 歲，而香港嘅最高紀錄係33（科學家可以用海豚嘅牙來估計佢哋嘅歲數）。

## [編輯] 註

## [編輯] 參攷

- Sousa chinensis Factsheet No.14
- 中華白海豚
- pepa.com
- 中華白海豚 (WWFHK)

由 "http://zh-yue.wikipedia.org../../../%E4%B8%AD/%E8%8F%AF/%E7%99%BD/%E4%B8%AD%E8%8F%AF%E7%99%BD%E6%B5%B7%E8%B1%9A.html" 接收

分類: 海豚 | 香港哺乳動物

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- עברית
- Bahasa Melayu
- Nederlands
- 日本語
- 中文