大學站 (東鐵) - 維基百科，自由嘅百科全書

# 大學站 (東鐵)

### 出自維基百科，自由嘅百科全書

大學車站係位於香港 沙田區嘅九廣東鐵車站，以車站旁邊嘅香港中文大學而得名。

呢個站之前叫馬料水站，隨住中文大學落成，喺1966年改名做大學站。

大學站係一個地面車站，但主要大堂係位於2號月台側邊嘅下一層。同時，另一個較細嘅大堂係喺1號月台側邊。2個大堂由兩條路軌下嘅通道連接(一條喺收費區內，一條就喺非收費區)。收費區嘅通道喺中文大學嘅一邊設有閘機。

主要大堂側設有美心快餐店、美心西餅、7-11便利店、優之良品、找換店。大學站設有兩個側式月台。成個月台都喺急彎之上(大學站內列車嘅限速係每小時55公里)。同時，月台只有中央部份設有上蓋，兩端都係露天。

## [編輯] 車站結構

### [編輯] 月台分布

- 1號月台：東鐵列車往羅湖或落馬洲方向
- 2號月台：東鐵列車往尖東方向

### [編輯] 鄰接車站

編輯 | 九廣東鐵 |
羅湖 - 上水 - 粉嶺 - 太和 - 大埔墟 - 大學 - 火炭／馬場 - 沙田 - 大圍 - 九龍塘 - 旺角 - 紅磡 - 尖東

## [編輯] 車站周邊

- 香港中文大學
- 香港科學園
- 馬料水碼頭 (可以喺呢道搭船去東平洲、塔門同黃石碼頭等地方)

另外，主大堂外嘅大學巴士總站有巴士同小巴前往馬鞍山，以前大學站乃馬鞍山居民出入市區嘅重要車站。即使而家馬鞍山鐵路已經通車，但從新界北或者深圳河以北，搭東鐵南行到馬鞍山嘅乘客都係喺呢度轉車比較方便。

## [編輯] 接駁交通

- 九巴：
  - 87K 大學火車站 ↔ 錦英苑(循環線)
  - 87S 大學火車站 ↔ 錦英苑(循環線)(只限平日繁忙時間服務)
  - 272K 大學火車站 ↔ 香港科學園(循環線)
  - 289K 大學火車站 ↔ 富安花園(循環線)
- 專線小巴：
  - 807A 大學火車站 ↔ 海柏花園
  - 807B 大學火車站 ↔ 十四鄉水浪窩
  - 807K 大學火車站 ↔ 十四鄉井頭

Template:九廣鐵路車站一覽

| 呢篇大學站 (東鐵)係關於香港鐵路嘅楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E5%A4%A7/%E5%AD%B8/%E7%AB%99/%E5%A4%A7%E5%AD%B8%E7%AB%99_%28%E6%9D%B1%E9%90%B5%29.html" 接收

分類: 香港鐵路楔類 | 九廣東鐵 | 沙田區

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- 中文