香港書展 - 維基百科，自由嘅百科全書

# 香港書展

### 出自維基百科，自由嘅百科全書

香港書展係由香港貿易發展局主辦，係亞洲最大型嘅書展之一。

香港書展喺1990年起舉辦，每年7月喺香港會議展覽中心嗰度舉行，係香港每年夏天嘅一項盛事，為出版界提供推廣新書嘅平台，同埋為讀者提供咗接觸新書同埋會見作者嘅機會。由於入場費平，每年都吸引咗大批市民同遊客入場。唔少書籍會選擇喺書展期間出版，並喺書展入面舉行埋作者簽名會，希望為啲新書宣傳速銷。唔少名人紅星都會喺書展期間推出新書。書展每年都會同多家出版社同專業機構合作，定出一個獨特主題，並圍繞主題舉辦各項活動。喺書展購書，一般可攞到幾高嘅折頭（一般唔少於八折）。

由於香港嘅獨特背景，兩岸三地嘅出版商可同時參展，仲有部分係東南亞同其他國家嘅出版商參展。1997年開始，書展並會舉行「國際版權交易會」同埋「印刷服務展覽會」。

2005年香港書展首次增設夜場，六點過後入場費有半價優惠，反應都幾理想。成個書展共吸引到近 64萬人次入場，同 2004年嘅 50萬人次上升達 28%，創下開辦以來訪客升幅最高紀錄。

2006年嘅書展喺嗰年 7月 19號至 24號舉行，六時後票價仲係半價。7月22號（禮拜六），當局喺九點半畀訪客免費入場——原先係話十點，之但係因為訪客好多，所以當局提早入場時間，直落到凌晨二時先散場。喺免費入場嗰幾個嘅鍾頭入面，有 4.4萬人入場。除 7月22和 24號外，其他時間都開放到晚黑十時。呢次訪客升到 68萬人次嘅新高，增幅係 6%。

貿易發展局考慮舉辦 2007年書展時，喺周末通宵開效，方便讀者嚟買書。

由 "http://zh-yue.wikipedia.org../../../%E9%A6%99/%E6%B8%AF/%E6%9B%B8/%E9%A6%99%E6%B8%AF%E6%9B%B8%E5%B1%95.html" 接收

分類: 香港展覽

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文