孫中山紀念館 (香港) - 維基百科，自由嘅百科全書

# 孫中山紀念館 (香港)

### 出自維基百科，自由嘅百科全書

孫中山紀念館

孫中山紀念館（Dr. Sun Yat-sen Museum）位於香港 中環衛城道7號，前身係香港富商何東細佬何甘棠嘅官邸甘棠第。紀念館係香港歷史博物館嘅第四間分館，介紹中華民國國父孫中山嘅生平以及佢同香港嘅關係。紀念館喺2006年12月12日正式開幕，以紀念孫中山先生出世140周年。

## [編輯] 歷史

正喺度修葺嘅孫中山紀念館（2006年6月）
衛城道入口刻有甘棠第嘅中、英文名同埋建築年份
重修後嘅孫中山紀念館，有金飾嘅陽台欄杆

甘棠第喺1914年起好，個名係以業主何甘棠嚟命名。何甘棠一直喺哩度住，直到終老（1950年）。1960年，甘棠第賣咗畀鄭氏家族，之後鄭氏又賣畀耶穌基督後期聖徒教會，甘棠第自此成為教會聚會嘅地方。1990年，甘棠第被古物諮詢委員會列作二級歷史建築。

2002年 10月，教會向香港政府建築事務監督申請將甘棠第拆卸重建，市民同民間團體曾經舉行活動希望保留哩座建築物；2004年 2月，香港政府用5300萬港元同教會買甘棠第，並且用9100萬港元進行修葺，改建做孫中山紀念館。

## [編輯] 建築特色

甘棠第起喺斜坡上面，樓高3層，總樓面面積19,672平方呎，屬於英皇愛德華式古典建築風格。外牆就係用紅磚同埋花崗岩砌成，一、二樓都有個弧形露台，用希臘式巨柱承托，樓房設有前、後樓梯，以前前樓梯係畀主人何氏家族用，而後樓梯就畀工人用嘅。

## [編輯] 設施

- 兩個常設展覽廳（主題分別係「孫中山與近代中國」同埋「孫中山時期的香港」）
- 「甘棠第的歷史與修繕」展覽廳
- 專題展覽廳暨演講廳
- 閱覽室
- 兩個視像室
- 互動學習室（透過互動電腦遊戲形式介紹孫中山嘅事蹟及同埋[辛亥革命]]等等嘅專題）
- 活動室

## [編輯] 開放時間

- 星期一至三；星期五至六：上晝10點至晏晝6點
- 星期日同公眾假期：上晝10點至晏晝7點
- 星期四、年初一至二：唔開

## [編輯] 入場費

- 大人：港幣10蚊
- 全日制學生、小童、殘障人士或者老人家：港幣5蚊
- 星期三；孫中山誕辰（11月12日）及忌辰（3月12日）：免費

2006年12月5日至到2007年3月31日期間，市民可以透過城市電腦售票網預購入場卷。入場卷有效期係7日，入場時間分別係上晝10點、上晝11點半、晏晝1點、晏晝2點半同埋晏晝4點。星期日同公眾假期加開晏晝5點半。

## [編輯] 交通

- 巴士
  - 城巴：3B、12、12M、40、40M、103
  - 新巴：13、23、23A、23B
  - 九巴：103
- 專線小巴：8、10、10A、11、22、28、31
- 中環至半山自動扶梯系統

## [編輯] 圖片

孫中山銅像 | 清末四大寇嘅蠟像造型 | 位於紀念館一樓嘅活動室

## [編輯] 外面嘅連結

- 孫中山紀念館官方網頁
- 香港歷史博物館：甘棠第的修復工作

| 呢篇孫中山紀念館 (香港)係關於香港地理嘅楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E5%AD%AB/%E4%B8%AD/%E5%B1%B1/%E5%AD%AB%E4%B8%AD%E5%B1%B1%E7%B4%80%E5%BF%B5%E9%A4%A8_%28%E9%A6%99%E6%B8%AF%29.html" 接收

分類: 香港地理楔類 | 香港博物館 | 香港歷史建築 | 香港旅遊景點 | 中西區 (香港)

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文