豹 - 維基百科，自由嘅百科全書

# 豹

### 出自維基百科，自由嘅百科全書

豹
塞倫蓋蒂嘅非洲豹
瀕危指標
最唔使理（Least Concern） (LC)[1]
物種分類

界 (Regnum): | Animalia
門 (Phylum): | Chordata
綱 (Classis): | Mammalia
目 (ordo): | Carnivora
科 (familia): | Felidae
屬 (genus): | Panthera
種 (species): | P. pardus

二元學名
Panthera pardus Linnaeus, 1758
Synonyms
Felis pardus Linnaeus, 1758

豹（學名：Panthera pardus），個樣好似老虎但係細啲，係中大型貓科動物。肩高度大約0.9米，體長度約一米，體重 50千克。單係尾長就有 60厘米。豹嘅顏色鮮艷，有好多斑點同金黃色嘅毛皮，所以又叫做金錢豹。

## [編輯] 棲息環境

豹嘅棲息環境多種多樣，從海拔100米嘅低地到海拔3000米嘅高山都有。適應力幾強，生境包括森林、草原、濕地沼澤、沙漠、雪地等。

肯亞嘅非洲豹

## [編輯] 習性同食性

豹可以話係完美嘅「獵人」，矯健身材，靈活，奔跑時速可達120公里，既會游泳，又會爬樹，性情機敏，嗅覺聽覺視覺都好好，智力超常，隱藏能力高，呢啲都係老虎 獅子都辦唔到嘅，牠亦係少數可適應唔同生境嘅貓科動物。

豹係機會主義者，佢嘅獵物主要有鹿、羚羊同野豬，但亦會捕獵靈貓、馬騮、雀鳥、齧齒動物、昆蟲等，甚至腐肉，要視乎獵物產地而定。喺獵物缺乏嗰陣，佢亦會捕獵家畜（甚至狗肉！），因而發生人豹之間嘅衝突。同一般貓科動物一樣，豹會喺密林嘅掩護下，靜靜接近獵物，然後嚟一個突襲，攻擊獵物嘅頸部或口鼻部，令佢窒息。根據《奇妙的動物世界》一書記載，豹捕捉到鹿後，會先將佢拖到灌木叢內再食，主要先食肝臟同心臟，然後再食鹿肉。豹亦會將吃剩部分拖上樹度收埋，以免畀其他食腐動物搶走。

非洲品種通常將獵物拖上樹開餐，以防獅子或鬣狗等食肉動物來搶。喺食物鏈上，豹處於「次等捕獵者」嘅位置，這亦都意味著豹同時係老虎同獅子嘅獵物。

## [編輯] 繁殖

同其他豹屬一樣，豹嘅交配行為都帶有攻擊性，雄豹生殖器官上有倒剌，雖然可刺激雌豹排卵，但亦可能令雌豹疼痛。就算係咁，響為期一週嘅發情期內，佢哋會不停咁進行交配，之後先至分開。

3至4月份交配，6至7月份生仔，每胎3至4隻。7歲喥性成熟。

## [編輯] 分布

豹係貓科動物中第四最大嘅，僅次於老虎、獅子同美洲豹，但豹嘅分布範圍比其他貓科大，主要響亞洲、非洲等地，從西非到蘇門答臘，華北至華南也有豹嘅蹤影。史前時期響歐洲都有豹嘅蹤跡。

以前香港亦都有豹出現，係喺1931年既事。根據艾思滔所著嘅《山水有情：探遊香港郊野》一書記載，1931年12月20日，當時有隻豹踩到獵人原本用嚟捉其他獵物嘅捕獸器，最後被人開槍打死，豹肉豹皮豹骨亦都被村民分嚟賣添！

印度豹

## [編輯] 亞種

聽講豹分成30個亞種，只不過到而家都仲有人拗緊！

- 亞洲豹（又叫金錢豹）
- 華北豹
- 東北豹（又叫黑龍江豹，係最大隻嘅豹，亦係最罕有嘅亞種！）
- 華南豹（香港喺1931年曾經有豹出現過，相信都係呢個亞種！）
- 遠東豹
- 非洲豹（又叫做花豹）
- 中非豹
- 南非豹
- 剛果豹
- 山地豹
- 北非豹
- 印度豹

## [編輯] 黑豹

係豹嘅黑色變種，喺陽光照射底下，可以見到黑色毛下有斑紋。主要原產非洲同東南亞。香港以前嘅荔園動物園都養過黑豹。

黑豹

## [編輯] 估計現存數量

估計全世界大概只剩番 2000 萬隻，但而家冇確實數據。

## [編輯] 瀕危因素

1. 因毛皮顏食鮮艷而俾人大量捕殺；
2. 因會襲擊人同家畜而被冠以「害獸」嘅罪名而俾人大量捕殺。

## [編輯] 保護措施

而家豹已被列為中國一級受保護野生動物，唔可以捕殺。

## [編輯] 資料來源

- 《中國珍稀動物》ISBN 962-258-056-4
- 《奇妙的動物世界》
- 《國家地理雜誌》(06年2月號)
- 《山水有情：探遊香港郊野》ISBN 962-85274-4-4

## [編輯] 睇下

- 豹屬
- 貓科動物
- 哺乳動物

獵豹 | 美洲豹 | 豹

由 "http://zh-yue.wikipedia.org../../../%E8%B1%B9/_/_/%E8%B1%B9.html" 接收

分類: 貓科 | 哺乳動物

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Afrikaans
- العربية
- Български
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Bahasa Indonesia
- Italiano
- 日本語
- 한국어
- Latina
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Српски / Srpski
- seSotho
- Basa Sunda
- Svenska
- ไทย
- Türkçe
- Oyghurque
- Tiếng Việt
- 中文