撐龍舟 (足球) - 維基百科，自由嘅百科全書

# 撐龍舟 (足球)

### 出自維基百科，自由嘅百科全書

撐龍舟，本來係指端午節嘅特別活動之一；即係十幾廿人每人揸碌槳坐喺一條龍舟度，將支槳由前向後咁划水係咁撐，條舟就會向前快速移動。而每年端午必定會搞嘅爬龍舟比賽，叫做「龍舟競渡」。

哩度講嘅「撐龍舟」係用喺踢波之上，佢嘅意思係話高空球由任何方向向住一個球員飛埋嚟，球員蓄意或唔覺意用後尾枕(即係後腦部分)將個波頂向自己後面，就叫做撐龍舟。呢招被廣泛應用，有人用嚟解圍，有人用嚟瓦解兩邊出波嘅攻勢，甚至有人用嚟好聰明咁用嚟攻門。雖然撐龍舟通常無乜力，但係隨時殺龍門一個措手不及，就咁被呢一招陰到。

更多時候係防守球員判斷高空球來勢出咗錯誤，本來想用正額嚟頂波，點知個波就喺頭頂跣過，或者直情用後尾枕頂到應。由於防守球員頂後，進攻球員就算越位都變唔越位，於是就係咁賴嘢而輸波。

由 "http://zh-yue.wikipedia.org../../../%E6%92%90/%E9%BE%8D/%E8%88%9F/%E6%92%90%E9%BE%8D%E8%88%9F_%28%E8%B6%B3%E7%90%83%29.html" 接收

分類: 足球 | 球賽術語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢