摔角 - 維基百科，自由嘅百科全書

# 摔角

### 出自維基百科，自由嘅百科全書

"摔角手" -古典摔角-

摔角係古希臘發展出嚟嘅一種運動項目，根據希臘神話嘅傳說記載，摔角係由英雄德修斯（Theseus）所創。

摔角可以分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種。

## [編輯] 乜嘢係摔角？

當我哋觀察一啲狗仔或者貓仔嗰陣﹐會發現佢哋有啲好似打交咁樣嘅嬉戲﹐但係呢種咁樣嘅嬉戲﹐雙方都唔會傷害對方，而呢一種咁樣形式嘅打交，其實已經係一種動物版本嘅摔角。

而人類嘅摔角最初係由祭神儀式開始﹐因為係格鬥技關係﹐總畀人覺得係啲打打殺殺嘅嘢﹐但係喺人類歷史入面﹐摔角從來未曾試過作為廝殺用途........

## [編輯] 簡史

喺無乜娛樂嘅古代社會﹐人類一直用呢種角力運動嚟嬉戲﹐玩玩吓越玩越刁鑽，結果就不斷諗出各種技術同玩法﹐摔角就係咁誕生。所以﹐摔角原本就係一種唔會傷害對方身體嘅角力格鬥遊戲﹐而唔係以殺死或傷害對方為目的嘅戰爭式格鬥。喺古代嘅奧林匹克運動會入面﹐摔角一早就係正式嘅項目。 喺希臘設有稱為"競技場"嘅年青人修練場﹐喺嗰度進行摔角同社會教育﹐因為咁樣，所以摔角對古希臘人嚟講，亦係一種教育手段。

人類赤裸身體﹐互相競賽「心」、「身」同「技術」 嘅簡單運動 --- 摔角﹐喺人類文化發展中一直扮演住重要一環，唔理喺乜嘢時代﹐摔角手都零捨受人尊敬﹐咁除咗因為摔角手曾經係宗教儀式一部份﹐同時亦因為摔角手係集「心」、「體」、「技術」三者合一嘅卓越強者﹐摔角手所呈現畀世人嘅係一種具人性魅力嘅人物。

一般運動形式入面，會有包括殘留狩獵形態嘅運動好似足球、攬球，或者係具有宗教儀式嘅運動好似體操、跳水咁﹐又有比試人類體能嘅運動好似田徑。而摔角就可歸屬晒所有運動形式嘅領域﹐同其他運動都無嘅獨特文化性﹐總之﹐自古摔角就被認為係增長人類魅力嘅身體活動同文化。呢啲都係點解佢即使係古老運動﹐但今日仍然可以普及﹐而且發展到全世界嘅原因。

## [編輯] 摔角類型

摔角通常都係指奧林匹克項目入面嘅業餘摔角 (Amateur Wrestling)﹐分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種。亦有純表演用嘅職業摔角，不過職業摔角同業餘摔角其實係兩樣好唔同嘅嘢嚟。

喺摔角裡面絕對唔會有拳打腳踢嘅招式﹐因為摔角本來就唔係一種需要傷害對手嘅格鬥﹐但職業摔角由於係用嚟表演﹐為咗增加感官剌激﹐所以先加入拳打腳踢嘅招式。

除咗呢幾種摔角之外，亦有喺蒙古發展出嚟嘅蒙古摔跤，蒙古摔跤又有佢一套獨特嘅技巧同規矩。

摔角入面有好多好實用嘅格鬥技巧，尤其用喺制服對手方面嘅技巧，所以喺混合格鬥界亦有好多擅長摔角嘅格鬥家，其中以一啲關節技 (Submission) 最多人用，另外摔角入面嘅一啲防衛技巧亦好適合用喺混合格鬥入面，所以摔角係武術界其實好受到重視。

## [編輯] 規則

業餘摔角嘅規則比職業摔角復雜得多﹐用唔同嘅招式有唔同嘅攞分方法﹐男子摔角同女子摔角嘅規則又有分別﹐基本上摔角嘅目的係為咗制壓對手，意思就係制服同壓止對方嘅活動，而喺比賽上會以限時入面最先令對手兩個博頭掂地為之贏﹐如果喺限時入面壓制唔到對手﹐就會用分數定勝負，至於計分方法就會根據唔同類型嘅摔角而有唔同。

## [編輯] 相關

- 業餘摔角
- 古典摔角
- 自由式摔角
- 職業摔角
- 混合格鬥

由 "http://zh-yue.wikipedia.org../../../%E6%91%94/%E8%A7%92/_/%E6%91%94%E8%A7%92.html" 接收

分類: 搏擊運動 | 摔角

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Brezhoneg
- Català
- Deutsch
- Español
- Eesti
- English
- Esperanto
- Français
- Português
- Русский
- Српски / Srpski
- Svenska
- Türkçe
- 中文