User:HenryLi/香港雜記 - 維基百科，自由嘅百科全書

# User:HenryLi/香港雜記

### 出自維基百科，自由嘅百科全書

< User:HenryLi

香港雜記目錄

地理形勢 | 開港來歷
國家政治 | 稅餉度支
中西船務 | 中西商務
中西醫所 | 民籍練兵
街道樓防 | 水道暗渠
華英書塾 | 港則瑣言

## [編輯] 序　一

香港雜記
自序
大學一書首言格致誠以物格則理無不察知致則識無不
周故格致爲誠正之基而齊家治國與平天下卽根於此此
小物克勤周公之懋德所由稱夫人於日用之間大而持已
待人小而起居出入俱不能須臾或離矧其爲中國之外地
界中西則其例殊人雜華洋則其情殊顧以不識時務者處
此拘迂成性執滯鮮通不合人情不宜土俗漫謂隨地可行
也能乎哉古人有言入境問禁入國問俗孟子遊齊未入郊
關至境而卽問大禁者以此故耳勳有見於此自肄業香江
卽隨事留心有聞必錄公餘之暇復涉獵西文累月窮年或

撮其要或記其事爰付手民一以便入世者知所趨一以備
觀風者知所訪焉至其中要義則本英人沙君拔平日所記
者撮譯居多用誌弗諼使閱者無忘沙君拔之意可也
光緒甲什年孟秋南海曉雲陳鏸勳自序於香港輔仁文社

## [編輯] 地理形勢　二

香港雜記
南海　曉雲　陳鏸勳　著
地理形勢
溯香港之開在道光二十一年卽西歷一千金百四十一年其始不過一荒僻小
島耳地爲不毛之地兼之山石巖巖崎嶇斜曲雖竭力經營亦僅成平常鎭埠乃
英延不惜帑費街衢屋宇布置井然旣度地以居民復通功而互市烟戶雲連商
賈雨集傳至今日爲地球中絕大繁庶之區而且海口則天然位置諸峰羅列夾
道朝拱居奇之貿易或由別埠運到香江或由香江運往別處遂爲英國之要埠
卽以英國所屬之埠而論亦爲首屈一二指矣遊客道經於此幾疑爲蜃樓海市
目眩神游英國輪船出海者東方以港爲接濟歐洲之域英法德三國之輪船以
此爲東道主且有郵船往來新舊金山其間兌𣾀有銀行傳遞有電線水土甘美

地方潔淨貿易於斯者咸稱利便吾知滿載而囘後可爲談𤅀佳話
香港在中國之東南距內地不遠統英屬九龍紅磡昻船洲筲箕灣尖沙嘴合而
成英屬之海島香港間於北緯線之二十二度十分及二十二度十七分之中又
在東經線之一百一十四度六分及一百一十四度十八分之內地界北爲域多
厘海口東北爲鯉魚門鯉魚門之峽口濶不過半英里而已東爲大王海頸西北
爲中國海面有此域多厘海口鯉魚門海道大王海頸遂與中朝內地相分仍在
廣東省圖內也
香港環而計之不過二十七英里平地約計三十方英里長約計十一英里闊由
二英里至五英里大半石山嶙嶙由北而南半多峭壁懸崖由水面計高踰千尺
其東拍稼山高約一千八百二十英尺至一千八百四十英尺山澗流泉清且漣
漪雖亢旱不虞澤竭其西爲域多厘山頂名曰扯旗山山有深陷處名爲域多厘

## [編輯] 地理形勢　三

峽由水面起計有一千二百英尺高山有二澗其一直趨而南一連三英里之遙
至百步林止水注於百步林水塘足供人用其一直趨而北由黃坭涌起計距域
多厘峽有三英里之遙分流爲兩澗一由北便起直透至黃坭涌地有跑馬場一
由東南角起至大潭𡰪止水注於大潭水塘其食水尤足供闔港之用試登高遠
眺澗之在南北兩處者俱瀑布水瀉下飛泉掛碧峰此景如或見之
香港地多用碎石砌成間或紅坭或堅石坭路有由街道而至山頂者更有藍色
石灰色石瑪瑙石明瓦石是數石者施之建造尤宜港地及九龍之石礦價廉而
質美每年投價約餉萬六七千之間本港稅餉此其一也
香港之形勝由港北隅望入中朝則山勢雲連若斷若續其來龍由東至西山之
高者以大磨山爲最約三千英尺昔中朝守兵多寨於此山勢由北一路環繞中
朝恰爲余靈山之案臺直穿廣東廣西兩省在大磨山之東則見英屬九龍居港

口之北與域多厘城東便相對峙英屬九龍地僅兩個半英里之長由唐地界起
橫計則有兩英里統計其平地則有三丁方英里惟南之紅磡東之駱華不在此
論由九龍之南方尖沙嘴計隔香港約有一英里零八份一之遙英屬九龍山勢
不高草木不秀地原磽瘠惟石之產甚佳香港地勢居珠江河口因而爲中國南
省之津門距省城九十英里之遙域多厘山頂由水面起計一千八百二十五英
尺高每於天朗氣清之日由山頂一望西北則見省城河口真有長江天壍之概
靈濤之島內有高山厥名礮臺山港之西北界也域多厘城在域多厘山下香港
以必打步頭爲正海門西人雲集其間輪船由南方而至及歐洲而至者入口從
西輪船由中國北洋新舊金山及日本至者入口從東路經鯉魚門若輪船入口
從東南先見香港山背難辨其爲香港之山幷難辨其爲鍾靈毓秀之山蓋山背
原甚零落所見者若百步林則有西人之屋宇數間若域多厘山則有報船之扯

## [編輯] 地理形勢　四

旗一杆若輪船入口從西北先到秀路化海道有島名青洲海上有三面報險燈
塔明示人以入香港之道輪船由秀路化海道漸由香港之西北迤邐而東轉入
港口則正面爲域多厘城見香港形勢直如一幅畫圖懸在目前令人神爽囘首
望香港之北一連四英里之遙由海面計至六百英尺高又見樓閣參差連雲比
屋疑爲海上之三神山再望海中至英屬九龍而止則見各國輪船貨積如山或
起或落輪船之可以一望而知者則昌興公司或花旗輪船公司或佛蘭西輪船
公司或鐵行輪船公司或鴨家輪船公司居多別行之輪船亦不少但望其旗號
看其烟通如藍烟通則知其爲澳國輪船紅姻通則知其爲軒度氈拿輪船並各
處唐人渡船亦在其間唐人之渡船齒排行列唐人之工役熙來攘往背負肩挑
或起貨或落貨川流不息渡船當起程時滿載貨物高扯𢃇帆整頓軍火燃乃炮
嗚乃鑼燒乃紙意者先祈平安抵埠然後鼓浪乘風於烟波深處一路駛入中國

內地云
香港海口以東爲停泊戰船之所於春冬二令若大戰船若小戰船若緝私船或
屬英國俄國法國德國義國意國中國日本國澳國呂宋國卽日國葡萄牙國俱
有停頓並有小輪船者來往於香港九龍油麻地筲箕灣尖沙嘴紅磡等處若男
若女若老若少若商若賈不絕如蟻誠爲別埠所無由東一望則爲鯉魚門乃由
東入港之要路由西一望則爲靈濤島乃由西入港之要路兩處相朝其中港海
可以爲一英里至五英里濶十英里長之湖當天空晴霽時望入中朝之南則羣
山錯雜最高者爲馬鞍山囘望東北海濵則極目天涯僅露一海島名爲必度羅
柄冷高島相去九五十英里間望至西北則見砲臺山之左浩渺無涯水勢汪洋
此水透入省河其水路之狹窄異常名爲汲水門西南一望則無窮小島盤繞中
朝海口欲窮千里之目者亦至此小島而已由省到港路經汲水門則先見香港

## [編輯] 地理形勢　五

之西其山有域多厘山爲香港形勢之首當光緒九年卽西歷一千八百八十三
年時寶雲港憲曾稱香港爲地球東便之截波路打及摩路打云蓋截波路打及
摩路打者乃天下最險要之炮臺也彼游客不知地利者則以泛泛視港如稍知
地利者則謂港爲中朝南七省咽喉之地王公設險以守國棄如敝蹝惜哉惜哉
曩者唐人稱爲裙帶路亦非無本緣唐人渡船由東便入者遠望香港斜路如裙
帶然因此路名裙帶至西洋人名香港爲賊島者蓋港中爲大島有數小島擁護
於其間爲中國海濵之門戶是故巨盜以此爲淵藪歟昔東印度大公司之初至
省也其船常取水於港之溪澗其澗居百步林及鴨巴顛之間溪澗之水先流石
上盤石參差畧一停蓄再瀉海灣每當春雨淋漓如瀑布懸空因此名爲飛泉此
水之清潔久矣著名舊寺唐人之渡船海賊之扒船多取水於此是水也取之不
禁用之不竭味之彌永因名之曰香港香港之得名以此

## [編輯] 開港來歴　六

開港來歴
計香港於道光之二十有一年辛丑歲卽西歴一千八百四十一年始送與英人
其地原屬新安縣九龍司欲窮香港之事蹟本寥寥無幾不足當大雅之一粲則
追尋原委乃得其詳此埠至今六十年間成一富庶之區其始由英人至省貿易
中朝舊例惟省城始準通商是以輪船之由地球東南往省城者必道經於此遠
望港泉因而取水其水甚佳因是不能忘情於港昔有二船名亞嘑士地及孻也
載譚夏士公爵欽差人員及東印度公司緝私船二艘名地士加佛里及硯威士
地機度載頭等寶星士丹頓及書寫通事等共船四隻欲進北河適於嘉慶二十
一年卽西歴一千八百一十六年七月十號至十三號偶爾灣泊香江中有亞卑
路同欽差人員等周遊香港統覽情形後亞卑路曾述於人云港地荒涼直如古
木無人徑只見雨笠烟簑數漁翁撒網於此得魚則晒於石上以此度活而睹其

形容則受盡風霜不少矣所見止此云
計西歷一千八百一十六年至一千八百四十年香港仍未有開埠之舉所有東
印度公司洋藥快船悉寄椗於此然後漸入黃埔後效尤者衆各船俱援以爲例
香港之地勢遂爲停船之港英人以爲爰得我所航海者亦羣羡爲樂土云考香
港之故典其始英國與中國貿易致有戰爭因戰爭致有割據緣英國東印度公
司曾與英皇家立有合同往中國貿易之權以二百年爲期迄西歷一千八百三
十三年止期滿後英廷弛禁任各商往中國貿易止受駐省之商務大臣管朿因
此英廷於九月十號命公爵納鼻夏名威利林尊者爲英國全權大臣十月偕萄
魯頓爹鼻士二人至省此二人者在昔曾爲東印度公司之騐貨官今則爲左右
副商務大臣三人遂駕戰船顔頓麥越年七月十五號始到澳門到澳後萄魯頓
因事囘國遂以爹鼻士爲左副商務大臣卄三號正副商務大臣曁參贊通事等

## [編輯] 開港來歴　七

卽駕戰船顔頓麥駛往虎門下之全璧寄椗納鼻夏向在英京時已領有理藩院
彭夏士頓密意凡英國戰船戒入虎門內止寄椗於虎門外二十五號納鼻夏開
三板到省面禀督憲自述英國使臣呈上理藩院文憑現充駐省商務大臣之職
督憲拒而不納幷詰責各洋商行長伍子垣葉摭田盧文錦等何以洋人未有護
照任令擅自入城飭各行商着納鼻夏往澳門倘稍遲延刻卽停止貿易九月二
號督憲旋發兵一旗駐紥十三行徧示行商不準互易復撥水師練兵數艇不準
供給洋人伙食納鼻夏卽求救於嚴毛賤顔頓麥二戰船此二戰船向寄椗於全
璧全璧距虎門纔咫尺二戰船直入省城停泊黃埔納鼻夏意唐之官軍大爲震
動而安堵如故殊無張皇氣象逼令納鼻夏往澳二戰船駛囘全璧始行互市蓋
納鼻夏意忖必須身離省城市始方開也而往澳之意遂決是時唐官亦準其由
內地往澳納鼻夏於九月卄六號往澳因意外延阻卄九號十三行一帶始市復

如常納鼻夏因有寒疾於十月十一號去世爹鼻士承乏其缺仍駐劄澳門時中
朝未知爹鼻士之補是職也而理藩院亦未準爹鼻士之補是職也所有中英交
涉事務不敢作主各事殊形棘手遂於西歷一千八百三十五年正月自行辭職
所遺正商務大臣之缺以頭等寶星羅便臣補之亞士他路爲左副之參贊二律
爲右副之正月二十二號英國帆船亞機利船主馬當路由㯽哥路往澳門道經

由 "http://zh-yue.wikipedia.org../../../h/e/n/User%7EHenryLi_%E9%A6%99%E6%B8%AF%E9%9B%9C%E8%A8%98_24b9.html" 接收

##### Views

- 用戶頁
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢