番禺 - 維基百科，自由嘅百科全書

# 番禺

### 出自維基百科，自由嘅百科全書

中國廣東省 廣州市 番禺區
區政府駐地 | 海傍西路
總面積 | 1314平方千米
總人口 | 96萬（2005年）
行政區類别 | 市轄區
電話區號 | 020
郵政編碼 | 511400
車牌代號 | 粤A

番禺（讀做潘如），原本寫做蕃禺，係中國珠江三角洲一笪地方，響廣州附近。

## [編輯] 今日行政區

- 區劃代碼：440113
- 郵政編碼：511400
- 面積：1313.8平方千米
- 人口：94萬
- 沿革：區人民政府駐清河東路319號。（國務院批准）
- 鎮：市橋街 - 鍾村街 - 沙灣街- 石碁鎮- 大石街- 洛浦街- 沙頭街- 橋南街-東環街-新造鎮-小谷圍街-石樓鎮-化龍鎮-欖核鎮-東涌鎮-大崗鎮-大龍街- 南村鎮- 石壁街

## [編輯] 歷史

番禺響唔同時代有唔同範圍，番禺、廣州、南海都係交錯重疊。番禺最初係秦國 始皇帝時期征服嶺南之後起嘅城，統治新開嘅南海郡。個城就正正響今日廣州裏面。秦國滅亡，趙佗自立為王，建南越國。番禺就成為國都。後來漢武帝時期，漢軍就打入番禺，消滅咗南越國。到三國時代，吳國將合浦以北立做廣州。不過呢個廣州呢個一向只係州名，而實質都係叫番禺。之後圍住廣州城一帶都叫番禺，而番禺縣治所就響城內，直至民國初期。

中華民國時期，1921年廣州設市，番禺縣就只係管廣州以南一帶。西面係順德，南面係中山。縣治就搬咗去新造。到中華人民共和國時期，縣治就搬咗去市橋。1992年變做縣級番禺市（代碼440181），2000年5月21日就拼入廣州市，成為番禺區，原市所有分區都歸入番禺區。2005年，番禺分出東南面一角，另立廣州市南沙區。

由 "http://zh-yue.wikipedia.org../../../%E7%95%AA/%E7%A6%BA/_/%E7%95%AA%E7%A6%BA.html" 接收

分類: 廣東

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文