六獨 - 維基百科，自由嘅百科全書

# 六獨

### 出自維基百科，自由嘅百科全書

六獨係一個麻雀術語，係指六種喺新章麻雀入面嘅番種，分別係：平、斷、不、門、缺、將，加埋「偏嵌獨」實際上有七個番種

## [編輯] 平

平即係指「平胡」，指糊牌只係上牌，無碰牌

## [編輯] 斷

斷即係指「斷么」，么即係解頭同尾，即係指一同九，「斷么」即係話成副牌入面無任何門風或者么九，例：

## [編輯] 不

不即係指「不求人」，即係解食糊時無上或者碰過牌，而且係靠自摸食糊

## [編輯] 門

門即係指「門前清」，同不求人唔同嘅地方，係食胡嘅牌靠出銃，唔係自摸

## [編輯] 缺

缺即係指「缺一門」，全副牌都無翻子同門風(東南西北)，而且只有筒索萬入面任何兩門牌，例：

## [編輯] 將

將即係指「將眼」，又叫「二五八眼」，即是一對眼係筒索萬入面嘅二、五或者八

## [編輯] 偏嵌獨

偏嵌獨即係話要食糊重爭嗰一隻牌係要指定某一隻牌嘅三個處境

### [編輯] 偏

偏即係指「偏章」，指食糊時用一二食三，八九食七

### [編輯] 嵌

嵌即係指「嵌章」，又叫卡窿，例如二四，爭咁中間隻三咁，又或者用六八，就靠七食糊

### [編輯] 獨

獨即係指「獨聽」，又叫單吊，即係話食糊所需要嘅牌，係東南西北中發白呢類牌，由於呢類牌無數字，所以只係得指定某一隻牌先食到糊

## [編輯] 相關

- 新章麻雀
- 十八番
- 無奇不有

由 "http://zh-yue.wikipedia.org../../../%E5%85%AD/%E7%8D%A8/_/%E5%85%AD%E7%8D%A8.html" 接收

分類: 麻雀術語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢