水巨蜥 - 維基百科，自由嘅百科全書

# 水巨蜥

### 出自維基百科，自由嘅百科全書

水巨蜥
物種分類

界 (Regnum): | 動物界
門 (Phylum): | 脊椎動物門
綱 (Classis): | 爬行綱
科 (familia): | 巨蜥科
屬 (genus): | Varanus
種 (species): | V. salvator

二元學名
Varanus salvator (Laurenti, 1768)

水巨蜥，俗稱五爪金龍，巨蜥，圓鼻巨蜥等，係蜥蜴中體型最大的其中一種，身長一般超過 1 米，有啲甚至可長達4米。為灰色或啡色，身上佈滿唔太完整嘅圓圈印斑，排成橫間。幼年時圖案好清晰，但長大後就逐漸變暗，甚至完全消失。尾部黃黑相間，長大後亦變得模糊。每趾都有巨大嘅爪，非常孔武有力。頸長。鱗甲成珠形。尾長而粗壯，大約等於身長嘅一半。

水巨蜥同原產印尼嘅科莫多巨蜥有親緣關係，但科莫多巨蜥更大條，而且會食人。

## [編輯] 習性同食性

水巨蜥鍾意住響近森林邊嘅沼澤濕地，屬肉食性，會隨年紀改變飲食習慣。嘢食包括大型昆蟲、甲殼類、雀鳥以至小型哺乳動物，亦會進食動物屍體。水巨蜥係機會主義者，有襲擊雞隻同家畜嘅記錄。

識得爬樹同游水，若受到威脅會變得非常有攻擊性。

## [編輯] 繁殖

夏天繁殖，可誕下 10 隻，BB 孵出嗰陣可以有 30 厘米長。

## [編輯] 分布

中國南部（廣東，廣西，海南島，雲南）以至東南亞等地。佢哋可同時住響河流同鹹水沼澤，所以當地又叫佢做水怪。

## [編輯] 香港嘅生態情況

現時香港並無水巨蜥的詳細資料，只知佢係香港唯一嘅巨蜥品種。不過相信野生個體已經喺香港絕跡，第一次喺新界發現野生水巨蜥係 1961年，最近一次喺香港島出沒則喺1930年代左右，之後再無記錄。因為香港嘅天然濕地已受到嚴重破壞而導致絕種，就算係米埔自然保護區依個濕地生境良好嘅地方，亦都有好多年再無發現過水巨蜥嘅蹤影。

現時喺野外發現到嘅水巨蜥可能係來自市場逃逸或人為放生。雖然機會好微，但相信個別入口水巨蜥已適應咗香港嘅天然環境。位於香港食物鏈一定位置，可能同緬甸蟒蛇一樣，係年幼野豬嘅天然捕獵者。

## [編輯] 資料來源

- 《香港生態情報》
- 《香港的兩棲類及爬行類》

由 "http://zh-yue.wikipedia.org../../../%E6%B0%B4/%E5%B7%A8/%E8%9C%A5/%E6%B0%B4%E5%B7%A8%E8%9C%A5.html" 接收

分類: 巨蜥科 | 爬蟲類

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Bahasa Melayu
- Nederlands
- 日本語
- Polski